
PROFETENS  ORD 


Det  er  værdifuldt  for  mig  at  holde 
Liahona  (Stjernen  på  spansk).  Her 
kan  jeg  finde  profetens  og  genera- 
lautoriternes ord.  Disse  dejlige 
sandheder  betyder,  at  jeg  kender 
Herrens  vilje. 

Et  af  de  budskaber,  som  har  be- 
tydet mest  for  mig,  var  præsident 
Ezra  Taft  Bensons  budskab  -  „Til 
Kirkens  voksne,  enlige  kvinder". 
Jeg  fornemmede,  at  det  var  Her- 
rens ord  til  sine  døtre.  Det  er  så 
klart  og  rigtigt,  og  jeg  kan  se,  at  det 
er  evige  principper,  der  har  det 
formål  at  hjælpe  os  med  at  bevare 
den  rette  indstilling,  så  vi  kan  væ- 
re værdige  til  at  gå  i  det  hellige 
tempel. 

Det  er  så  smukt  at  have  tillid  til 
Herren  og  vide,  at  han  fuldstændig 
vil  opfylde  sine  løfter  til  os,  hvis  vi 
er  lydige. 

Når  jeg  læser  i  Liahona,  så  lærer 
jeg  mine  søskende  rundt  omkring  i 
verden  at  kende,  når  jeg  læser  om 
deres  oplevelser  og  vidnesbyrd.  Jeg 
er  så  glad,  fordi  jeg  ved,  at  Jesu  Kri- 
sti evangelium  findes  i  så  mange 
lande,  og  at  folk  overalt  kan  nyde 
glæde  af  Frelserens  budskab. 

Jeg  ved,  at  vor  himmelske  Fader 


elsker  alle  mennesker,  og  at  han 
ønsker  det  bedste  for  sine  børn. 

Maria  Quinteros  Inostroza 

Jose  Arrieta  ward 

Las  Condes  stav, 

Santiago  Chile 

I  JESU  FODSPOR 

Vi  må  læse  gode  bøger  og  blade, 
hvis  vi  vil  være  oprigtige  i  hjertet  og 
berige  vores  ånd.  Jeg  har  altid  haft 
gode  blade  hos  mig,  så  jeg  har  kun- 
net opfylde  dette  krav  -jeg  glæder 
mig  hver  måned  til  et  godt  blad  - 
Songdo  Wi  Bot  (Hellige  venner  - 
Stjernen  på  koreansk). 

Jeg  er  så  taknemmelig,  fordi  jeg, 
ved  at  læse  dette  blad,  har  lært 
sandheden  i  Frelserens  budskab, 
og  at  jeg  kan  følge  i  hans  fodspor, 
når  jeg  læser  den  nulevende  profets 
ord. 

Jeg  finder  flere  opbyggende  vid- 
nesbyrd og  smukke  historier  i 
Songdo  Wi  Bot  end  i  noget  andet 
blad.  Det  er  lige  så  forfriskende 
som  en  regnbyge  i  en  ørken,  og  det 
giver  os  netop  det,  som  vi  behøver 
for  at  overvinde  livets  skuffelser, 
frustrationer,  sorger  og  nedture. 

Jeg  elsker  Songo  Wi  Bot,  og  jeg 
synes,  at  dette  blad  er  nummer  ét. 


Jeg  håber  at  flere  hellige  vil  lære  at  For  mange  inaktive  medlemmer 

holde  af  dette  blad  og  læse  det  og  er  dette  blad  deres  eneste  forbin- 

Mormons  Bog  sammen  med  deres  delse  til  Kirken. 

naboer.  Alcina  Penedo  Tinoco 

Lee,  Kang  Ok  Barbosa 

Shindang  ward  Jardim  Caxingul 

Seoul  stav,  Korea  Sao  Paulo  stav,  Brasilien 


VENTET  MED  LÆNGSEL 

Mange  af  Kirkens  medlemmer, 
blandt  andet  de  mindre  aktive, 
venter  med  længsel  på,  at  A  Liaho- 
na (Stjernen  på  portugisisk)  kom- 
mer hver  måned. 

Det  Første  Præsidentskabs  bud- 
skab er  noget  ganske  særligt.  Her 
er  det  som  om,  at  vi  taler  med  Her- 
rens repræsentant,  ansigt  til  ansigt. 

Selv  børnene  længes  efter  bladet, 
fordi  der  er  noget  i  det  for  enhver 
alder.  Når  det  kommer,  er  der 
nogle  læsere,  som  omgående  slår  op 
på  de  lokale  nyheder,  og  Hjælpe- 
foreningssøstrene  finder  hurtigt 
frem  til  besøgslærerindebudska- 
bet,  som  de  skal  ud  med  til  deres  sø- 
stre. Det  er  som  om,  at  vi  hver 
måned  kan  høre  de  hellige  sige: 
„Det  sidste  nummer  af  A  Liahona 
er  virkelig  godt!  Der  er  nogle  af  ar- 
tiklerne, der  er  som  skrevet  til  mig 
personligt." 


SÆRDELES  OPBYGGENDE 

Det  første  jeg  gør,  så  snart  jeg  har 
modtaget  De  Ster  (Stjernen  på  hol- 
landsk), er  at  læse  budskabet  fra 
Det  Første  Præsidentskab  og  lægge 
mærke  til,  om  der  er  noget,  som  jeg 
kan  indføre  i  mit  liv.  Dernæst  slår 
jeg  op  på  medlemmernes  personli- 
ge oplevelser,  fordi  jeg  føler  mig  så 
opbygget  ved  at  læse  om  menne- 
sker, der  lever  under  samme  for- 
hold som  jeg  -  især  europæiske 
medlemmer. 

Jeg  holder  meget  af  at  læse  om 
medlemmer,  der  efterlever  evan- 
geliets principper  trods  det,  at  de 
bor  i  lande,  hvor  de  politiske  og  so- 
ciale forhold  gør  det  vanskeligt  for 
dem.  Deres  oplevelser  bør  virke 
opbyggende  på  medlemmer  i  andre 
dele  af  verden. 

Martriet  Noot 

Nijemen 

Holland 

„VÆR  IKKE  VANTRO" 


PRÆSIDENT     GORDON      B.HINCKLEY 

FØRSTERÅDGIVER     I 

DET     FØRSTE     PRÆSIDENTSKAB 


Tro  på  Jesus  Kristus  vor  Frelser  og  Forløser,  Guds  Søn, 
den  største  personlighed  der  har  levet,  og  tro  på  at  han  lever. 


I  denne  måned  fejrer  den  kristne  verden  påsken  til  minde  om  opstandelsen,  da  den  opstandne  Herre  viste  sig  for 
Maria  Magdalene  og  senere  for  de  ti  apostle,  idet  Tomas  ikke  var  til  stede. 
„De  andre  disciple  sagde  nu  til  ham:  ,Vi  har  set  Herren.'"  Men  Tomas,  der  var  som  så  mange  i  vore  dage, 
sagde:  „Hvis  jeg  ikke  får  set  naglemærkerne  i  hans  hænder,  ja,  stikker  min  hånd  i  hans  side,  tror  jeg  det  ikke" 
(Johannes  20:25). 

Har  I  ikke  også  hørt  folk  sige  ligesom  Tomas?  „Giv  os  et  bevis,"  siger  de,  „et  bevis,  vi  ikke  kan  fornægte.  Et  vi  kan  se 
med  vore  øjne  og  høre  med  vore  ører  og  føle  med  vore  hænder,  før  vil  vi  ikke  tro."  Det  er  sådan,  man  siger  i  den  tid,  vi 
lever  i.  Tvivleren  Tomas  er  i  alle  tidsaldre  blevet  et  symbol  på  de  mennesker,  som  ikke  vil  acceptere  andet  end  det,  der 
fyisk  kan  bevises  og  forklares  -  som  om  man  kan  bevise  kærlighed  eller  tro  eller  selv  et  fysisk  fænomen  som  elektricitet. 
Men  otte  dage  senere  var  apostlene  igen  samlede,  og  denne  gang  var  Tomas  med.  „Da  kommer  Jesus,  mens  dørene  var 
lukkede;  og  han  stod  midt  iblandt  dem  og  sagde:  ,Fred  være  med  eder.' 

Derefter  siger  han  specielt  til  Tomas:  ,Ræk  din  finger  frem,  se,  her  er  mine  hænder;  og  ræk  din  hånd  frem  og  stik  den 
i  min  side,  og  vær  ikke  vantro,  men  troendeV 
Tomas  svarede  og  sagde  til  ham:  ,Min  Herre  og  min  Gud!' 

Jesus  siger  til  ham:  ,Fordi  du  har  set  mig,  tror  du;  salige  er  de,  som  ikke  har  set  og  dog  tror"  (Johannes  20:26-29.  Frem- 
hævelse tilføjet). 

TRO  PÅ  JESUS  KRISTUS 

Til  alle,  som  måske  tvivler,  vil  jeg  gentage  de  ord,  som  blev  sagt  til  Tomas,  da  han  følte  Herrens  sår:  „Vær  ikke  vantro, 
men  troende!"  Tro  på  Jesus  Kristus,  Guds  Søn,  den  største  personlighed  der  har  levet  i  tid  og  evighed.  Tro  på,  at  hans 

uforlignelige  liv  strækker  sig  helt  tilbage  til,  før  verden  blev 
dannet.  Tro  på,  at  han  var  Skaberen  af  den  jord,  vi  lever  på. 
Tro  på,  at  han  var  det  Gamle  Testamentes  Jehova,  at  han  var 
det  Nye  Testamentes  Messias,  at  han  døde  og  opstod,  at  han 
besøgte  det  vestlige  kontinent  og  underviste  folk  der,  at  han 
indvarslede  denne  sidste  uddeling  af  evangeliet,  og  at  han 
lever,  den  levende  Guds  Søn,  vor  Frelser  og  vor  Forløser. 

Johannes  siger  om  skabelsen,  at  „alt  er  blevet  til  ved  det 
(ordet  -  ham),  og  uden  det  (ham)  blev  intet  til  af  det,  som  er" 
(Johannes  1:3). 

Kan  nogen,  der  har  vandret  under  nattens  stjerner, 
nogen,  der  er  blevet  begejstret  over  foråret,  tvivle  på  en 
guddommelig  skabelse?  Når  man  ser  jordens  skønhed,  får 
man  lyst  til  at  sige  med  Salmisten:  „Himlen  forkynder  Guds 
ære. 

Dag  bærer  bud  til  dag,  nat  lader  nat  det  vide"  (Salme 
19:1-2). 

Alt  det  smukke  på  jord  bærer  præg  af  Mesterens  skaber- 
værk, hans  hænders  værk,  de  samme  hænder  som  Tomas 
forlangte  at  røre,  før  han  ville  tro. 

Vær  ikke  vantro,  men  tro  på  Jehova,  på  ham,  hvis  finger 
skrev  på  stentavlerne  midt  i  tordenbragene  på  Sinaj:  „Du 
må  ikke  have  andre  guder  end  mig"  (2  Mosebog  20:3).  De  ti 
bud  danner  grundlag  for  alle  gode  love,  der  findes  blandt 
mennesker,  og  de  er  blevet  til  ved  hans  guddommelige  geni- 
alitet. Når  I  ser  på  det  umådelige  antal  love,  der  er  lavet  for 
at  beskytte  menneskene  og  samfundet,  så  tænk  på,  at  de  har 
rod  i  disse  få  ord,  som  den  alvise  Jehova  gav  Israels  leder  - 
Moses. 

Tro  på  ham,  der  var  Abrahams,  Isaks  og  Jakobs  Gud,  som 
var  alle  de  fordums  profeters  inspirationskilde,  når  de 


„JEG  TROR  IKKE,  AT 

NOGEN  AF  OS  FULDT 

UD  FORSTÅR  -  AT  DEN 

STORE  JEHOVA  KOM 

NED  BLANDT 

MENNESKENE." 


talte,  som  Helligånden  bevægede  dem  til.  De  talte  for  ham, 
når  de  irettesatte  konger,  når  de  revsede  nationerne,  og  når 
de  som  seere  så  frem  til  den  lovede  Messias'  komme  og  for- 
kyndte ved  åbenbaringens  kraft.  „Derfor  vil  Herren  selv 
give  eder  et  tegn:  se  jomfruen  bliver  frugtsommelig  og  føder 
en  søn,  og  hun  kalder  ham  Immanuel"  (Esajas  7:14). 

„.  .  .og  Herrens  Ånd  skal  hvile  over  ham,  visdoms  og  for- 
stands Ånd,  råds  og  styrkes  Ånd,  Herrens  kundskabs  og 
frygts  Ånd"  (Esajas  11:2). 

„.  .  .  på  hans  skuldre  skal  herredømmet  hvile;  og  hans 
navn  skal  være:  Underfuld-Rådgiver,  Vældig-Gud,  Evig- 
heds-Fader, Fredsfyrste"  (Esajas  9:6) 

Tvivl  ikke,  men  tro,  at  det  var  ham,  der  blev  født  i  et  kryb- 
berum, fordi  der  ikke  var  plads  på  herberget.  En  engel 
spurgte  en  profet,  som  i  et  syn  havde  forudset,  at  disse  ting 
ville  ske:  „Fatter  du  Guds  nåde?"  (1  Nephi  11:16).  Jeg  tror 
ikke,  at  nogen  af  os  fuldt  ud  forstår  -  at  den  store  Jehova 
kom  ned  blandt  menneskene,  at  han  blev  født  i  en  stald  i  en 
lydstat,  blandt  mennesker,  der  hadede  ham.  Men  ved  hans 
fødsel  sang  et  englekor  til  hans  ære.  Der  kom  hyrder  for  at 
tilbede  ham.  Der  opstod  en  ny  stjerne  i  øst.  Vise  mænd  rej- 
ste langt  for  at  bringe  ham  guld,  røgelse  og  myrra.  Mon  de 

rørte  ved  hans  små  hænder  med  undren  og  ærefrygt,  da  de 
gav  deres  gaver  til  den  nyfødte  Konge? 

Herodes  den  Store,  som  kendte  profetierne,  frygtede 
disse  hænder  og  søgte  at  ødelægge  dem  -  og  den  forfærdelige 
nedslagtning  af  uskyldige  børn  bragte  blod  over  hans  egne 
hænder  og  hans  eget  hoved. 

Tro  på,  at  Johannes  Døber  talte  med  åbenbaringens  kraft, 
da  han  om  Jesus  erklærede:  „Se,  Guds  lam,  som  bærer  ver- 
dens synd!"  (Johannes  1:29)  -  og  at  det  var  den  Almægtiges 
røst,  der  over  Jordans  vande  forkyndte:  „Denne  er  min 
Søn,  den  elskede;  i  ham  har  jeg  velbehag"  {Mattæus  3:17). 

Tro  på  og  vid,  at  han  var  miraklernes  mand.  Han,  der 
havde  skabt  og  styret  verden  som  den  store  Jehova,  som 
kendte  jordens  elementer  og  alle  livets  funktioner.  Han  be- 
gyndte i  Kana'an,  hvor  han  forvandlede  vand  til  vin,  han 
fortsatte  og  fik  lamme  til  at  gå,  blinde  til  at  se,  døde  til  at 
vende  tilbage  til  livet  -  han,  Mesterlægen,  som  helbredte  de 
syge  ved  den  magt  og  myndighed,  han  havde  i  sig  som  Guds 
Søn. 

Han  var  den,  der  trøstede  sin  tids  nedbrudte,  alle  de  gene- 
rationer som  eksisterede  før  og  dem,  der  fulgte  efter,  de, 
som  havde  virkelig  tro  på  ham,  og  han  har  sagt  til  os: 


„Kom  hid  til  mig,  alle  I,  som  er  trætte  og  tyngede  af  byr- 
der, og  jeg  vil  give  jer  hvile. 

Tag  mit  åg  på  jer  og  lær  af  mig,  thi  jeg  er  sagtmodig  og 
ydmyg  af  hjertet;  så  skal  I  finde  hvile  for  jeres  sjæle. 

Thi  mit  åg  er  gavnligt,  og  min  byrde  er  let"  (Mattæus 
11:28-30). 

TROENS  STYRKE 

Jeg  talte  en  dag  med  en  ven,  som  var  flygtet  fra  sit  fædre- 
land. Da  hans  land  tabte  en  krig,  blev  han  arresteret  og  in- 
terneret. Det  lykkedes  hans  hustru  og  børn  at  komme  væk, 
men  han  sad  fængslet  i  over  tre  år,  hvor  han  ikke  kunne 
komme  i  forbindelse  med  sine  kære.  Den  mad,  han  fik,  var 
ussel,  leveforholdene  var  dårlige  og  der  var  ingen  udsigt  til, 
at  det  ville  blive  bedre. 

„Hvad  hjalp  dig  gennem  hele  denne  mørke  tid?"  spurgte 

jeg- 

Han  svarede:  „Min  tro;  min  tro  på  Herren,  Jesus  Kristus. 
Jeg  lagde  min  byrde  på  ham,  og  da  så  det  hele  meget  lysere 
ud." 

Engang,  da  Herren  rejste  gennem  Samaria,  blev  han  træt 
og  tørstig.  Han  holdt  hvil  ved  Jakobs  brønd  og  bad  en  kvin- 
de, der  kom  for  at  hente  vand,  om  noget  at  drikke.  I  samta- 
len der  fulgte,  forkyndte  han  den  frelsende  kraft  i  sine  lær- 
domme, idet  han  sagde:  „Enhver,  som  drikker  af  dette 
vand,jeg  giver  ham,  han  skal  til  evig  tid  ikke  tørste;  men  det 
vand,  jeg  giver  ham,  skal  i  ham  blive  et  kildespring  til  evigt 
liv"  (Johannes  4:13-14). 

Under  den  samme  samtale  fortalte  han,  hvem  han  var,  da 
kvinden  ved  brønden  fortalte  om  den  lovede  Messias,  „han, 


„TRO  PA,  AT  JESU 
KRISTI  UFORLIGNELIGE 
LIV  STRÆKKER  SIG 
HELT  TILBAGE  TIL, 
FØR  VERDEN  BLEV 
DANNET." 

der  kaldes  Kristus".  Han  sagde  utvetydigt:  „Det  er  mig,  jeg, 
som  taler  med  dig"  (Johannes  4:25-26). 

Tvivl  ikke,  men  tro,  at  han  er  Mester  over  liv  og  død.  Han 
forkyndte  den  sørgende  Marta  sin  evige  kraft,  idet  han 
sagde:  „Jeg  er  opstandelsen  og  livet;  den,  som  tror  på  mig, 
skal  leve,  om  han  end  dør. 

Og  enhver,  som  lever  og  tror  på  mig,  skal  i  al  evighed  ikke 
dø"  (Johannes  11:25-26). 

Er  der  nogen  sinde  før  eller  siden  blevet  udtalt  så  storslåe- 
de ord  til  trøst  for  mennesker,  som  har  mistet  deres  kære? 
Tomas  var  til  stede,  da  disse  ord  blev  sagt,  og  også  da  Laza- 
rus bagefter  blev  kaldt  frem  fra  graven.  Alligevel  tvivlede 
han  på  Herrens  magt  til  at  opstå  efter  den  forfærdelige  død 
på  korset  -  og  han  hævdede  over  for  sine  medapostle,  at  han 
ikke  kunne  tro  det,  medmindre  han  følte  sårene  i  Jesu  hæn- 
der. Det  er  intet  under,  at  Jesus  irettesatte  ham  ved  at  sige: 
„Vær  ikke  vantro  men  troende"  (Johannes  20:27). 

ANDRE  BEVISER 

Vi  er  ligesom  Tomas  tilbøjelige  til  at  glemme  beviserne  på 
Kristi  mageløse  liv  og  kraft.  Sådanne  beviser  findes  ikke 
alene  i  Bibelen,  den  gamle  verdens  testamente.  Der  findes 
også  et  testamente  for  den  nye  verden.  Det  er  blevet  frem- 
bragt ved  Guds  gave  og  kraft  for  at  overbevise  jøder  og  ikke- 
jøder  om,  at  Jesus  er  Kristus.  Det  er  Mormons  Bog,  og  den 
indeholder  endnu  et  vidnesbyrd,  som  er  givet  i  et  smukt 
sprog  og  i  en  magtfuld  ånd. 

Under  Jesujordiske  mission  talte  han  om  får,  der  hørte  til 
en  anden  fold,  han  ville  også  undervise  dem,  og  han  erklæ- 
rede, at  de  skulle  høre  hans  røst,  „og  der  skal  blive  én  hjord, 
én  hyrde"  (Johannes  10:16). 

Nogen  tid  efter  Kristi  opstandelse,  hørte  disse  menne- 
sker, som  var  forsamlet  i  Overflødighedens  land  et  sted  på 
det  amerikanske  kontinent,  en  røst  fra  himlen.  Det  var 
Guds  røst,  som  sagde  til  dem: 

„Se,  min  Søn,  den  elskede  i  hvem  jeg  har  velbehag,  i  hvem 
jeg  har  herliggjort  mit  navn,  hør  ham. 

Og  ...  de  så  et  menneske  stige  ned  fra  himlen,  og  han  var 
klædt  i  en  hvid  kjortel;  og  han  kom  ned  og  stod  iblandt 
dem,"  og  sagde  til  dem: 

„Se,  jeg  er  Jesus  Kristus,  om  hvem  profeterne  vidnede,  at 
han  skulle  komme  til  verden"  (3  Nephi  11:7-8,  10). 

Han  bad  dem,  som  han  bad  Tomas,  om  at  føle  på  hans 
hænder  og  i  hans  side,  og  de  blev  forbløffede  og  råbte: 
„Hosianna!  Velsignet  være  den  allerhøjeste  Guds  navn!" 
(vers  17). 

De  tvivlede  ikke,  men  de  troede,  ligesom  de  millioner,  der 


har  læst  dette  forunderlige  vidnesbyrd  om  den  opstandne 
Herre.  Hvis  vi  bønsomt  vil  læse  det,  vil  vi  vide,  at  dette  for- 
underlige vidnesbyrd  om  Kristus  er  sandt. 

Vi  har  endnu  et  vidne,  for  lige  så  sikkert  som  Guds  røst 
ved  Jordanfloden  erklærede,  at  Jesus  var  hans  guddomme- 
lige Søn  og  atter  gjorde  det  på  Forklarelsens  bjerg  samt  i 
Overflødighedens  land,  har  han  givet  den  samme  erklæring 
ved  påbegyndelsen  af  evangeliets  uddeling  i  de  sidste  dage. 
Det  skete  i  en  enestående  åbenbaring,  hvor  Gud,  den  evige 
Fader  og  hans  Søn,  Jesus  Kristus  viste  sig  og  talte  til  den  søg- 
ende unge  mand,  Joseph  Smith,  som  i  de  efterfølgende  år 
talte  som  den  opstandne  Herres  profet.  Og  denne  profet  gav 
endog  sit  liv  som  et  vidne  for  ham,  der  døde  på  korset. 

Med  de  mange  vidnesbyrd  og  med  en  overbevisning  i  hjer- 
tet, som  er  opstået  ved  Helligåndens  kraft,  vil  jeg  beskedent 
og  inderligt  og  kærligt  tilføje  mit  vidnesbyrd  om  Herren 
Jesus  Kristus:  Derfor,  o  menneske:  „vær  ikke  vantro,  men 
troende"  -  tro  på  ham,  der  er  Guds  levende  Søn,  vor  Frelser 
og  Forløser.  Efterlev  hans  lærdomme,  hold  hans  bud  og 
modtag  hans  uforlignelige  vejledning  og  trøst  i  jeres  liv.  □ 


IDEER  TIL  HJEMMELÆRERNE 

1.  I  vore  dages  kultur  er  det  ikke  ualmindeligt  at  mange 
ønsker  bevis  i  åndelige  sager,  ligesom  Tomas  gjorde,  og 
siger:  Bevis  det  for  os,  ellers  vil  vi  ikke  tro. 

2.  Herren  har  bedt  os  om  ikke  at  være  vantro,  men  troen- 
de -  tro  på,  at  han  er  Guds  Søn,  jordens  Skaber,  det  Gamle 
Testamentes  Jehova  og  det  Nye  Testamentes  Messias,  at  han 
indvarslede  denne  sidste  uddeling  af  evangeliet,  at  han 
lever  i  dag  og  er  vor  Frelser  og  Forløser. 

3.  Skrifternes  bevis  på,  at  Jesus  er  vores  opstandne 
Herre,  findes  i  det  Nye  Testamente  og  Mormons  Bog,  og  i 
den  åbenbaring,  som  den  unge  Joseph  Smith  fik,  da  Fade- 
ren og  Sønnen  viste  sig  for  ham. 

BESØGSLÆRERINDEBUDSKAB 


IHUKOM  MIG  UNDER 
NADVEREN 


Og  han  tog  et  brød,  takkede  og  brød 
det,  gav  dem  det  og  sagde:  „Dette  er 
mit  legeme,  som  gives  for  jer;  gør 
dette  til  ihukommelse  af  migl" 
(Lukas  12:19). 

En  søndag  morgen  hørte  en  sygeplej- 
erske, Janalee  Gale,  på  et  stort  hospital 
i  Salt  Lake  City,  en  bekendtgørelse  om 
at  der  ville  blive  afholdt  gudstjeneste 
for  patienterne.  Janalee  spurgte  hver 
af  sine  patienter,  om  de  kunne  tænke 
sig  at  komme  med,  men  hun  opdagede 
at  de  fleste  af  dem  var  for  syge  eller 
trætte  til  at  deltage. 

En  dame,  der  var  sidste  dages  hellig, 
sagde,  at  hun  godt  ville  deltage  i  guds- 
tjenesten for  de  sidste  dages  hellige. 
Janalee  hjalp  patienten  med  at  gøre  sig 
klar  og  friserede  hende.  Selv  om  pati- 
enten havde  stadige  smerter,  beklage- 
de hun  sig  ikke. 

Nogen  tid  senere,  tog  denne  dame 
Janalees  hånd  og  sagde:  „Jeg  vil  bare 
gerne  takke  dig,  fordi  du  hjalp  mig  til 
kirke.  Jeg  har  ikke  været  der  et  stykke 
tid,  fordi  jeg  har  været  så  syg.  Da 
jeg  deltog  i  nadveren  ..."  hun  holdt 
en  pause,  og  fortsatte  derpå,  „følte 
jeg  Guds  ånd,  og  jeg  ved,  at  Kristus  er 
min  Frelser."  Begge  kvinder  var  rørt 
til  tårer.  (Se  „Den  glemte  sabbat", 
Den  danske  Stjerne,  december  1983, 
s.  20-22). 

Ihukommelse  af  Frelseren  er  et  vig- 
tigt led  i  nadvertjenesten.  Nadveren, 


ILLUSTRERET  AF  BETH  WHITTAKER 

NADVEREN,  VI  NYDER  HVER 

SØNDAG,  ER  EN  FYSISK 

PÅMINDELSE  OM  DE  PAGTER, 

VI  INDGIK  I  DÅBEN. 


som  vi  nyder  hver  søndag,  er  en  fysisk 
påmindelse  om  de  pagter,  vi  indgik  i 
dåben,  hvor  vi  påtog  os  Kristi  navn  og 
erklærede  os  som  værende  hans  di- 
sciple. Mens  vi  hører  nadverbønnerne 
over  brød  og  vand,  har  vi  tid  til  at 


tænke  over  Frelserens  offer  for  vore 
synder  og  til  at  ihukomme  ham.  Vi 
bliver  mindet  om  de  velsignelser,  vi 
kan  modtage,  dersom  vi  bestræber  os 
på  at  holde  vores  dåbspagt  -  så  vi  altid 
kan  have  Herrens  ånd  med  os. 

Hvilket  forunderligt  løfte!  Vi  vil  også 
kunne  føle  Åndens  trøst  og  vejledning, 
på  samme  måde  som  Janalees  patient. 
Dette  vil  ske,  når  vi  holder  de  pagter, 
vi  indgår,  når  vi  deltager  i  nadveren, 
og  bestræber  os  på  at  leve  et  kristent 
liv.  Hvis  vi  for  eksempel  har  syndet 
eller  næret  dårlige  følelser  over  for 
nogen,  skal  vi  omvende  os  og  forlige  os 
med  den  pågældende. 

Når  vi  erindrer  os  Frelserens  eksem- 
pel, kan  vi  bedre  leve  op  til  hans  forbil- 
lede. □ 

Forslag  til  besøgslærerinderne 

1.  I,  eller  den  søster  I  besøger,  får 
måske  lyst  til  at  fortælle  om  en  oplevel- 
se, hvor  I  gjorde  en  særlige  indsats  for 
at  deltagelsen  i  nadveren  kunne  blive 
meningsfuld,  og  hvor  det  viste  sig  at 
være  en  velsignelse. 

2.  Fremkom  med  forslag  til,  hvordan 
vi  bedre  kan  ihukomme  og  tilbede 
Frelseren  under  nadveren.  Hvilken 
hjælp  vil  det  være  for  os  at  ihukomme 
ham  i  det  daglige? 


(Se  Familieaften,  Idé-  og  håndbog,  side  64-68 
angående  dette  emne). 

DE  HELLK 


SIDSTE  DAGES 
HELLIGE  BYGGER  FOR 
TIDEN  KIRKER  I  BYER 
SOM  FIRENZE. 


GIUSEPPE  PASTA, 
SOM  ER  PRÆSIDENT 
FOR  MISSIONEN 
I  ROM  I  ITALIEN. 


TIL  HØJRE: 
PRÆSIDENT  OG 
SØSTER  VAIRA  1 
DERES  HJEM  I 
NÆRHEDEN 
AF  COMOSÉN. 
PRÆSIDENT  VAIRA 
VAR  DEN  FØRSTE 
PRÆSIDENT  FOR 
MILANO  STAV,  OG  HAN 
ER  NU  PRÆSIDENT  FOR 
MISSIONEN  I  CATANIA. 


ITALIEN 

DON     L.SEARLE 


Evangeliets  dag  er  oprundet  for  italienerne, 
og  tusindvis  har  opdaget,  hvilken  lykke  og  fred  det  giver. 


Den  unge  studerende,  Giuseppe  Pasta,  syntes,  at 
hans  tro  på  Gud  ustandselig  blev  udfordret  af 
hans  ateistiske  venner.  For  at  styrke  sin  tro, 
påbegyndte  han  et  indgående  studium  af  Bibe- 
len, og  det  bragte  Giuseppe  nærmere  Gud.  Men  det  overbe- 
viste ham  også  om,  at  hans  forfædres  kirke  på  én  eller  anden 
måde  manglede  noget.  Her  lærte  han  de  grundlæggende 
moralbegreber,  men  han  synes,  at  der  måtte  være  mere  i 
Jesu  Kristi  evangelium. 

Hvor  fandtes  den  manglende  sandhed? 

Da  hans  bønner  om  yderligere  oplysninger  ikke  syntes  at 
blive  besvaret,  konkluderede  han,  at  han  måske  ikke  var 
retfærdig  nok.  Han  prøvede  at  ydmyge  sig  ved  at  hjælpe  pa- 
tienter på  et  velgørenhedshospital,  hvor  „jeg  fandt  Kristi 
rene  kærlighed". 

Så  mødte  han  en  dag  to  sidste  dages  hellige  missionærer, 
som  stod  på  gaden  uden  for  hospitalet  med  deres  tavle  og 
forkyndte  evangeliet.  Dette  møde  førte  efter  længere  tids 
studium  til,  at  han  omvendte  sig,  men  i  begyndelsen  fortalte 
han  ikke  sin  familie  om  sin  dåb. 

Da  de  opdagede  det,  blev  de  knust.  Hans  venner  kom  til 
ham  med  et  andragende,  med  hundreder  af  underskrifter, 
hvor  han  blev  bønfaldt  om  at  vende  tilbage  til  den  „sande 
kirke".  Der  blev  aftalt  et  interview  mellem  ham  og  kardina- 
len i  Turin,  i  håb  om  at  præsten  kunne  overtale  ham  til  at 
ændre  sindelag.  De  blev  gode  venner.  Kardinalen  blev  ef- 
terhånden overbevist  om,  at  Giuseppe  var  oprigtig  i  sin  tro 
og  rådede  ham  til  at  være  trofast  overfor  den. 


Giuseppe  Pasta  har  nu  været  medlem  af  Kirken  i  tyve  år, 
længe  nok  til  at  man  må  anse  ham  for  at  være  pioner  blandt 
de  sidste  dages  hellige  i  Italien.  Han  var  ansat  hos  Fiat  i  syt- 
ten år,  før  Kirken  ansatte  ham  til  at  åbne  det  første  regions- 
kontor i  Italien.  Han  er  nu  besegler  i  templet  og  har  haft  det 
privilegium  at  besegle  mange  af  sine  landsmænd  for  tid  og 
evighed  i  templet  i  Schweiz.  Nu,  hvor  han  er  præsident  for 
missionen  i  Rom  i  Italien,  står  han  som  leder  for  150  unge 
missionærer,  der  bringer  evangeliets  sandheder  ud  til 
andre  italienere. 

Mange  italienske  sidste  dages  hellige  har,  ligesom  præsi- 
dent Pasta,  lagt  deres  liv  om  for  at  tilslutte  sig  Kirken,  da  de 
opdagede  evangeliske  sandheder,  som  de  ikke  før  kendte 
til.  Mange  er  som  han  pionerer  i  deres  familie  og  i  deres 
land. 

Antonio  Mura,  der  bor  på  Sardinien,  afviste  missionærer- 
ne to  gange,  og  nægtede  at  åbne  sin  dør.  Den  tredje  gang 
missionærerne  kom,  sagde  de  til  den,  der  lukkede  op,  at  der 
var  en  mand  i  huset,  som  havde  brug  for  at  høre  deres  bud- 
skab. De  sagde,  at  de  vidste  det,  fordi  Herrens  ånd  havde 
ført  dem  til  hans  dør  hele  tre  gange.  Omsider  lyttede  Anto- 
nio Mura  til  evangeliets  budskab  -  og  opdagede,  „at  det  var 
som  et  vindue,  der  blev  åbnet  til  et  landskab,  som  han  ikke 
anede  var  der".  Han  husker,  at  han  „slugte"  Mormons  Bog. 
Siden  han  blev  døbt  i  1973,  har  han  siddet  i  en  lang  række 
lederstillinger  -  blandt  andet  som  distriktspræsident. 

Langt  mod  syd,  på  Sicilien,  stod  Rosario  Virgillito  og  hans 
tilkommende  hustru  begge  overfor  modstand  i  deres  famili- 

ARKITEKT  GIOVANNI  BATT1STA  TONON  PA 
SIT  KONTOR.  HAN  HAR  VÆRET  MEDLEM  AF 
KIRKEN  SIDEN  1968  OG  HAR  ARBEJDET  I 
MANGE  FORSKELLIGE  STILLINGER  I  KIRKEN. 


er,  da  de  tilsluttede  sig  Kirken  i  1984.  Eftersom  der  er  tradi- 
tion for  at  afholde  stort  kirkebryllup  på  Sicilien,  var  famili- 
erne forvirrede  og  såret  over,  at  Rosario  og  hans  kæreste  i 
stedet  for  ønskede  at  blive  gift  i  noget,  de  kaldte  et  tempel, 
langt  borte  i  Schweiz.  Men  det  unge  par  ønskede  at  gøre  det, 
som  de  vidste  var  rigtigt.  Rosario  virker  nu  som  ældsternes 
kvorumspræsident  i  grenen  i  Catania.  Han  er  pioner  i  sin 
familie  og  ved,  at  hans  eksempel  har  alvorlig  betydning. 
„Jeg  må  ikke  gøre  noget  forkert,  for  min  familie  holder 
stærkt  øje  med  mig." 

Den  italienske  kirke  har  meget  dominerende  traditioner. 
For  mange  italienere  findes  der  ingen  anden  kirke  end  den 
ene,  hvorom  traditionerne  i  generationer  har  kredset. 

Det  var  disse  stærke  kirketraditioner,  som  ældste  Loren- 
zo  Snow  fra  De  Tolv  Apostles  Råd  blev  konfronteret  med 
for  næsten  140  år  siden.  Han  fik  ingen  succes  blandt  de  itali- 
enske katolikker,  men  derimod  blandt  valdenserne,  en  pro- 
testantisk gruppe  i  Norditalien. 

Den  19.  oktober  1850  klatrede  Lorenzo  Snow  sammen 
med  tre  missionærer  op  på  et  bjerg  i  nærheden  af  Torre  Pel- 
Hce,  ved  foden  af  de  italienske  Alper.  De  kaldte  bjerget 
Mount  Brigham  og  et  udspring  af  bjerget  kaldte  de  „Profe- 
tiens klippe".  Derpå  indviede  ældste  Snow  landet  til  evan- 
geliets forkyndelse.  Den  27.  oktober  optegnede  missionæ- 
rerne deres  første  dåb. 

Selv  om  ældste  Snow  blev  kaldet  til  at  arbejde  andre  ste- 
der, fortsatte  arbejdet  i  Italien  og  bredte  sig  til  Schweiz.  Da 
missionen  i  1854  blev  til  en  schweizisk-italiensk  mission, 
havde  Italien  tre  grene  med  ialt  64  medlemmer.  50  af  de  om- 
vendte var  allerede  emigreret  til  USA. 

Men  til  sidst  blev  missionærerne  kaldt  væk,  og  Kirkens 
organisation  visnede  hen. 

Efter  den  anden  verdenskrig  blomstrede  Kirken  op  igen, 
da  soldater  fra  USA  blev  stationeret  i  Italien.  I  begyndelsen 
af  1960-erne,  organiserede  de  sammen  med  deres  familier 
grene  og  grupper  under  den  schweiziske  mission.  Der  var 
desuden  nogle  få  italienske  medlemmer,  som  Vincenzo  di 
Francesca  (se  „Jeg  vil  ikke  brænde  bogen",  Stjernen,  juni 
1988,  s.  14-16),  der  på  en  sælsom  måde  fandt  frem  til  evan- 
geliet. De  amerikanske  soldater  har  også  medvirket  til,  at 
der  er  kommet  flere  lokale  omvendte.  I  midten  af  1964  rap- 
porterede missionen  i  Schweiz,  at  der  var  229  sidste  dages 


hellige  i  Italien.  Den  27.  februar  1965,  da  Mormons  Bog 
netop  var  udgivet  på  italiensk,  organiserede  den  schweizi- 
ske mission  en  italiensk  zone.  Der  blev  sendt  missionærer 
til  Turin,  Milano,  Brescia,  Verona,  Vicenza  og  Pordenone. 

Den  10.  november  1966  genindviede  ældste  Ezra  Taft 
Benson  fra  De  Tolv  Apostles  Kvorum  Italien  til  forkyndel- 
sen af  evangeliet,  omtrent  på  det  samme  sted  hvor  ældste 
Snow  havde  indviet  landet  til  missionering  116  år  tidligere. 
Under  indvielsesbønnen  blev  han  ved  det  hellige  Præste- 
dømmes myndighed  inspireret  til  at  forudsige,  at  tusindvis 
af  italienere  ville  komme  ind  i  Kirken. 

Denne  profetiske  udtalelse  er  gået  i  opfyldelse.  1 1989  var 
der  godt  og  vel  14000  kirkemedlemmer  i  tre  italienske  mis- 
sioner -  i  Milano,  i  Rom  og  i  Catania  samt  to  stave  i  Milano 
og  Venedig.  Næsten  en  tredjedel  af  medlemmerne  bor  i 
andre  to  stave. 

Man  ser  en  del  af  Kirkens  styrke  i  Norditalien  en  søndag 
morgen  til  en  stavskonference  i  Milano.  Medlemmerne  fyl- 
der et  stort  teater,  som  Kirken  lejer,  og  borgmesteren  aflæg- 
ger et  kort  besøg  for  at  tale  positivt  om  de  sidste  dages  helli- 
ge og  de  stærke,  evige  værdinormer,  som  de  efterlever. 
Sådan  noget  kunne  simpelthen  ikke  have  fundet  sted  i  Itali- 
en for  nogle  få  år  siden. 

Stavspræsident  Raimondo  Castellani  er  et  typisk  eksem- 
pel på  den  styrke,  Kirken  har  i  vor  tids  Italien.  Han  er  en 
ydmyg,  dybt  åndelig  mand,  men  også  en  mand  som  man  må 
respektere  -  en  dynamisk  direktør  i  et  firma,  som  importe- 
rer og  sælger  maskiner.  Han  blev  medlem  af  Kirken  i  1983, 
og  han  husker,  hvorledes  han  og  hans  kone  i  begyndelsen 
tøvede  med  at  fortælle  andre  om  Kirken  efter  at  de  var  ble- 
vet døbt.  Selv  sin  familie  turde  han  ikke  fortælle  om  Kir- 
ken, fordi  den  var  dybt  forankret  i  traditioner.  Nu  er  der 
ingen  i  familien  Castellani,  som  har  noget  imod  at  fortælle 
om  evangeliet  til  dem,  som  vil  lytte.  Præsidenten  har  en 
guldnål  siddende  på  sin  revers,  som  vækker  folks  nysgerrig- 
hed og  får  dem  til  at  stille  spørgsmål  om  Kirken. 

Præsidenten  for  staven  i  Venedig  er  ligeledes  en  ydmyg 
mand.  Han  bøjer  også  upåvirket  hovedet  på  en  restaurant 
for  at  velsigne  sin  frokost,  ligesom  præsident  Castellani  gør 
det.  Hans  trofasthed  skaber  respekt  hos  dem,  der  bemær- 
ker den.  Som  chef  for  en  landskendt  italiensk  radiostation 
er  han  ligeledes  en  dynamisk  mand,  der  fostrer  tillid. 

ØVERST:  DET 
HISTORISKE  TORINO 
LIGGER  INDEN  FOR 
GRÆNSERNE  AF 
MISSIONEN  I  MILANO. 

NEDERST:  ROSARIO 
VIRGILLITO  OG  HANS 
HUSTRU  MØDTE 
MODSTAND  I  DERES 
FAMILIER,  DA  DE 
TILSLUTTEDE  SIG 
KIRKEN  I  1984.  DE 
TILHØRER  NU  GRENEN 
1  CATANIA  PÅ  SICILIEN. 


Præsident  Luttmann  bor  i  Triest  ved  Venedigstavens  fjer-  Præsident  Luttmann  siger,  at  mange  italienere  føler  sig 
neste,  østlige  grænse.  Denne  stav  strækker  sig  fra  til  vest  for  tiltrukket  af  Kirken,  på  grund  af  sidste  dages  helliges  gode 
Verona  og  syd  for  Bologna.  En  betydelig  del  af  det  italienske  eksempler  og  stærke  tro.  I  denne  familieorienterede  kultur 
landområde  og  omkring  en  fjerdedel  af  landets  befolkning  påskønner  man,  at  Kirken  lægger  så  stor  vægt  på  familieliv- 
bor inden  for  præsident  Luttmanns  stav.  Der  er  163  km  ad  et.  Ved  et  missionærprogram  i  Verona  ward,  bevidnede  Ve- 
motorvejen  fra  hans  hjem  til  stavscentret  i  Mestre,  i  nærhe-  nedigs  højrådsmedlem,  Luigi  Farinazzo,  for  de  tilstedevæ- 
den af  Venedig.  rende  ikke-medlemmer,  hvor  meget  evangeliet  kan  velsigne 

Mange  andre  stavs-  og  wardsledere  rejser  lignende  afstan-  mennesker.  De  andre  i  hans  familie  missionerer  også  aktivt, 

de  for  at  udføre  deres  pligter  i  Kirken.  Renato  Marini  arbej-  Hans  hustru  forærer  regelmæssigt  en  Mormons  Bog  væk  i 

der  for  Kirken  i  Milano  og  præsiderer  over  distriktshoved-  fødselsdagsgave  til  venner,  som  ikke  er  medlemmer,  og 

kvarteret  i  Turin,  der  ligger  mere  end  120  km  mod  vest.  hans  børn  forbløffer  ofte  deres  lærere  i  skolen  med  deres 

Han  bor  i  Voghera,  langt  væk  fra  vejen  mellem  de  to  byer.  stærke,  religiøse  overbevisning. 

„Mit  liv  er  trekantet,"  siger  han.  Kirken  vokser  støt  i  Italien.  Men  mange  der  længe  har 

Nogle  medlemmer  og  ledere  benytter  sig  af  Italiens  effek-  været  medlem  af  Kirken  tror,  at  den  næste  generation  af 

tive,  moderne  tog,  når  de  skal  til  møder  og  aktiviteter,  og  de  sidste  dages  hellige  får  lettere  ved  at  udbrede  evangeliet, 

tilbringer  mange  timer  med  at  rejse.  Andre  kører  i  bil,  men  når  andre  ser,  hvilken  virkning  det  har  på  dem,  at  de  har  ef- 

benzinen  er  meget  dyr.  Det  koster  godt  og  vel  55  000  lire  terlevet  evangeliet  fra  barndommen. 

(mere  end  275  kroner)  at  fylde  en  mellemstor  tank  op.  Den  16-årige  Antonio  Sammaciccia  fra  Turin  og  hans 

Hvordan  klarer  de  disse  udgifter?  „Troen  kan  udrette  14-årige  bror  Daniele  er  måske  dem,  som  medlemmerne  i 

mange  gange  mere,  end  det  penge  og  tegnebog  kan,"  svarer  første  generation  tænker  på.  Hvis  brødrene  Sammaciccias 

præsident  Luttmann  og  smiler.  standarder  af  og  til  står  i  modsætning  til  vennernes,  synes 

Præsident  Umberto  Pagnani  fra  distriktet  i  Rom,  siger,  at  brødrene  ikke,  at  de  behøver  at  indgå  kompromisser.  I 

afstandene  er  noget  af  det,  som  gør  det  sværest  at  holde  grenen  glæder  de  sig  over  deres  kaldelser  inden  for  musik 

unge  mennesker  aktive  i  Kirken,  når  de  ikke  får  støtte  af  i  Primary;  kaldelser,  som  ville  være  de  voksnes,  hvis  med- 

deres  familie.  Selv  i  Roms  hovedstadsområde,  hvor  der  er  lemstallet  havde  været  større.  Ungdomsgruppen  i  distriktet 

flere  grene,  må  de  unge  rejse  2-3  timer  i  bybus  for  at  komme  i  Torino  er  ikke  ret  stor,  men  lederne  har  svært  ved  at 

til  møder  eller  aktiviteter.  følge  med  de  unge  i  planlægningen,  fordi  de  unge  er  så 

I  andre  områder  gør  de  forholdsvis  få  sidste  dages  hellige  ivrige, 
det  nødvendigt,  at  forældre  og  ledere  støtter  de  unge.  I  Pisa,  I  Palermo  på  Sicilien  er  Anastasia  Li  Vigni  præsidentinde 
udgør  den  15-årige  Lorenzo  Mariani,  som  er  vokset  op  i  Kir-  for  distriktets  og  grenens  Unge  Piger.  Hun  blev  omvendt  i 
ken,  en  tredjedel  af  Kirkens  unge  aktive  i  hans  gren.  Der  er  New  York  City,  mens  hendes  mand  søgte  at  fremme  sin  ope- 
kun  få  aktiviteter  for  hans  aldersgruppe  (men  dog  flere,  end  rakarriere.  „Jeg  elsker  at  tjene,"  siger  hun.  „Det  er  det,  jeg 
der  var  for  hans  søster,  Silvia,  som  nu  er  i  tyverne).  Den  lever  for."  Og  selv  om  hendes  unge  piger  møder  mange  for- 
16-årige  Ilaria  Grande  og  hendes  bror,  Luciano,  som  næ-  hindringer  i  deres  efterlevelse  af  evangeliet,  fordi  de  tilhø- 
sten  er  20  år  gammel  er  de  to  andre  unge  i  Pisa  gren.  Både  rer  en  sådan  minoritetsgruppe,  så  tænker  hun  på  den  styr- 
Luciano  og  Ilaria  går  ud  med  ikke-medlemmer.  Bekymrer  ke,  det  giver  dem,  og  siger:  „De  er  skønne  -  meget  stærke." 
det  deres  forældre,  at  deres  to  unge  mennesker  måske  fin-  Det  er  søndag  morgen  i  Rom,  og  en  lille  gruppe  børn  fra 
der  deres  ægtefælle  blandt  ikke-medlemmer?  Jo,  siger  Primary  i  grenen  i  Nomentano  står  foran  forsamlingen  til 
deres  far,  Nicola  Grande.  Men  bror  Grande,  som  længe  har  nadvermødet  og  stemmer  i  med  den  italienske  version  af 
været  med  til  at  missionere,  ser  praktisk  på  det.  Han  forsøg-  „Kaldet  til  at  tjene".  Når  man  lytter  til  dem,  er  man  ikke  i 
er  at  hjælpe  sine  børn  til  at  omvende  de  unge,  som  de  går  ud  tvivl  om,  at  de  ikke  kun  vil  ændre  Kirkens  fremtid  i  deres 
med.  land,  nej,  de  vil  ændre  selve  Italiens  fremtid.  D 

Sådan  kom  de  ind 
i  UirUen 

Mange  italienske  medlemmer  har  måttet  ud- 
vise stor  tro  for  at  bryde  traditionerne  i 
deres  land  og  tilslutte  sig  Jesu  Kristi  Kirke  af 
Sidste  Dages  Hellige.  Nogle  af  dem  har  haft 
særlige,  åndelige  oplevelser,  som  har  hjulpet  med  at  styrke 
deres  beslutning  og  deres  vidnesbyrd.  Her  følger  kort  et  par 
af  deres  beretninger. 

TOMMASO  CASTRO 

Tommaso  Castro  så  sin  mor  i  en  drøm.  Hun  døde  nogle  år 
før,  og  i  drømmen  lod  hun  ham  vide,  at  hun  var  i  gang  med 
at  studere  noget,  som  havde  stor  betydning  for  evigheden. 


SØSTER  MILENA 
MONTRASIO  FRA 
MILANO  OG  ROSARIO 
SACCONE  FRA 
PALERMO  OPLEVEDE 
BEGGE  TO  ALVORLIGE 
KRISER  1  DERES 
FAMILIER,  DA  DE 
FORTALTE,  AT  DE 
SKULLE  DØBES. 


Hvad  kunne  det  mon  være?  tænkte  han.  Den  religion,  han 
kendte  til,  gjorde  ikke  noget  sådant  muligt. 

Så  bad  en  af  hans  unge  veninder  ham  at  hjælpe  med  til  at 
„dukke"  nogle  amerikanske  missionærer,  som  hun  havde 
inviteret  hjem  til  sig.  Tommaso  tog  derhen,  men  han  følte  sig 
ikke  godt  tilpas  ved  at  skulle  deltage  i  bespottelse. 

Da  missionærerne  begyndte  at  tale  om  noget,  de  kaldte 
frelsesplanen,  hvorved  vore  kære  afdøde  kunne  fortsætte 
efter  dette  liv,  blev  Tommaso  straks  fuldt  ud  opmærksom. 
Han  begyndte  selv  at  mødes  med  missionærerne  og  det  va- 
rede ikke  længe  før  han  blev  døbt. 

Bror  Castro  er  højrådsmedlem  og  bor  i  Pavia,  syd  for  Mi- 
lano. 

MILENA  MONTRASIO 

Milena  Montrasio  ønskede,  at  Gud  ville  fortælle  hende,  at 
det  ikke  var  nødvendigt  at  blive  døbt  igen,  og  at  der  ikke  var 
nogen  grund  til  at  udsætte  sig  selv  for  samfundets  og  famili- 
ens reaktion  ved  at  skifte  kirke.  Men  det  var  ikke  netop  det 
svar,  hun  fik. 

I  de  lærdomme,  som  de  sidste  dages  hellige  missionærer 
underviste  i,  havde  hun  fået  svar  på  nogle  spørgsmål,  som 
altid  havde  naget  hende  -  som  for  eksempel:  „Hvorfor 
krævede  Gud  af  sin  egen  Søn,  at  han  skulle  gennemgå  så 
svære  lidelser?"  Med  hensyn  til  Mormons  Bog  „tvivlede  jeg 
aldrig  på,  at  det  var  Guds  ord",  husker  hun.  Hendes  mand 
kunne  ikke  forstå,  hvorfor  hun  græd,  når  hun  læste  i  den. 
„Det  er  fordi,  jeg  er  så  lykkelig,"  forklarede  hun. 

Selv  om  Milenas  mand  havde  været  til  stede  under  missio- 
nærlektierne, viste  han  ingen  interesse  for  religion.  Da  Mi- 
lena fortalte  ham,  at  hun  havde  planer  om  at  blive  døbt, 
blev  han  vred  og  sagde,  at  det  ville  være  en  vanære  for  fami- 
lien, hvis  hun  forlod  den  kirke,  der  var  dominerende  i  deres 
samfund.  Han  truede  med  at  forlade  hende,  hvis  hun  gjorde 
det. 

MARIO  MORO, 
HEROVER,  HAVDE 
ALLEREDE  LÆST 
MORMONS  BOG, 
DA  HAN  MØDTE 
MISSIONÆRERNE. 


Hun  havde  altid  stået  ved  hans  side,  når  han  havde  brug 
for  hende,  og  nu  måtte  han  stå  ved  hendes  side,  svarede  hun 
ham.  Hun  ville  ikke  lade  sig  døbe,  hvis  han  var  imod  det, 
sagde  hun,  men  „jeg  vil  leve,  som  om  jeg  er  døbt,  for  det  vid- 
nesbyrd, jeg  har  modtaget,  er  for  stærkt  til,  at  jeg  kan  for- 
nægte det". 

Hendes  fasthed  fik  ham  til  atter  at  lytte  til  det,  missionæ- 
rerne kunne  lære  dem.  Ægteparret  Montrasio  blev  døbt 
sammen  i  1985.  Han  er  nu  biskop  for  Monza  ward  i  Milano 
stav  og  hun  sidder  i  forskellige  stillinger,  blandt  andet  som 
præsidentinde  for  wardets  Unge  Piger. 

MASSIMO  OG  DANIELA  LO  MONACO 

Massimo  Lo  Monaco  betroede  sin  unge  hustru,  at  han  var 
i  tvivl  om  Guds  eksistens.  Hvis  der  er  en  Gud,  hvorfor  giver 
han  sig  så  ikke  til  kende  for  menneskene? 

Men  en  oplevelse,  et  svar  på  bøn,  som  Daniela  Lo  Monaco 
netop  havde  haft,  gjorde,  at  hun  var  sikker  på  Gud  eksi- 
stens. Hun  havde  gjort  en  alvorlig  fejltagelse  på  sit  arbejde 
og  frygtede  konsekvenserne.  Hun  havde  bedt  Gud  om 
hjælp,  og  da  hun  fortalte  sin  chef  om  problemet,  kunne  situ- 
ationen til  hendes  store  overraskelse  nemt  løses.  Så  bad  hun 
igen,  takkede  og  spurgte  sin  himmelske  Fader:  „Hvad  øn- 
sker du,  at  jeg  skal  gøre?"  Kort  tid  efter  kom  to  unge  missio- 
nærer og  bankede  på  deres  dør.  Mens  missionærerne  un- 
derviste dem,  opdagede  ægteparret  Lo  Monaco,  at  både  han 
og  hun  havde  fået  deres  spørgsmål  besvaret,  og  de  blev  døbt 
kort  efter.  Han  er  rådgiver  i  Pisas  grenspræsidentskab  og 
hun  er  primarypræsidentinde. 

MARIO  MORO 

Mario  Moro  kunne  ikke  forstå,  hvorfor  han  i  1973  følte 
sig  tilskyndet  til  at  købe  en  usædvanlig  bog  hos  en  boghand- 
ler. Men  den  betog  ham.  Han  tog  den  med  sig  overalt  og 
læste  i  den. 


BØN  SPILLEDE  EN  VIGTIG 
ROLLE  1  ROBERTO  OG  GIOVANNE 
MARINOS  OMVENDELSE. 


De  to  sidste  dages  hellige  missionærer,  der  kom  til  ham  på 
hans  kontor  en  dag,  gav  hinanden  et  lille  skub,  da  de  så  Mor- 
mons Bog  på  hans  skrivebord.  Det,  de  fortalte  om  bogen, 
var  ikke  nyt,  for  Mario  Moro  havde  allerede  læst  den  igen- 
nem én  gang  og  var  begyndt  forfra.  Men  selv  om  han  syntes 
godt  om  alt  det,  missionærerne  lærte  ham,  kæmpede  han  i 
næsten  en  måned  med  dåbsudfordringen. 

Så  en  dag  lukkede  han  sin  kontordør  og  knælede  i  bøn  for 
at  få  at  vide,  hvad  han  skulle  gøre.  Svaret  var  tydeligt.  Han 
gik  omgående  til  missionærerne  -  han  husker  ikke  ret  meget 
af  det,  der  foregik  omkring  ham,  indtil  han  nåede  hen  til 
dem.  De  døbte  ham  i  dåbsbassinet,  som  de  havde  haft  fyldt 
med  vand  i  dagevis,  fordi  de  ventede  på,  at  han  skulle  træffe 
sin  beslutning.  Så  snart  bror  Moro  var  tør,  gik  han  ud  og 

missionerede  sammen  med  ældsterne  den  samme  eftermid- 
dag. Nu  er  han  andenrådgiver  i  distriktspræsidentskabet 
på  Sardinien  i  Roms  mission,  og  missionsleder  i  grenen  i 
Sassari, 

ROBERTO  OG  GIOVANNA  MARINO 

Giovanna  Marino  kæmpede  med  noget,  som  missionærer- 
ne havde  undervist  i.  Hun  spekulerede  på,  om  der  mon  i 
vore  dage  fandtes  mennesker,  der  var  så  gode,  at  de  kunne 
være  sande  profeter?  Men  hun  kunne  godt  lide  den  ånd, 
som  missionærerne  bragte  ind  i  hendes  hjem.  Og  første  gang 
hun  læste  Mormons  Bog,  kom  indsigten  næsten  ligesom 
helbredelsen  kom  til  den  blinde  Paulus,  der  for  totusinde  år 
siden  underviste  i  den  del  af  Italien,  hvor  hun  boede.  Det 
var  som  om,  at  der  faldt  skæl  fra  hendes  åndelige  øjne,  hu- 
sker hun.  Hendes  mand,  Roberto,  accepterede  alt,  hvad 
missionærerne  lærte  dem.  Læren  om  evigt  ægteskab  fik 
især  betydning  for  ham.  Ved  hjælp  af  bøn  overvandt  han 
sine  vanskeligheder  ved  at  holde  op  med  at  ryge  og  drikke 
kaffe.  Familien  Marino  blev  døbt  i  januar  1975. 

Året  efter,  da  familien  forberedte  sig  på  at  tage  til  templet 
i  Schweiz,  kom  søster  Marino  i  tanke  om  den  bøn,  hun  bad, 
kort  tid  før  de  mødte  missionærerne.  Hun  havde  bedt  om  at 
få  at  vide,  hvem  Gud  var,  hvorfor  Jesus  Kristus  var  hans 
Søn,  hvorfor  Jesus  måtte  dø,  og  hvorfor  vi  lever.  Og  hun 
takkede,  fordi  hun  fik  et  så  direkte  svar  på  sin  bøn. 

Familien  Marino  bor  i  Siracusa  på  Sicilien.  Han  er  for 
tiden  rådgiver  til  præsidenten  for  missionen  i  Catania,  og 
hun  tager  sig  af  Kirkens  informationsformidling  i  Italien. 

ROSARIO  SACCONE 

Rosario  Saccone  med  den  blide  stemme  jublede  i  1981, 
første  gang  missionærerne  fortalte  ham  om  frelsesplanen. 
Han  tænkte:  „Endelig  nogen,  der  tænker  som  jeg!"  Han 
samlede  ivrigt  sine  venner  på  et  lokalt  pizzari  og  fik  missio- 
nærerne til  at  fortælle  dem  om  planen.  (En  af  vennerne  blev 
senere  døbt). 

Men  Rosarios  omvendelse  gik  ikke  så  glat  endda.  Der  var 
ét  punkt,  som  var  lige  ved  at  få  ham  til  at  aflyse  dåben.  Men 
de  forløsende  ord,  der  kom  fra  en  af  missionærerne,  slog 
Rosario  i  den  grad,  at  han  vidste,  at  de  kun  kunne  komme 
fra  hjertet  hos  én,  som  var  inspireret  af  Gud. 

Situationen  var  lige  ved  at  komme  ud  af  kontrol,  da  hans 
store  familie  hørte  om  hans  forestående  dåb.  Den  gråd, 
tryglen  og  argumenteren,  som  lød  fra  familiens  lejlighed, 
involverede  de  ni  andre  familier  fra  huset  i  diskussionen. 


Omsider  lykkedes  det  Rosario  at  bringe  situationen  i  ro  og 
overbevise  sin  mor  om,  at  det,  han  var  i  færd  med,  ikke  ville 
bringe  familien  i  unåde.  Det  ville  snarere  gøre  ham  bedre. 

Hans  familie  blev  med  tiden  klar  over,  at  han  havde  ret. 

Rosario  bor  i  Palermo  på  Sicilien  og  har  siden  været  på 
mission  i  Rom.  Han  arbejder  nu  med  at  affotografere  opteg- 
nelser i  Kirkens  slægtshistoriske  afdeling.  □ 


Milepæle  i  Italiens 
hirUehistorie 

1850  -  Ældste  Lorenzo  Snow  fra  De  Tolvs  Råd  indvier  Ita- 
lien til  evangeliets  forkyndelse.  Missionærerne  forkynder 
blandt  nogle  medlemmer  af  valdenserne  i  Norditalien.  Der 
organiseres  flere  grene  i  Italien  og  Kirkens  medlemmer 
emigrerer  til  Utah. 

1964  -  Den  schweiziske  mission  rapporterer,  at  der  er 
omkring  229  sidste  dages  hellige  i  Italien,  hovedsagligt  ame- 
rikanske militærfolk. 

1965  -  Missionen  i  Schweiz  organiserer  en  italiensk  zone. 

1966  -  Ældste  Ezra  Taft  Benson  fra  De  Tolvs  Kvorum 
genindvier  Italien  til  forkyndelsen  af  evangeliet.  Den  ita- 
lienske mission  organiseres. 

1971  -  Den  italienske  mission  opdeles  i  den  nordlige  mis- 
sion (senere  Milano  mission)  og  den  sydlige  mission  (senere 
Rom  mission). 

1975  -  Missionen  i  Padova  organiseres. 

1977  -  Missionen  i  Catania  organiseres. 

1981  -  Staven  i  Milano  organiseres  som  den  første  stav  i 
Italien. 

1982  -  Missionnen  i  Padova  deles  op  og  forenes  med  hen- 
holdsvis Milanos  og  Roms  missioner. 

1985  -  Staven  i  Venedig  organiseres  som  den  anden  stav 
i  Italien. 

1988  -  Ved  afslutningen  af  året  var  medlemstallet  på  ca. 
13500  medlemmer.  □ 

JEG  -  EN 
LEVNEDSSKILDRER? 


JEANETTE     GERMAIN 


Det  behøver  ikke  at  være 
uoverkommeligt  at  skrive  en 
biografi,  hvis  man  følger 
nogle  få  grundlæggende  trin. 


I  begyndelsen  var  jeg  kun  interesseret  i,  hvordan  min  bedstemor  havde 
klaret  at  opfostre  seks  børn  på  en  meget  lille  indtægt.  Jeg  talte  med  hende 
i  nogle  timer,  mens  jeg  tog  notater.  Jeg  bad  også  min  mor,  mine  mostre  og 
morbrødre  om  at  fortælle  deres  erindringer  om  familiebegivenheder. 
Men  jeg  vidste  ikke,  hvad  jeg  skulle  stille  op  med  alle  disse  oplysninger,  før  min 
kusine  Ginny  foreslog  mig  at  skrive  min  bedstemors  livshistorie. 

Men  før  jeg  kunne  koncentrere  min  opmærksomhed  om  min  bedstemors  histo- 
rie, synes  jeg,  at  jeg  først  måtte  skrive  min  mors  historie.  Hun  var  kun  51  år,  men 
hun  var  syg,  og  jeg  var  klar  over,  at  hun  formodentlig  ikke  engang  havde  et  år  til- 
bage at  leve  i.  Så  jeg  brugte  mere  tid  på  at  samle  oplysninger  om  hendes  liv.  Ginny 
og  jeg  arbejdede  sammen  på  begge  historierne.  Hun  fik  navne  og  datoer  bekræf- 
tet, og  jeg  skrev  historierne.  Vi  blev  færdig  med  dem  kort  efter  min  mors  død. 
Min  familie  har  læst  og  glædet  sig  over  disse  levnedsskildringer.  Da  jeg  ved,  at 
andre  også  gerne  vil  skrive  deres  families  historie,  men  ikke  ved,  hvordan  de  skal 
få  begyndt,  har  jeg  samlet  nogle  retningslinier  for  at  kunne  hjælpe  andre  med  at 
skrive  en  biografi  -  eller  måske  en  personlig  historie. 

KOM  I  GANG 

Nøgleordet  er  korthed.  Du  behøver  ikke  og  ønsker  formodentlig  heller  ikke  at 
skrive  50  sider  om  hver  af  dine  slægtninge.  Skriv  de  grundlæggende  oplysninger 
-  hvor  og  hvornår  de  er  født,  hvor  de  boede  og  deres  erhverv,  hvem  de  har  været 
gift  med,  og  hvor  og  hvornår  de  døde.  Beskriv  deres  udseende,  deres  personlig- 
hed og  det,  der  betød  noget  for  hver  enkelt. 

Det  er  med  dette  -  som  med  det  meste  andet  -  det  er  sværest  er  at  komme  i  gang. 
Tænk  over  følgende  to  ideer: 


FOTOGRAFERET  AF  CRAIG  DIMOND 

1.  Vær  uformel.  Du  må  for  eksempel  ikke  pludselig  for- 
tælle din  generte,  ældre  moster,  at  du  vil  skrive  hendes  liv- 
shistorie og  derpå  forvente,  at  hun  vil  fortælle  dig  alt  om  sit 
liv.  Så  bliver  hun  nervøs  og  glemmer  alt  det  bedste,  hun 
kunne  fortælle  dig.  Begynd  langsomt.  Besøg  hende  regel- 
mæssigt og  stil  hende  spørgsmål  om  hendes  familie.  Vis 
hende  interesse  og  glæd  dig  over  at  høre,  hvad  hun  har  at 
fortælle. 

2.  Bed  slægtninge  om  at  deltage  og  hjælpe.  Fortæl  dem 
om  dine  planer  om  at  skrive  familiens  historie.  Understreg, 
at  du  ikke  ønsker,  at  de  skal  fortælle  dig  alt,  hvad  de  ved  på 
én  gang.  Men  bed  dem  om  at  ringe,  når  de  kommer  i  tanke 
om  noget  betydningsfuldt.  Spørg  om  du  må  ringe  eller 
skrive  til  dem  og  stille  dem  spørgsmål. 

Disse  to  trin  virkede  godt  i  min  familie.  Da  jeg  for  alvor 
begyndte  at  arbejde  med  min  bedstemors  historie,  var  hun 
for  eksempel  så  vant  til,  at  jeg  stillede  hende  spørgsmål  og 
talte  med  hende  om  fortiden,  at  hun  ikke  var  spor  nervøs 
eller  kunstig,  når  hun  besvarede  spørgsmål  eller  fortalte. 


nogensinde  været  udsat  for  alvorlige  ulykker  eller  haft  al- 
vorlige sygdomme?  Vi  talte  om  hendes  hobbyer  og  hendes 
rejser,  og  jeg  spurgte,  hvem  der  var  hendes  bedste  venner, 
og  hvad  de  betød  for  hende.  Jeg  spurgte  hende  også  om, 
hvornår  i  livet  hun  var  lykkeligst  eller  mest  bedrøvet. 

3.  Lad  dem  fortælle  deres  historie.  Få  den,  du  skrive  om, 
til  at  fortælle  om  deres  forældre,  søskende  og  børn.  Lad 
være  med  at  sætte  grænser  for,  hvad  de  må  sige.  Hvis  det 
overhovedet  er  muligt,  så  optag  samtalerne  på  bånd,  hvis 
ikke,  så  tag  notater  eller  nedskriv  de  oplysninger  du  får, 
umiddelbart  efter  samtalen. 

4.  Spørg  andre.  Du  kan  få  mere  at  vide  ved  at  spørge 
andre,  unge  og  gamle,  venner  og  slægtninge  til  den  pågæl- 
dende. Min  bedstemor  fortalte  mig  andre  ting  om  min  mor 
end  mine  mostre  og  min  bror.  Med  al  denne  hjælp  begyndte 
jeg  at  forstå,  hvordan  min  mor  var,  hvordan  hun  forandre- 
de sig  med  årene  og  hvilke  store  begivenheder,  der  blev 
vendepunkter  i  hendes  liv. 


INDSAMLING  AF  OPLYSNINGER 

Planlæg  at  bruge  effektiv  og  seriøs  tid  på  at  indsamle  op- 
lysninger. Det  er  vigtigt  og  morsomt  at  høre  på  historier, 
men  de  kan  ikke  give  dig  alle  de  oplysninger,  som  du  skal 
bruge  til  en  biografi. 

Aftal  at  mødes  med  dine  slægtninge  og  få  dem  til  at  arran- 
gere navne,  datoer  og  begivenheder  i  kronologisk  orden. 
Her  kan  følgende  trin  måske  hjælpe. 


5.  Forsøg  ikke  på  at  gøre  alle  fuldkomne.  Det  er  hverken 
realistisk  eller  ærligt  at  beskrive  vore  slægtninge  som  men- 
nesker, der  altid  var  pragtfulde.  Når  mine  børn  læser  om 
deres  bedstemor  og  deres  oldemor,  ønsker  jeg,  at  de  skal 
kunne  identificere  sig  med  dem,  selv  om  de  aldrig  har  kendt 
dem.  En  ærlig  skildring  af  vores  slægtninge  kan  hjælpe 
deres  efterkommere  til  at  lære  af  deres  forfædres  succes  og 
fejltagelser.  For  eksempel  var  min  mor  alkoholiker,  og  jeg 
tror,  at  det  er  vigtigt,  at  mine  børn  kender  til  de  problemer, 
som  det  medførte  for  hende  selv  og  hendes  familie. 


1.  Lav  en  kronologisk  liste  over  dit  emne.  Min  kusine, 
Ginny,  hjalp  mig  med  dette.  Ginny  skrev  min  bedstemors 
fødsels-  og  vielsesdato,  hvorpå  jeg  brugte  et  par  timer  sam- 
men med  min  bedstemor,  hvor  jeg  fik  andre  vigtige  navne, 
steder  og  datoer,  som  for  eksempel,  hvor  hun  voksede  op, 
hvilke  skoler  hun  gik  på,  hvornår  hun  tog  eksamen  fra  disse 
skoler,  hvor  og  hvornår  hun  arbejdede,  hvor  og  hvornår 
hun  mødte  min  bedstefar,  hvor  og  hvornår  hendes  børn 
blev  født,  hvor  de  boede,  og  hvornår  og  hvor  de  gik  på  pen- 
sion. Hvis  den,  du  skriver  om,  ikke  kan  hjælpe  dig,  så  bed 
en  nær  ven  eller  slægtning  om  at  give  dig  disse  oplysninger. 


SKRIV  BIOGRAFIEN 


Når  du  først  har  alle  de  nødvendige  oplysninger,  hvordan 
får  du  så  skrevet  en  interessant  og  informativ  historie? 

1.  Benyt  din  kronologiske  liste  som  oversigt.  Jeg  bestemte 
mig  til  at  skrive  biografien  i  kronologisk  orden,  fordi  jeg 
syntes,  at  den  derved  blev  lettere  at  forstå.  Andre  vælger 
måske  at  skrive  historierne  efter  kategorier,  såsom  uddan- 
nelse, barndom,  hjemmeliv  osv. 


2.  Når  du  har  oplysningerne  i  den  rette  kronologiske  2.  Nedskriv  hurtigt  en  førsteversion.  Du  skal  ikke  tage  dig 

orden,  så  fyld  detaljerne  på.  Jeg  spurgte  min  bedstemor  om  af  stavning,  tegnsætning  og  stil.  Du  kan  senere  rette  fejl.  Det 

hendes  yndlingsfag  i  skolen,  og  hvilke  fag  hun  klarede  sig  allervigtigste  er  at  få  den  grundlæggende  historie  ned  på  pa- 

godt  i.  Hvorfor  hun  arbejdede  i  forskellige  job.  Havde  hun  piret:  Hvor  er  den  pågældende  født,  hvem  var  forældrene, 

hvor  boede  og  arbejdede  han  eller  hun.  Skriv  det  hele  indtil      delige  redigeringer,  så  du  aldrig  får  skrevet  den  endelige 
afslutningen  eller  det  nuværende  tidspunkt  i  den  pågælden-      udgave . 
des  liv. 


3.  Forsøg  ikke  at  få  alt  med.  Du  har  hverken  tid  eller 
kræfter  nok  til  at  få  alle  detaljer  med.  Når  du  skriver,  så 
udelad  kendsgerninger,  der  virker  mindre  betydningsfulde 
end  andre.  Koncentrér  dig  om  historier  og  begivenheder, 
der  vedrører  det  menneske,  du  holder  af.  Nævn  kort  de 
kendsgerninger,  som  ikke  kræver  megen  forklaring. 

4.  Levendegør  kendsgerninger  ved  hjælp  af  beskrivelser 
og  detaljer.  På  den  måde  bliver  de  mere  interessante.  Min 
bedstemor  elskede  for  eksempel  dyr.  Jeg  lagde  mærke  til,  at 
jeg  ind  imellem  havde  skrevet  nogle  af  detaljerne  om  dette 
i  min  første  udgave,  så  jeg  besluttede  mig  til  at  skrive  et  sær- 
ligt afsnit  om  hendes  kærlighed  til  dyr  og  om  nogle  af  hendes 
kæledyr.  Jeg  fandt  også  en  yndet  dyreberetning  -  om  en 
kælen  ged,  som  plejede  at  komme  ind  ad  bagdøren  og  gå  helt 
ind  i  huset  -  og  denne  historie  kom  med  i  dette  afsnit. 

5.  Husk  at  beskrive  din  slægtning.  Skriv  også  beretninger 
om  din  slægtnings  typiske  vaner  med  hensyn  til  påklædning 
og  udtryksmåde.  Jeg  sørgede  for  eksempel  for  at  beskrive 
min  bedstemors  smukke  hår.  Man  kan  nemt  få  sådanne  de- 
taljer med  i  mange  forskellige  situationer  i  sin  beretning,  og 
det  er  med  til  at  gøre  biografien  interessant  og  levende. 

6.  Når  den  førte  udgave  er  færdig,  så  skriv  en  anden  ver- 
sion. Kontrollér  om  stavningen  er  rigtig.  Sæt  tegn.  Arrangér 
afsnittene  i  den  rette  orden  og  udelad  nogle  få,  hvor  det  er 
nødvendigt.  Lad  være  med  at  være  for  nøjeregnende  -  det 
er  trods  alt  stadig  ikke  den  færdige  udgave. 


NÅR  BIOGRAFIEN  ER  FÆRDIG 


Så  snart  du  har  den  endelige  udgave,  så  læs  optegnelsen 
igennem  og  nyd  dit  værk.  Få  straks  lavet  fotokopier.  Du  får 
måske  også  lyst  til  som  en  tak  til  de  mennesker,  som  har 
hjulpet  dig,  at  sende  dem  en  kopi  af  det  færdige  arbejde. 

Overvej,  om  du  ikke  burde  lade  andre  få  del  i  dit  værk, 
ikke  kun  din  familie,  men  også  offentligheden,  f.  eks.  lokal- 
historikere. Kirkens  slægtshistoriske  bibliotek  er  for  ek- 
sempel altid  interesseret  i  at  modtage  personlige  optegnel- 
ser til  dets  arkiver.  (Family  History  Library,  35  North  West 
Temple,  Salt  Lake  City,  Utah  84150,  USA).  Flere  og  flere 
forskere  er  blevet  interesseret  i  slægtshistorie,  og  de  er  inte- 
resseret i  at  vide  noget  om  både  almindelige  og  berømte 
menneskers  liv.  Hvis  din  historie  på  nogen  måde  kunne 
hjælpe  grupper  med  særlige  interesser  eller  andre  menne- 
sker, så  kan  du  også  lade  dem  få  del  i  dine  beretninger.  Jeg 
håber  for  eksempel,  at  jeg  kan  give  min  mors  historie  til 
mennesker,  som  behandler  eller  skriver  om  alkoholpro- 
blemer. 

Det  tager  tid  at  foretage  undersøgelser  og  skrive  en  bio- 
grafi, men  det  er  interessant  og  det  lønner  sig.  Det  har  været 
en  hjælp  for  mig  og  min  familie  at  skrive  om  både  min  mor 
og  min  bedstemor.  Vi  har  derved  lært  dem  bedre  at  kende 
og  at  påskønne  deres  styrke  og  forstå  nogle  af  deres  kampe. 
Til  gengæld  har  de  hjulpet  os  til  bedre  at  forstå  både  vores 
familie  og  os  selv.  □ 


7.  Send  kopier  af  den  anden  udgave  til  de  venner  og 
slægtninge,  som  har  hjulpet  dig  med  oplysninger.  Spørg  om 
du  har  glemt  noget  vigtigt  og  om  der  er  noget,  som  bør  ret- 
tes. Få  dem  til  at  fortælle,  hvor  de  mener,  at  du  har  forstået 
eller  misforstået  den  pågældende.  Når  du  får  deres  svar, 
kan  du  finde  uoverensstemmelser.  Sådanne  kan  ikke  und- 
gås. Folk  vil  huske  tingene  forskelligt.  Find  ud  af,  hvad  de 
fleste  mener  er  rigtigt,  eller  hvis  du  ikke  kan  finde  ud  af, 
hvad  der  egentlig  skete,  så  skriv  det  i  optegnelsen. 


Jeanette  Germain  erfree-lance  skribent  i  Boise, 
Idaho.  Hun  har  skrevet  to  familiehistorier,  og  hun  og 
hendes  søster  er  ved  at  planlægge  en  videooptagelse  af 
deres  fars  historie. 


8.  Skriv  den  endelige,  fuldstændige  historie.  Hvis  du  har 
fulgt  de  trin,  der  her  er  skitseret,  så  er  det  meste  af  arbejdet 
allerede  gjort.  Men  sæt  en  dato  for  færdiggørelsen  af  ar- 
bejdet. Gør  du  ikke  det,  kan  du  nemt  blive  indviklet  i  uen- 

UNDSKYLD, 
BERTHA 


SHERON      S.GIBB 


Bertha  trådte  ind  i  mit  liv,  da  jeg  var  13  år  og  lige 
var  begyndt  i  7.  klasse.  Jeg  husker  tydeligt  den 
første  dag  i  skolen.  Skolen  var  en  stor  bygning 
med  uendelig  lange  gange  og  lange  rækker  af 
skabe  til  eleverne.  De  fleste  af  eleverne  kom  i  skolebusser 
fra  små  gårde  og  lokalsamfund.  Det  var  sandelig  ingen  stor- 
by, men  vi  var  alligevel  ivrige  efter  at  være  populære  og 
blive  accepteret  af  de  andre.  Mange  af  os  skulle  benytte  en 
tidligere  underskole,  som  lå  på  den  anden  side  af  gaden, 
fordi  der  ikke  var  klasseværelser  nok  på  skolen.  Jeg  var 
skiftevis  spændt  og  panikslagen  ved  tanken  om,  hvordan  jeg 
skulle  finde  rundt  fra  det  ene  klasseværelse  til  det  andet. 
Jeg  havde  arbejdet  hårdt  hele  sommeren  med  at  passe 
børn  og  med  at  stå  op  klokken  5  om  morgenen  for  at  plukke 
jordbær  og  kirsebær,  så  jeg  kunne  tjene  penge  nok  til  at 
købe  pænt  tøj  til  at  gå  i  skole  med.  Men  jeg  følte  mig  kejtet 
og  utilpas,  selv  om  jeg  havde  mit  fineste  tøj  på. 

Mine  veninder  og  jeg  holdt  sammen  i  et  forsøg  på  at  virke 
skødesløse  og  for  at  skjule  den  frygt  som  vi  ikke  turde  ind- 
rømme, vi  følte.  Vi  så  med  ærefrygt  på  de  ældre  elever,  når 
de  bevægede  sig  selvsikre  rundt  på  gangene,  mens  de  lo  og 
drillede  hinanden.  Det  var  en  lettelse,  da  klokken  omsider 
ringede,  og  vi  alle  samledes  i  en  stor  aula,  hvor  det  blev  be- 
kendtgjort, at  de  nye  elever  den  dag  hver  havde  fået  tildelt 
en  ældre  „bror  eller  søster",  som  skulle  vise  dem  rundt. 
Elevernes  navne  blev  råbt  op  sammen  med  navnet  på  hans 
eller  hendes  „kammerat"  for  en  dag. 

Mit  navn  blev  råbt  op  sammen  med  én,  der  hed  Bertha 
Brown,  og  jeg  hørte  flere  af  mine  veninder  gispe.  Jeg  anede 
ikke,  hvem  Bertha  Brown  var,  men  det  var  tydeligt,  at  nogle 
af  de  andre  vidste  det.  Lige  så  snart  det  var  meningen  at  vi 


skulle  møde  vores  „storesøster",  blev  jeg  omringet  af  piger, 
som  sagde,  at  jeg  skulle  skynde  mig  at  gemme  mig,  før  Be- 
rtha fandt  mig.  Det  stod  mig  klart,  at  det  var  den  værste 
skæbne,  der  kunne  ramme  én,  at  få  tildelt  Bertha.  Jeg  blev 
helt  forvirret.  Noget  i  mig  sagde,  at  jeg  ikke  skulle  gemme 

I  MIT  FORSØG  PA 
AT  BLIVE  POPULÆR 
BLANDT  MINE 
SKOLEKAMMERATER, 
UNDGIK  JEG  BERTHA 
OG  FIK  ET  HELT 
FORKERT  INDTRYK  AF 
HENDE.  BERTHA  VAR 
EN  ENSOM  PIGE,  SOM 
HAVDE  BRUG  FOR 
VENNER,  OG  JEG 
SVIGTEDE  HENDE. 
JEG  FIK  ALDRIG  MOD 
TIL  AT  FORTÆLLE 
HENDE,  HVOR 
MEGET  JEG 
FORTRØD  DET. 

mig  -  at  det  ville  være  ondt.  Mens  noget  andet  i  mig  sagde, 
at  jeg  gerne  ville  være  populær  ved  at  følge  de  andre  piger, 
og  det  var  den  side  af  mig,  der  vandt. 

Så  begyndte  legen  -  jeg  gemte  mig,  fnisede  og  løb  fra  en 
fare,  som  jeg  fantaserede  mig  til.  Det  lykkedes  os  at  flygte 
fra  Bertha,  men  jeg  nåede  lige  at  fange  et  glimt  af  hende.  Det 
var  rigtigt,  at  hun  ikke  ligefrem  var  smuk.  Hun  virkede 
skræmmende  med  sit  uredte,  tørre  hår.  Hendes  tøj  så  ud 
som  om,  det  kunne  være  hendes  bedstemors,  og  hendes  sko 
var  brune  og  grimme. 

Dagens  store  begivenhed  var,  hvordan  det  lykkedes  stak- 
kels lille  Sheron  at  gemme  sig  for  Bertha.  Den  eneste  gang, 
hvor  jeg  virkelig  så  Berthas  ansigt,  så  hun  meget  bedrøvet 
ud.  Hvordan  kunne  vi  være  så  onde  imod  hende?  tænkte 
jeg.  Hun  havde  ikke  gjort  noget,  at  hun  fortjente  det.  Her 
var  vi  en  hel  gruppe  piger,  som  løb  bort  fra  et  ensomt  men- 
neske. Jeg  vidste,  at  det,  vi  gjorde,  var  forkert.  Jeg  havde 
ikke  lyst  til  at  være  med  til  den  væmmelige  leg.  Jeg  ønskede 
i  virkeligheden  at  tale  med  Bertha  og  sige  undskyld  til 
hende.  Men  hvor  følte  jeg  mig  dog  elendig  tilpas! 

Senere  samme  dag  glemte  jeg  Bertha,  da  jeg  blev  kaldt  ind 


på  fru  Jensens  kontor.  Hun  havde  været  min  yndlingslæ- 
rerinde  i  underskolen,  og  nu  var  hun  viceinspektør  for  de 
store  klasser.  Jeg  kunne  næsten  ikke  vente,  til  jeg  skulle 
møde  hende.  Hele  vejen  hen  til  hendes  kontor,  forestillede 
jeg  mig  alt  mulig  vidunderligt.  Hun  ønskede  måske,  at  jeg 
skulle  være  en  særlig  medhjælper  for  hende.  Måske  havde 
hun  noget  vigtigt,  som  hun  ønskede,  at  jeg  skulle  gøre.  Jeg 
nærmest  løb  henad  gangene  af  bare  iver  efter  at  møde  fru 
Jensen.  Der  var  ikke  den  ting,  jeg  ikke  ville  gøre  for  hende. 

Da  jeg  gik  ind  på  hendes  kontor,  kunne  jeg  se,  at  hun 
havde  tårer  i  øjnene,  og  mit  hjerte  var  lige  ved  at  briste,  da 
hun  så  mig  lige  ind  i  øjnene  og  sagde:  „Blandt  alle  de  nye 
piger,  som  begyndte  i  syvende  klasse  i  dag,  valgte  jeg,  at  du 
skulle  have  Bertha,  fordi  jeg  mente,  at  du  ville  være  god 
imod  hende!" 

Alle  dagens  elendigheder  væltede  ned  over  mig,  og  jeg 
hulkede,  da  det  gik  op  for  mig,  at  fru  Jensen  havde  givet  mig 
en  vigtig  opgave,  og  at  jeg  havde  svigtet  hende.  Jeg  svigtede 
Bertha.  Men  fremfor  alt,  svigtede  jeg  mig  selv.  Den  næste 
dag  havde  alle  de  andre  glemt  alt  om  episoden  -  og  Bertha. 
Men  jeg  glemte  den  aldrig.  Jeg  så  hende  kun  sjældent  efter 
den  dag.  Når  jeg  fik  et  glimt  af  hende,  var  hun  helt  alene,  og 
jeg  ønskede  desperat  at  fortælle  hende,  hvor  ked  af  det  jeg 
var.  Men  jeg  var  for  flov  og  for  ung  i  min  forståelse  af  barm- 
hjertighed til  at  vide,  hvor  meget  det  ville  betyde  for  hende. 

Jeg  så  aldrig  Bertha  mere  efter  niende  klasse,  og  alligevel 
har  hun  spillet  en  vigtig  rolle  i  mit  liv.  Selv  i  dag  ville  jeg 
ønske,  at  jeg  havde  haft  mod  til  at  gøre  mig  til  venner  med 
hende.  Hvordan  siger  man  undskyld  til  et  menneske,  som 
man  aldrig  har  talt  med,  men  alligevel  såret  så  dybt,  at  man 
ikke  kan  glemme  det,  selv  efter  tredive  år? 

En  påske  slap  jeg  omsider  igennem  det,  som  jeg  havde  for- 
voldt Bertha,  da  jeg  læste  om  Kristi  forsoning.  Hvor  er  jeg 
dog  taknemmelig  for  Frelseren,  for  hans  offer,  og  for  be- 
vidstheden om  at  jeg  gennem  hans  vidunderlige  gave  omsi- 
der kan  blive  lettet  for  min  byrde,  finde  fred  og  få  tilgivelse 
-  ikke  fordi  jeg  vil  glemme  det,  men  fordi  jeg  nu  kan  bruge 
det,  jeg  har  lært,  til  at  forbedre  tilværelsen  for  mig  selv  og 
til  at  velsigne  andre. 

På  grund  af  Bertha  vil  jeg  aldrig  bevidst  være  uvenlig 
mod  nogen,  og  jeg  har  forsøgt  at  lære  mine  børn  det  samme. 
Jeg  har  et  særligt  sted  i  mit  hjerte  for  dem,  der  ikke  ser  ud 
til  at  passe  ind  i  billedet.  For  dem,  der  er  ensomme  og  glemt. 
På  grund  af  Bertha  er  det  lettere  for  mig  at  se  under  overfla- 
den og  forstå  dem,  jeg  møder,  i  deres  inderste  væsen.  Jeg 
har  forsøgt  at  gøre  bod,  for  det  jeg  gjorde  imod  Bertha,  i  den 
måde  jeg  behandler  andre  på,  men  jeg  ønsker,  at  jeg  en  dag 
vil  møde  hende,  så  jeg  kan  sige:  „Undskyld,  Bertha."  □ 


BRASILIANSK  KARNEVAL 


JAN     PINBOROUGH 


DISSE  UNGE  MENNESKER  FRA  STAVEN  1  SANTO  AMARO  I  SAO  PAULO,  BRASILIEN,  FEJREDE, 
LIGESOM  MANGE  ANDRE  UNGE  SIDSTE  DAGES  HELLIGE,  KARNEVALLET  VED  AT  UDFØRE 
TJENESTEPROJEKTER  -  DE  GJORDE  BLANDT  ANDET  RENT  I  ET  LOKALT  PARKANLÆG. 


Hvert  år  afholdes  der  i  Brasilien  et  kæmpe- 
stort, landsomfattende  karneval.  Gader  og 
stræder  er  i  tre  døgn  fyldt  med  store  menne- 
skemængder. De  drikker  og  danser,  har  pa- 
rader og  fester.  Mange  gør  sig  fri  af  moralske  begrænsnin- 
ger i  deres  bestræbelser  på  at  „more  sig". 

Men  Kirkens  unge  medlemmer  i  fire  brasilianske  stave 
ved  mere  om,  hvordan  man  „morer  sig".  Mens  andre  fejre- 
de karneval  og  forsøgte  at  finde  glæde  ved  at  underholde  sig 
selv,  var  disse  unge  travlt  beskæftiget  med  at  tjene  andre 
ved  en  særlig  ungdomskonference.  Og  ved  at  gøre  dette,  be- 
viste de  en  af  Frelserens  vigtigste  lærdomme:  „Den,  som 
mister  sit  liv  for  min  skyld,  skal  bjærge  det"  (Mattæus 
16:25). 

Denne  lære  virker  måske  som  et  paradoks.  Bliver  man 
trods  alt  ikke  lykkeligst,  jo  mere  man  får  af  det,  man  ønsker 


sig?  De  unge  i  staven  i  Santo  Amaro  i  Sao  Paulo,  ved  bedre. 
To  uger  før  deres  ungdomskonference  begyndte  de  at  ind- 
samle fødevarer,  legetøj  og  tøj  -  kærlighedsgaver  til  foræl- 
dreløse børn.  Gaverne  blev  ikke  kun  skænket  af  Kirkens 
medlemmer,  men  også  af  andre. 

Konferencen  begyndte  om  lørdagen  med  en  sportsdag, 
hvor  der  blev  spillet  fodbold,  volleyball  og  dyrket  anden 
sport  og  afholdt  roadshow.  Men  om  søndagen  tjente  de  200 
unge  medlemmer  fra  staven  i  Santo  Amaro  deres  søskende. 
De  skrev  over  100  breve  til  stavens  fuldtidsmissionærer. 
Seksten  præster  gik  hver  ud  sammen  med  en  fuldtidsmissio- 
nær  og  missionerede.  Andre  gik  ud  og  besøgte  120  unge 
mennesker,  som  ikke  havde  deltaget  i  Kirkens  aktiviteter, 
og  inviterede  dem  med  til  ungdomskonferencen.  Mange  af 
dem  sagde  ja  til  at  komme  og  høre  ældste  Helio  da  Rocha  Ca- 
margo  fra  De  Halvfjerds'  Andet  Kvorum  tale  ved  aftenens 

ER  DU  EN 
SIDSTE  DAGES 

HELLIG 
KUNSTNER? 


Vil  du  gerne 

repræsenteres  på 

„Kirkens  museum  for 

de  sidste  dages  helliges 

kunst  og  historie"  i 

Salt  Lake  City? 


Se  yderligere  oplysninger  på  de  næste  sider. 


Sidste  nyt  . .  •  Sidste  nyt . .  .  Sidste  nyt .  •  .  Sidste  nyt  .  •  • 


„Kirkens  museum  for  de  sidste  dages  helliges 

kunst  og  historie"  i  Salt  Lake  City  bekendtgør 

en  kunstkonkurrence  for  hele  Kirken. 

Følgende  opfordres  til  at  deltage: 
Alle  sidste  dages  hellige  kunstnere 


Emne:  Skriften 


Medier 

maleri 

lertøj 

tryk 

smykker 

tegninger 

quilt 

foto 

kniplinger 

tekstil 

broderi 

keramik 

eller  ethvert 

andet  kunstnerisk  medium 

Antal  bidrag  til  konkurrencen  pr.  kunstner:  Et 

Tidsfrist:  31.  oktober  1990 


(Præstedømmeledere:  Sørg  venligst  for,  at  et  eksemplar  af  denne  orientering  hænges  op  på  opslagstavlen). 

TRYLLEHAVEN 


GREG    LARSON 

icky  næsten  løb,  da  han  kom  til  den 
gade,  hvor  han  boede.  Da  han  nåede 
huset,  stormede  han  ind,  smækkede 
døren  lidt  for  hårdt  i  og  råbte:  „Det  er 
mig,  gamle  Nono." 

Ingen  svarede. 

Nicky  løb  rundt  i  huset  og  søgte  efter  gamle  Nono. 
Endelig  fandt  han  ham  sidde  og  nyde  solskinnet  i  en 
gyngestol  på  verandaen  bag  huset.  „Hej,  gamle 
Nono,"  sagde  Nicky.  Han  krøb  op  til  sin  oldefar  og 
lagde  sine  arme  forsigtigt  rundt  om  den  gamle  mands 
hals  og  gav  ham  et  knus.  „Er  du  parat?" 

Den  102-årige  gamle  Nono  smilede  og  så  på  Nicky 
gennem  sine  matte  øjne.  Det  var  venlige,  forstående 
øjne,  som  havde  set  meget  i  et  langt  liv.  „Naturligvis  er 
jeg  parat!" 

Både  Nickys  bedstefar  og  hans  oldefar  havde  boet 
hos  Nickys  forældre.  Bedstefar  blev  kaldt  Nono  og  der- 
for blev  oldefar  kaldt  gamle  Nono.  Nickys  bedstefar  var 
død  for  to  år  siden.  Men  det  var  Nickys  oldefar,  der  gav 
sig  tid  til  at  tale  og  lege  med  Nicky.  Nicky  kunne  ikke 
forstille  sig  nogen  bedre  ven  end  gamle  Nono. 

Da  Nicky  var  færdig  med  at  skifte  til  arbejdstøj  og 
atter  kom  ud  i  baghaven,  var  gamle  Nono  allerede  der- 
ude med  en  trækasse  fyldt  med  tomatplanter,  som  de 
sammen  havde  sået  nogle  uger  forinden. 

Nicky  bar  en  spand  vand  ud  i  haven.  Gamle  Nono 
var  allerede  i  gang  med  at  bore  huller  i  jorden  med  en 
tyk,  spids  plantepind,  idet  han  forhindrede  jorden  i  at 
falde  ned  i  hullet  igen.  Nicky  hældte  vand  i  hullet  og 
satte  en  tomatplante  ned  i  det,  mens  gamle  Nono  pres- 
sede jorden  ned  omkring  rødderne  på  den  15  cm  høje 
plante. 


Da  de  havde  plantet  den  anden  række,  holdt  gamle 
Nono  en  pause.  Han  samlede  en  håndfuld  af  den  sorte 
jord  op  og  rejste  sig  langsomt  med  et  fjernt  blik  i  øjne- 
ne. Noget  af  jorden  løb  ud  mellem  fingrene.  Nicky  så 
på  gamle  Nonos  krogede  fingre,  der  var  hævede  og 
misdannede  af  gigt,  og  han  spekulerede  på,  om  det 
mon  gjorde  ondt.  Så  kiggede  Nicky  op  i  gamle  Nonos 
ansigt  og  blev  klar  over,  at  det  ikke  var  smerter,  der  fik 
ham  til  at  holde  stille,  det  var  minder. 

Gamle  Nono  var  ganske  ung,  da  han  forlod  sine  for- 
ældre i  Italien  for  at  bosætte  sig  i  USA.  Det  tog  ham 
mange  år  og  hårdt  slid,  før  han,  for  næsten  50  år  siden, 
kunne  købe  et  lille  gartneri  uden  for  en  stor  by.  Her 
dyrkede  han  millioner  af  tomater  og  andre  grøntsager. 
Nu  var  hans  jorde  dækket  med  veje,  græsplæner,  træer 
og  huse. 

Gamle  Nono  bøjede  sig  ned  og  trykkede  en  håndfuld 
af  den  sorte  jord  rundt  omkring  den  sidste  lille  tomat- 
plante, hvorpå  han  vendte  sig  om  imod  Nicky.  „Lad  os, 
skynde  os  at  rydde  op  her,  Nicky,  så  vi  kan  komme  ind 
og  dyrke  vores  tryllehave." 

Et  kvarter  efter  befandt  de  sig  oppe  på  gamle  Nonos 
værelse.  Alle  væggene  i  gamle  Nonos  værelse  var  dæk- 
ket med  bogreoler  fyldt  med  bøger  bortset  fra  de  ste- 
der, hvor  døren,  skabet  og  vinduet  var.  Men  hans 
gamle,  matte  øjne  kunne  ikke  længere  se  at  læse. 

„Dit  sind  er  som  en  tryllehave,"  sagde  gamle  Nono 
tit  til  Nicky.  „Det  er  en  tryllehave,  fordi  alt,  hvad  du 
har  sået  i  det,  vokser  op  til  enten  gode  planter  eller 
ukrudt.  Du  må  hver  dag  vælge,  hvilke  planter  du  vil 
dyrke  i  din  tryllehave." 

Gamle  Nicky  satte  sig  ned  i  en  stor  stol  og  løftede 
fødderne  op  på  en  fodskammel  med  sine  hænder.  Han 

tog  et  lille  indrammet  billede  af  sin  kone  fra  bordet  ved 
siden  af  sig,  og  kiggede  kærligt  på  det.  Nicky  havde 
aldrig  kendt  gamle  Noni.  Hun  var  død,  mere  end  tyve 
år  før  Nicky  blev  født. 

Nicky  satte  sig  i  stolen  på  den  anden  side  af  bordet 
og  slog  op  i  gamle  Nonos  Bibel  på  det  sted,  hvor  bog- 
mærket lå.  Det  første  Nicky  gjorde,  hver  dag  når  han 
kom  op  på  gamle  Nonos  værelse,  var  at  læse  for  ham  i 
skrifterne. 

Nicky  fandt  frem  til  det  næste  skriftsted,  som  var  af- 
mærket, og  læste  højt:  „Alt  har  sin  stund  og  hver  en 
ting  under  himmelen  sin  tid: 

tid  til  at  fødes  og  tid  til  at  dø,  tid  til  at  plante  og  tid  til 
at  rydde"  (Prædikeren  3:1-2). 

Da  Nicky  havde  lukket  Bibelen  og  lagt  den  tilbage  på 
bordet,  sagde  gamle  Nono  lige  så  stille:  „Det  er  smukt, 
ikke  Nicky?  Det  er  nogle  af  mine  yndlingsskriftsteder." 


Nicky  nikkede,  skønt  han  spekulerede  på,  om  hans 
oldefar  mon  forstod,  hvad  Nicky  lige  havde  læst.  Han 
besluttede  sig  til  at  vente  med  at  tænke  over  det.  Lige 
nu  måtte  han  fortsætte  med  at  læse.  „Vi  blev  færdig 
med  Huckleberry  Finn  i  går,  gamle  Nono.  Hvad  synes  du 
nu,  at  vi  skal  læse?" 

„Den  der,"  sagde  gamle  Nono,  og  pegede  på  en  bog. 

Nicky  tog  en  stor  bog  ud  af  reolen  og  slog  op  på  det 
første  kapitel,  hvorpå  han  begyndte  at  læse.  Han 
kiggede  på  gamle  Nono,  der  sad  med  lukkede  øjne  og 
smilede  lykkeligt. 

Om  foråret  lugede  Nicky  og  gamle  Nono  ukrudtet  i 
haven  og  satte  pinde  ved  tomatplanterne  for  at  støtte 
dem.  Da  det  blev  sommer,  kom  der  små  gule  blomster 
på.  De  blev  til  grønne  tomater,  der  voksede  sig  større 
dag  for  dag.  Nicky  og  gamle  Nono  prøvede  at  gætte 
hvilken  af  de  to  tomater,  som  de  holdt  et  særligt  øje 
med,  der  først  blev  moden. 

Dagen  kom,  hvor  en  af  tomaterne  var  helt  moden.  Så 
snart  Nicky  var  færdig  med  baseballtræning,  steg  han 
op  på  sin  cykel  og  kørte  for  fuld  fart  hjem.  Han  og 
gamle  Nono  skulle  ud  og  plukke  tomaten  og  spise  den 
til  deres  frokost.  Bagefter  skulle  de  hen  til  isboden  og 
købe  sig  en  dessert.  Men  da  Nicky  kørte  ind  ad  ind- 
kørslen, stod  hans  mor  udenfor  og  ventede  på  ham. 

„Nicky,"  sagde  hun  stille,  „der  er  sket  noget  med 
gamle  Nono.  Din  far  kørte  ham  på  hospitalet  for  et 
øjeblik  siden,  mens  jeg  blev  her  og  ventede  på  dig." 

Nicky  smed  sin  cykel  på  græsplænen  og  steg  ind  i 
bilen.  Da  hans  mor  begyndte  at  bakke  bilen  ud  ad  ind- 
kørslen, råbte  Nicky:  „Vent  lidt!"  Han  hoppede  ud  af 
bilen,  løb  ud  i  haven  og  plukkede  forsigtigt  den  modne 
tomat. 

Hospitalet  lå  kun  5  km  væk,  men  det  var  som  om  kø- 
returen tog  en  evighed.  Det  er  sikkert  ikke  noget  alvorlig, 
håbede  Nick. 

Nickys  mor  spurgte  sygeplejersken  ved  informati- 
onsskranken, hvordan  gamle  Nono  havde  det.  Et  par 
minutter  efter  kom  der  en  læge.  Han  havde  hospitalets 
lysegrønne  bukser  og  skjorte  på.  Han  kom  igennem 
den  tunge  svingdør  sammen  med  Nickys  far. 

„Vi  kunne  ikke  gøre  noget,"  sagde  lægen.  „Men 
hvis  det  er  nogen  trøst  for  jer,  kan  jeg  fortælle,  at 
mr.  Mariani  fik  en  rolig  død." 

Nickys  mor  begyndte  at  græde  og  det  samme  gjorde 
Nicky.  Da  gråden  omsider  tog  af,  opdagede  Nicky,  at 
han  endnu  stod  med  gamle  Nonos  tomat  i  hånden. 
Han  lagde  den  på  sygeplejerskens  skranke.  „Måske 
nogen  kunne  tænke  sig  at  få  denne  her, "  sagde  han, 
gav  hende  tomaten  og  forsøgte  at  smile. 

Sygeplejersken  tog  tomaten  og  smilede  venligt  igen. 

Den  dag,  hvor  begravelsen  skulle  finde  sted,  skinne- 
de solen  fra  en  skyfri  himmel  lige  fra  morgenstunden. 


Det  er  fint  vejr  for  en  gartner,  tænkte  Nicky,  da  han  gik 
mellem  rækkerne  med  tomater  -  gamle  Nonos  sidste 
høst.  For  et  par  måneder  siden  havde  gamle  Nono 
hældt  en  masse  småbitte  frø  ned  i  Nickys  hånd.  Nu  var 
disse  frø  blevet  til  rækker  med  sunde  tomatplanter, 
fyldt  med  mange  smukke  tomater. 

Nicky  gik  op  på  gamle  Nonos  værelse  og  ventede, 
mens  hans  forældre  klædte  sig  på  til  begravelsen.  Han 
gik  forbi  bogreolerne,  idet  han  af  og  til  standsede  for  at 
læse  nogle  af  de  kendte  titler.  Bøger.  Hundredevis  af 
bøger,  og  gamle  Nono  elskede  dem.  Tusindvis  af  frø  til 
tryllehaven.  Nicky  satte  sig  i  gamle  Nonos  store  stol, 
tog  billedet  af  gamle  Noni  og  kiggede  på  hendes  smi- 
lende ansigt.  Hvor  end  gamle  Nono  befinder  sig  nu,  blev 
han  enig  med  sig  selv  om,  så  er  han  sammen  med  gamle 
Noni,  og  de  er  lykkelige  sammen. 

Nicky  kiggede  atter  op  på  bøgerne,  og  pludselig  for- 
stod han  det  magiske  ved  gamle  Nonos  tryllehave. 
Bøgerne  stod  stadig  i  dette  værelse,  men  gamle  Nono 
havde  taget  „frøene"  fra  dem  med  sig! 

Nicky  fik  en  lignende  tanke,  da  han  stod  på  kirkegår- 
den og  så  kisten  blive  sænket  i  graven.  Det  var  ikke  den 
rigtige  gamle  Nono,  der  lå  i  kisten.  Det  var  bare  det 
legeme,  som  gamle  Nono  havde  efterladt  sig,  et  gam- 
melt, udslidt  legeme. 

Da  kisten  var  sat  til  hvile  i  graven,  blev  Nickys  øjne 
blændet  af  tårer,  og  han  følte  en  tung,  vedvarende 
smerte.  Han  ville  virkelig  savne  gamle  Nono.  Men 
gennem  smerten  kom  Nicky  i  tanke  om  de  kendte  ord: 
„Alt  har  sin  stund  og  hver  en  ting  under  himmelen  sin  tid. " 
Tidligere,  når  han  læste  det,  var  det  kun  ord.  Nu  var 
der  en  mening  i  disse  ord.  „Tid  til  at  fødes  og  tid  til  at  dø 
..."  (Prædikeren  3:1-2).  Nicky  kom  også  i  tanke  om 
andre  frø,  der  var  sået  i  gamle  Nonos  tryllehave:  „Thi 
ligesom  alle  dør  i  Adam,  således  skal  også  alle  levendegøres 
i  Kristus. "  (1  Korinter  15:22). 

Pludselig  stod  det  ham  helt  klart.  Alt  havde  et  for- 
mål. Selv  døden  var  der  et  formål  med,  og  det  var  slet 
ikke  noget  at  være  bange  for.  Da  han  hjalp  gamle  Nono 
med  at  så  hans  tryllehave,  fik  han  også  tilsået  sin  egen 
tryllehave,  med  særlige  minder  der  ville  bestå  i  al  evig- 
hed. □ 

Tekst  og  musik:  Janice  Kapp  Perry,  f.  1938 

Copyright  ©  1980  auf  Janice  Kapp  Perry. 

Denne  sang  må  kopieres  til  ikke-kommerciel  brug  i  kirke  og  hjem. 

VORE 

LEDERE  TALER 


April  er  en  særlig  måned  for  medlemmerne  af  Jesu 
Kristi  Kirke  af  Sidste  Dages  Hellige. 

I  år  er  det  påske  i  april.  Det  er  en  betydningsfuld  tid, 
hvor  vi  bør  erindre  os  Frelserens  liv  og  hans  opstan- 
delse fra  de  døde. 

Den  6.  april  1830  blev  Kirken  organiseret  af  profeten 
Joseph  Smith.  Til  minde  om  denne  begivenhed  afhol- 
der Kirken  en  halvårlig  konference  den  første  søndag  i 
april  måned  hvert  år.  I  år  afholdes  konferencen  den 


31.  marts  og  den  1.  april.  Mange  hellige  fra  hele  verden 
vil  rejse  til  Salt  Lake  City  for  at  høre  Kirkens  ledere  tale. 
Andre  vil  kunne  høre  dem  over  radio  eller  tv.  Og  atter 
andre  vil  kunne  læse  deres  taler,  når  de  kommer  i 
Stjernen. 

På  de  følgende  sider  er  der  billeder  af  profeten,  hans 
rådgivere  og  medlemmerne  af  De  Tolvs  Kvorum.  Det  er 
dem,  der  taler  til  Kirkens  medlemmer  ved  aprilkonfe- 
rencen. □ 


Gordon  B.  Hinckley 
Førsterådgiver 


Ezra  Taft  Benson 
Præsident 


Thomas  S.  Monson 
Andenrådgiver 


Howard  W.  Hunter 

Præsident  for 
De  Tolvs  Kvorum 


Boyd  K.  Packer 
De  Tolvs  Kvorum 


Marvin  J.  Ashton 
De  Tolvs  Kvorum 


L.  Tom  Perry 
De  Tolvs  Kvorum 

Søndag 

Mandag 

Tirsdag 

Onsdag 

Torsdag 

Fredag 

Lørdag 

1 

2 

3 

4 

5 

6 

7 

8 

9 

10 

11 

12 

13 

14 

15' 

16 

17 

18 

19 

20 

21 

22 

23 

24 

25 

29 

27 

28 

29 

30 

1  Generalkonference 

2  Kirken  organiseret  i  1 830 

3  Påske 

David  B.  Haight 
De  Tolvs  Kvorum 


James  E.  Faust 
De  Tolvs  Kvorum 


Neal  A.  Maxwell 
De  Tolvs  Kvorum 


Russell  M.  Nelson 
De  Tolvs  Kvorum 


Dallin  H.  Oaks 

M.  Russell  Ballard                      Joseph  B.  Wirthlin 

Richard  G.  Scott 

De  Tolvs  Kvorum 

De  Tolvs  Kvorum                        De  Tolvs  Kvorum 

BØRNESTJERNEN 

De  Tolvs  Kvorum 

FÆLLESTID 


FORSONINGEN 


LAUREL    ROHLFING 


Thi  jeg  er  Gud  og  har  sendt  min 
enbårne  Søn  til  verden  for  at 
forløse  den  (Lære  &  Pagter  49:5). 


Da  Paul  H.  Dunn  fra  De  Halvfjerds'  Første  Kvorum 
var  elleve  år  gammel,  var  baseball  det  vigtigste  i  hans 
liv.  Pauls  forældre  lod  hans  hold  spille  baseball  i  deres 
store  baghave.  Der  var  et  hegn  hele  vejen  rundt  om 
baghaven  og  en  gangsti  bag  hegnet.  På  den  anden  side 
af  gangstien  lå  en  stor  kirkebygning  med  smukke, 
blyindfattede  ruder. 

En  varm  sommeraften  spillede  en  flok  ivrige  unge 
kamp  i  Dunns  baghave.  Det  var  Pauls  tur  til  at  slå,  og 
han  slog  så  kraftigt  til  bolden,  at  den  røg  hen  mod  det 
bageste  hegn,  over  gangstien  og  til  alles  forfærdelse  - 
lige  ind  igennem  den  store,  blyindfattede  rude  i  kirken. 
Paul  syntes,  at  der  faldt  glas  ned  i  timevis.  Spillerne 
spredtes  i  hver  sin  retning. 

Da  Paul  havde  samlet  mod  til  at  gå  ind,  opdagede 
han,  at  hans  far  havde  to  besøgende.  Det  var  to  præster 
fra  nabokirken.  Til  Pauls  store  overraskelse  så  det  ud 
til,  at  de  vidste,  hvor  bolden  var  kommet  fra.  Paul 
indrømmede  over  for  præsterne,  at  det  var  ham,  der 
havde  slået  ruden  i  stykker,  og  sagde,  at  han  var  meget 
ked  af  det. 

Pauls  far  lagde  armen  om  sin  søn,  klappede  ham  på 
håret  og  sagde:  „Han  er  en  god  dreng."  Han  undskyld- 


te også  uheldet  og  spurgte,  hvor  meget  det  ville  koste 
at  erstatte  den  blyindfattede  rude.  De  sagde,  at  det  ville 
koste  omkring  500  dollars  (ca.  4000  kr). 

Dengang  lærte  Pauls  far  ham  en  lektie.  Han  spurgte 
præsterne,  om  de  forstod  princippet  ved  Kristi  for- 
soning. De  virkede  lidt  forvirret.  Så  sagde  hans  far: 
„I  vores  kirke  tror  vi  på,  at  ,hele  menneskeheden  kan 
blive  frelst  ved  at  adlyde  evangeliets  love  og  forordnin- 
ger' "  (3.  Trosartikel).  Han  forklarede,  at  forsoningen 
betyder,  at  hver  eneste  af  os  kan  få  tilgivelse  for  vore 
synder,  dersom  vi  omvender  os.  Jesus  betalte  for  alle 
vore  synder,  da  han  led  i  Getsemane  have.  Han  var  det 
eneste  fuldkomne  menneske,  der  nogensinde  har  levet 
på  jorden.  Han  var  den  eneste,  der  kunne  gøre  dette 
for  os.  Vi  kunne  ikke  gøre  det  for  os  selv.  Uden  hans 
offer  ville  vi  aldrig  kunne  få  tilgivelse  for  vore  synder, 
og  derfor  heller  ikke  komme  tilbage  til  vor  himmelske 
Fader  og  Jesus  igen. 

Pauls  far  forklarede,  at  selv  om  det  var  Paul,  som 
havde  slået  ruden  i  stykker,  ville  han  slet  ikke  selv  have 
penge  nok  til  at  betale  for  den.  Og  så  sagde  han:  „Jeg 
er  Pauls  far  og  jeg  elsker  ham,  derfor  vil  jeg  betale  de 
penge,  som  han  ikke  kan  betale." 

Denne  oplevelse  hjalp  Paul  til  at  forstå,  hvad  Jesus 
gjorde  for  os,  da  han  sonede  for  vore  synder.  Denne 
påske  kan  vi  være  taknemmelige,  fordi  vor  himmelske 
Fader  elskede  os  så  meget,  at  han  sendte  sin  Søn,  for  at 
vi  kan  få  tilgivelse,  når  vi  gør  noget  forkert.  □ 

ANVISNINGER  PÅ  IDEER  TIL  FÆLLESTIDEN 


1.  Farvelæg  flonelstavlefigurerne,  lim 
dem  på  kraftigt  papir  og  klip  dem  ud.  Sæt 
tape  på  bagsiden  eller  lim  små  stykker 
sandpapir  bag  på  figurerne,  så  de  kan 
sidde  fast  på  flonelstavlen.  I  kan  i  stedet 
lave  dukkefigurer  ved  at  lime  en  flad  pind 
på  bagsiden  af  dem. 


2.  Benyt  figurerne  til  flonelstavle  eller 
som  dukkefigurer.  Lad  børnene  vælge 
partnere  og  fortælle  historien  til  hinanden 
eller  til  deres  familie  ved  en  familieaften. 

3.  Fortæl  Paul  Dunns  historie  for  børne- 
ne og  lad  dem  spille  den.  Benyt  enkle 
kostumer. 


4.  Syng  sange  om  nadveren,  som  for  ek- 
sempel „Vor  Frelsers  kærlighed"  (Syng 
Med  Mig,  C-2)  og  „Når  jeg  får  det  brudte 
brød"  (Syng  Med  Mig,  C-l). 

5.  Skriv  ordene  i  fra  den  tredje  trosartikel 
på  hver  sin  seddel,  bland  sedlerne  og  del 
dem  ud  til  børnene.  Få  børnene  til  at  sætte 
ordene  sammen  i  den  rigtige  rækkefølge.  □ 

BARE     FOR    SJOV 


JESU  VENNER 


D  .   A.   S  T  O  N  E 


Sæt  hver  af  de  personer,  som 
kendte  og  elskede  Frelseren,  sam- 
men med  den  rette  beskrivelse  af 
ham  eller  hende. 

1.  Johannes 

2.  Josef  fra  Arimatæa 

3.  Lazarus 

4.  Marta 

5.  Maria 

6.  Maria  Magdalene 

7.  Mattæus 

8.  Nikodemus 

9.  Peter 

10.  Salome 

11.  Tomas 

12.  Zakæus 

a.  Lazarus'  søster,  som  lavede  mad 
til  Jesus  (se  Lukas  10:38-42). 

b.  Fortalte  apostlene,  at  Jesus  var 
opstået  fra  graven 

(se  Johannes  20:17-18). 

c.  Overtolder,  som  bød  Jesus 
velkommen  i  sit  hjem 

(se  Lukas  19:2-6). 

d.  Døbte  Jesus  i  Jordanfloden 
(se  Mattæus  3:13-17). 

e.  Forsvarede  Jesus  over  for 
farisæerne  og  var  med  til  hans 
begravelse 

(se  Johannes  7:45-51;  19:38-40). 

f .  En  kvinde,  der  salvede  Jesu 
fødder  med  kostbar  salve 

(se  Johannes  12:3-8). 

g.  Han  tvivlede  i  begyndelsen,  men 
senere  troede  han  på,  at  Jesus  var 
opstået  (se  Johannes  20:24-29). 

h.  Maria  (Jakobs  mor),  Maria 
Magdalene  og 


gik  ud  til  Jesu  grav  med  velugtende 


salver  (se  Markus  16:1-8). 

i.  Bad  Pilatus  om  tilladelse  til  at 

begrave  Jesu  legeme 

(se  Mattæus  27:57-60). 

j.  Jesus  kaldte  ham  Kefas,  hvilket 

betyder  klippe 


(se  Johannes  1:40-42). 

k.  Jesus  oprejste  ham  fra  de  døde 

(se  Johannes  11:38-45). 

1.  En  tolder,  som  fulgte  Jesus  og 

blev  én  af  hans  disciple 

(se  Mattæus  9:9). 


DEN  SKJULTE 
SOMMERFUGL 

COLLEEN     FAHY 


Find  sommerfuglen  og  farvelæg  felterne  mellem  de  linier,  hvor  pilen  er. 
Farvelæg  derpå  hele  billedet. 


APRIL    1990 


12 


•^  (ZX)  'S  (XX)  'q  (0X)  1  (6)  '3  (8)  'I  (z)  'q  (9) 
"i  fe)  '«  (f)  '1  (£)  '!  (Z)  'P  (X)  :J3UU3A  nsaf 


z 
o 
l/l 

0. 

S 

o 

X 

> 

a. 

ui 
-i 

IL 
< 

h 

m 
x 

u 

h 

V) 

D 
_l 
_l 


n 


REJSEN  I  ØRKENEN 


Herren  ønskede,  at  Lehis  sønner  hver  skulle  have  en 
hustru,  som  kunne  undervise  deres  børn  i  evangeliet. 
Han  bad  derfor  Lehis  sønner  hente  Ishmael  og  hans 
familie.  (1  Nephi  7:1-2) 


Lehis  sønner  vendte  tilbage  til  Jerusalem.  De  sagde  til 
Ishmael,  hvad  Herren  ønskede,  at  de  skulle  gøre,  og 
Ishmael  troede  på  dem.  Ishmael  og  hans  familie  tog 
med  Lehis  sønner.  (1  Nephi  7:3-5) 


Mens  de  rejste  rundt  i  ørkenen,  blev  Laman,  Lemuel  og 
nogle  af  Ishmaels  familie  vrede.  De  ville  tilbage  til 
Jerusalem.  (1  Nephi  7:6-7) 


Nephi  bad  dem  om  at  tro  på  Herren,  så  ville  de  blive 
ført  til  et  forjættet  land.  Han  sagde,  at  Jerusalem  ville 
blive  ødelagt.  Så  blev  de  alligevel. 
(1  Nephi  7:8-13,  16-21) 


Senere  giftede  Nephi,  hans  brødre  og  Zoram  sig  med 
Ishmaels  døtre.  (1  Nephi  16:7) 


BØRNESTJERNEN 

Herren  bad  Lehi  om  at  fortsætte  sin  rejse.  Om 
morgenen  fandt  Lehi  en  messingkugle  uden  for  sit  telt. 
Den  blev  kaldt  Liahona,  og  den  viste  vejen. 
(1  Nephi  16:9-10.) 


De  samlede  deres  mad  og  frøkorn  sammen  og  pakkede 
deres  telte.  Så  rejste  de  gennem  ørkenen  i  mange  dage, 
idet  de  fulgte  Liahonas  anvisninger.  (1  Nephi  16:11-12) 


Nephi  og  hans  brødre  gik  på  jagt,  for  at  de  kunne  få 
mad  under  rejsen.  (1  Nephi  16:14-15) 


Nephis  stålbue  knækkede  og  strengene  på  hans 
brødres  buer  blev  slappe.  Så  kunne  de  ikke  længere 
dræbe  dyr.  Laman  og  Lemuel  blev  vrede  på  Nephi. 
Alle  var  sultne.  (1  Nephi  16:18-21) 


Nephi  lavede  en  bue  af  træ  og  spurgte  sin  far,  hvor  han 
kunne  gå  på  jagt.  Lehi  bad  og  fik  vejledning  gennem 
Liahona.  (1  Nephi  16:23-24,  26-27) 


Liahona  virkede  kun,  når  de  var  trofaste.  Kuglen  viste 
Nephi,  hvor  han  kunne  gå  på  jagt.  Nephi  gik  op  på 
toppen  af  et  bjerg  og  skød  nogle  dyr,  som  de  kunne 
spise.  (1  Nephi  16:28-31) 


.  I 
14 


Alle  var  glade  for  at  få  mad.  De  fortrød,  at  de  var  blevet 
vrede,  og  de  takkede  Gud,  fordi  han  havde  velsignet 
dem.  (1  Nephi  16:32) 


Det  var  ingen  nem  rejse.  De  var  ofte  trætte.  Somme 
tider  var  de  sultne  og  tørstige.  Da  Ishmael  døde,  blev 
hans  døtre  meget  bedrøvede.  De  beklagede  sig  til  Lehi. 
(1  Nephi  16:33-35) 


Laman  og  Lemuel  beklagede  sig  også.  De  troede  ikke, 
at  Herren  talte  til  deres  far.  De  ville  dræbe  Lehi  og 
Nephi  og  vende  tilbage  til  Jerusalem. 
(1  Nephi  16:36-38) 


Laman  og  Lemuel  hørte  Herrens  røst.  Han  sagde,  at  de 
ikke  måtte  være  vrede  på  Lehi  og  Nephi.  Da  Laman  og 
Lemuel  havde  hørt  Herrens  røst,  omvendte  de  sig. 
(1  Nephi  16:39) 


De  fortsatte  deres  vanskelige  rejse.  Gud  hjalp  dem  og 
gjorde  dem  stærke.  De  fik  børn.  Lehi  og  Sariah  fik  to 
sønner  mere,  der  kom  til  at  hedde  Jakob  og  Joseph. 
(1  Nephi  17:1,  3;  18:7) 


Da  de  havde  rejst  rundt  i  ørkenen  i  otte  år,  nåede  de 
kysten.  Her  fandt  de  frugt  og  honning.  De  kaldte  stedet 
for  Overflødighed.  (1  Nephi  17:4-6) 


BØRNESTJERNEN 

ÆLSDTE    ROBERT    E.  WELLS 

DE    HALVFJERDS'    FØRSTE    KVORUM 


eg  tror,  at  ethvert  medlem  af  Kirken  har  et 
ansvar  for  at  leve  således,  at  ingen  vil  være  i 
tvivl  om,  at  vi  er  kristne  og  venner  med  Frel- 
seren. 

Præsident  Spencer  W.  Kimball  var  én  af  Frelserens 
venner.  Da  han  lå  på  hospitalet  og  var  parat  til  at  gen- 
nemgå en  hjerteoperation,  kørte  en  ung  portør  hans 
seng  ned  ad  hospitalsgangen  til  operationsstuen.  Den 
unge  mand  kom  til  at  slå  sin  finger  på  dørkarmen.  Det 
gjorde  ondt,  og  han  tog  Frelserens  navn  forfængeligt. 
Præsident  Kimball,  som  havde  fået  beroligende  midler 
og  allerede  var  døsig,  åbnede  sine  øjne  og  irettesatte 
mildt  portøren:  „Unge  mand,  sig  ikke  sådan.  Jesus  er 
min  bedste  ven!" 

Har  I  og  jeg  samme  forhold  til  Frelseren?  Ved  Jesus, 
at  vi  føler  det  samme  for  ham,  som  præsident  Kimball 
gjorde?  Præsident  Kimball  viste  et  andet  eksempel  på 
sit  nære  forhold  til  Kristus  en  juleaften  for  nogle  år 
siden.  Han  ringede  og  spurgte,  om  jeg  havde  travlt.  Jeg 
svarede  hurtigt:  „Nej,  slet  ikke.  Hvad  kan  jeg  gøre  for 
dig,  præsident  Kimball?"  Han  sagde,  at  han  havde 
brug  for  én,  som  ville  tage  med  ham  hen  til  Primarys 
børnehospital  og  velsigne  nogle  børn  fra  Sydafrika  og 
nogle  indianerbørn. 

Da  vi  kom  derhen,  gik  vi  fra  den  ene  stue  til  den 
anden  og  velsignede  disse  børn  og  flere  andre.  Jeg  var 
dybt  rørt  over  den  kærlighed,  som  præsident  Kimball 
udviste  og  over  hans  kærlige  venskab  med  hvert  eneste 
barn.  Han  viste  eksemplet  på  det  inderligt  kærlige  ven- 
skab, som  Frelseren  tilbyder.  Det  var  nemt  at  se,  hvor- 
dan han  kunne  sige:  „Frelseren  er  min  ven." 

Jeg  beder  til,  at  vi  alle  dagligt  må  bestræbe  os  på  at 
blive  bedre  venner  med  Frelseren. 

(Fra  en  tale  ved  oktoberkonferencen  1982). 


Sidste  nyt  .  •  •  Sidste  nyt  .  •  •  Sidste  nyt  . .  •  Sidste  nyt  .  • . 


INFORMATION 
OM  KUNSTKONKURRENCEN  1991 


Den  anden  internationale  kunstkonkurrence  for 
kunstnere  i  hele  Kirken  er  blevet  bekendtgjort  af 
„Kirkens  museum  for  de  sidste  dages  helliges  kunst  og 
historie"  i  Salt  Lake  City. 

Sidste  dages  hellige  kunstnere  fra  14  lande  ind- 
sendte mere  end  1000  bidrag  til  den  første  interna- 
tionale kunstkonkurrence,  som  museet  afholdt  i  1987. 
Malerier,  tryk,  tegninger  og  skulpturer  reflekterede 
et  bredt  spektrum  af  de  sidste  dages  helliges  historie, 
læresætninger,  temaer  i  skriften,  kultur  og  levevis. 

Konkurrencen  1991  vil  være  begrænset  til  temaer 
fra  skriften,  men  er  åben  for  en  bredere  vifte  af  kunst- 
former: Maleri,  tryk,  tegninger,  foto,  tekstil,  keramik, 
lertøj,  smykker,  quilt,  kniplinger,  broderi  eller 
ethvert  andet  kunstnerisk  medium. 

„Vi  opmuntrer  sidste  dages  hellige  kunstnere 
over  hele  verden  til  at  indsende  værker  baseret  på 
temaer  fra  skriften,"  sagde  ældste  John  K.  Carmack, 
medlem  af  De  Halvfjerds'  Første  Kvorum  og  direktør 
for  Kirkens  historiske  afdeling,  der  driver  museet. 

„Skrifterne  indeholder  inspirerende  belæringer, 
vidnesbyrd  og  beretninger  af  stor  åndelig  værdi  for 
mennesker  overalt,"  sagde  han.  „Vi  håber,  at  denne 
konkurrence  vil  udfordre  vore  dygtigste  kunstnere  til 
at  anvende  deres  talenter  til  at  skabe  mindeværdige 
kunstværker. 

Priser  og  penge  til  anskaffelse  af  kunstværker  er 
tilvejebragt  af  en  anonym  giver,  hvilket  vil  give  os 
mulighed  for  at  anerkende  de  bedste  værker  skabt  af 
medlemmer  af  Kirken,"  fortalte  ældste  Carmack. 
„Nogle  af  pengene  vil  museet  bruge  til  at  øge  sin  per- 
manente samling,  og  værkerne  vil  blive  anvendt  på 
kommende  udstillinger  og  i  Kirkens  publikationer." 

Bedømmelsen,  der  foretages  af  et  panel  på  seks 
medlemmer,  vil  i  henhold  til  Glen  M.  Leonard,  mu- 
seets direktør,  finde  sted  i  to  etaper.  En  indledende 
bedømmelse  vil  blive  baseret  på  fotos  eller  lysbilleder 
af  kunstværket.  (Fotos  og  lysbilleder  vil  ikke  blive 
returneret).  Kunstnere  til  de  udvalgte  værker  vil  der- 
efter blive  bedt  om  at  indsende  selve  kunstværkerne 
til  den  endelige  bedømmelse.  Se  detaljer  herunder. 


Af  en  gave  på  43  000  dollars  vil  juryen  bruge  op 
til  13  500  dollars  i  kontante  priser,  herunder  fem  x 
„Udmærkelse"  (1 500  dollars  hver)  og  femten  x 
„Hædrende  omtale"  (400  dollars  hver).  Resten  af  be- 
løbet vil  blive  benyttet  til  anskaffelse  af  kunstværker. 

Prisvindere,  samt  hvilke  kunstværker  museet  vil 
anskaffe,  vil  blive  bekendtgjort  ved  en  reception  for 
de  vindende  kunstnere  i  Salt  Lake  City  den  29.  marts 
1991.  Optagne  værker  vil  blive  udstillet  på  museet 
indtil  den  2.  september  1991. 

„For  at  kvalificere  sig,"  fortæller  bror  Leonard, 
„beder  vi  kunstnerne  om  at  indsende  et  kunstværk, 
der  afspejler  et  tema,  en  livsværdi,  en  beretning  eller 
et  symbol,  som  er  inspireret  af  noget  i  et  af  Kirkens 
fire  standardværker. 

Selv  om  temaet  for  konkurrencen  i  1991  er  mere 
begrænset,  end  konkurrencen  vi  afholdt  i  1987,  giver 
den  kunstnere,  som  arbejder  med  en  bredere  vifte  af 
kunstformer,  mulighed  for  at  deltage.  Vi  forventer  at 
stifte  bekendtskab  med  værker  af  mange  flere  sidste 
dages  hellige  kunstnere  gennem  denne  konkurrence 
for  hele  Kirken." 

„Kirkens  museum  for  de  sidste  dages  helliges 
kunst  og  historie"  har  arrangeret  det  således,  at  lokale 
kunstnere,  som  ønsker  at  deltage  i  konkurrencen,  kan 
henvende  sig  til  Kirkens  internationale  distributions 
centre. 

Tilmeldingblanketter  fås  på  Distributions  Cente- 
ret. Fotos  og  lysbilleder  af  kunstværker  til  konkurren- 
cen kan  indsendes  -  senest  den  31.  oktober  1990  -  via 
Distributions  Centeret,  hvorfra  de  vil  blive  videre- 
sendt til  Salt  Lake  City. 

Kunstnere,  hvis  værker  udvælges  til  den  endelige 
bedømmelse,  kan  også  sende  deres  kunstværker  til 
Salt  Lake  City  via  Distributions  Centeret. 

Kunstnere,  der  ønsker  at  indsende  deres  fotos 
eller  lysbilleder  direkte  sammen  med  en  officiel  til- 
meldingsblanket, skal  sende  dem  til: 

Museum  of  Church  History  and  Art 

45  North  West  Temple  Street 

Salt  Lake  City,  Utah  84  150,  USA. 


Sidste  nyt  .  •  •  Sidste  nyt  .  • .  Sidste  nyt  •  •  •  Sidste  nyt . .  • 


Generalkonferencen  i  april  1990  på  video 
Kan  snart  fås  på  dit  wards-  eller  grensbibliotek 


Har  du  en  video?  Hvis  du  har,  så  ved  du,  hvor  bekvemt  det  er  at  kunne  se  dine  yndlingsudsen- 
delser,  når  du  ønsker  det,  og  ikke  når  TV-stationen  mener,  du  har  lyst.  Eller  hvor  bekvemt  det  er 
at  låne  en  god  video  fra  den  lokale  videobutik  til  en  stille  aften  i  hjemmet.  Når  vi  nu  taler  om  at  låne, 
vidste  du  så,  at  videobånd  med  generalkonferencerne  kan  lånes  gratis?  Det  kan  de.  Faktisk  vil  vide- 
obåndet med  generalkonferencen  i  april  1990  snart  kunne  fås  på  dit  ward-,  grens-  eller  stavs- 
bibliotek. 

Det  har  aldrig  været  lettere  at  høre  Kirkens  ledere.  Med  Det  Første  Præsidentskabs  ord: 
„I  disse  tider,  hvor  hver  eneste  af  sandhedens  og  retfærdighedens  standarder  synes  at  blive 
bestormet,  må  vi  give  medlemmerne  enhver  mulig  hjælp,  så  de  kan  bekæmpe  de  underminerende 
påvirkninger. " 

Et  af  de  bedste  midler  er  videobånd  med  generalkonferencerne,  som  fører  Kirkens  generalau- 
toriteter lige  ind  i  din  stue.  Gå  ikke  glip  af  muligheden  for  at  høre  dem  forkynde  Herrens  vilje  for 
dig.  Find  selv  ud  af,  hvad  Herren  ønsker,  at  du  koncentrerer  dig  om  nu.  Når  det  passer  dig  bedst. 

Generalkonferencen  i  april  1990  på  video  kan  snart  fås  på  dit  wards-  eller  grensbibliotek. 
Gå  ikke  glip  af  denne  enestående  mulighed. 


fireside.  Nogle  var  med  til  aktiviteterne  den  næste  dag. 
Om  mandagen  brugte  de  unge  deres  kræfter  i  samfundets 
tjeneste  -  specielt  i  Guarapiranga  Park,  en  stor  park  inden 
for  stavens  grænser.  De  malede  fortovskanter,  borde  og  sta- 
kitter, og  gruppen  tiltrak  sig  mange  tusinde  spadserende 
menneskers  opmærksomhed  i  parken.  Nogle  af  dem,  der 
bemærkede  gruppen,  spiste  frokost  sammen  med  dem  og 
lærte  mere  om  Kirken.  Parkbetjentene  sagde,  at  de  aldrig 
havde  set  en  sådan  tjenestegerning,  og  byens  embedsmænd 
takkede  de  unge  for  alt  det  arbejde,  de  havde  udført. 

Men  det,  som  rørte  folk  mest,  var,  da  de  200  unge  menne- 
sker om  tirsdagen  besøgte  statens  hjem  for  forældreløse.  De 
medbragte  alt  det,  som  de  havde  indsamlet  i  de  forgående 
uger.  Men  de  havde  også  andre  gaver  med,  som  børnene 


„Jeg  lærte,  at  vi  skal  elske  hinanden  og  ikke  kun  os 
selv.  Jeg  lærte  også,  at  alle  har  brug  for  et  harmonisk 
liv.  Jeg  tror,  at  vi  skal  hjælpe  dem,  der  har  brug  for 
hjælp  -  de  mentalt  syge,  de  hjemløse  og  de  forældre- 
løse." Carlos  dos  Santos  Souza, 

Diademet  2.  ward. 


trængte  endnu  mere  til:  Kærlighed  og  opmærksomhed. 
Under  besøget  hos  de  400  forældreløse  -  fra  nyfødte  til  6  år 
-  skiftede  de  bleer,  fortalte  historier  og  sang  primary  sange. 
De  tog  børnene  med  ud  på  legepladsen,  hvor  de  bare  sad  og 
talte  med  dem.  Da  tiden  var  inde  til  at  tage  af  sted,  blev  der 
udgydt  mange  tårer.  Da  de  unge  fra  staven  i  Santo  Amaro 
vendte  hjem,  var  deres  hjerter  så  fyldt,  at  end  ikke  et  3 
timer  langt  vidnesbyrdmøde  var  nok  til,  at  de  kunne  nå  at 
give  udtryk  for  alle  deres  følelser.  De  havde  tjent,  de  havde 
udvist  kærlighed,  de  havde  nydt  glæde.  Og  de  ønskede  at  af- 
holde den  form  for  ungdomskonferencer  hvert  år. 


MANGE  UNGE  SIDSTE 
DAGES  HELLIGE  BRUGTE 
DERES  TID  PÅ  BØRNENE 
PÅ  ET  LOKALT 
BØRNEHJEM  FOR 
FORÆLDRELØSE,  HVOR 
DE  LEGEDE,  SPILLEDE 
BOLD,  LÆSTE  HISTORIER, 
SANG -JA  DE 
SKIFTEDE  ENDOG 
BLEER. 


Den  tanke,  at  en  lille  gruppe  unge  mennesker  virkelig  kan 
ændre  verden,  forekommer  måske  helt  usandsynlig.  Men 
Frelseren  sagde,  at  selv  et  enkelt  lys  kan  lyse  for  alle  dem, 
som  er  i  huset  (se  Mattæus  5:15).  Og  de,  som  bærer  evangeli- 
ets lys  inden  i  sig,  vil  velsigne  alle,  som  ser  dem  -  såvel  som 
dem  de  betjener. 


„Skønt  folk  almindeligvis  er  glade,  så  ved  de  ikke, 
hvad  ægte  lykke  er.  Lykke  er  ikke  noget  man  modta- 
ger, det  er  noget  man  giver." 

Simone,  Jabaquara  ward 


I  staven  i  Sao  Paulo  Taboao  havde  man  valgt  emnet:  „Vi 
kan  ændre  verden"  ved  deres  ungdomskonference  under 
karnevallet.  Mens  de  gjorde  rent  på  torvet  ved  det  lokale 
rådhus,  fik  de  mulighed  for  at  præsentere  Kirken  for  flere 
mennesker,  som  kom  forbi.  De  knælede  også  i  bøn,  før  de 
gik  ud  med  eksemplarer  af  Mormons  Bog  til  folk  i  nabola- 
get, og  ingen  afslog  deres  gave. 


„Hvis  der  findes  uforglemmelige  oplevelser  i  livet, 
så  må  dette  være  en  af  dem.  Jeg  glæder  mig  til  flere 
sådanne  øjeblikke  sammen  med  mine  søskende.  Jeg 
fik  mulighed  for  at  møde  nogle  helt  specielle  menne- 
sker." Antonio,  Sao  Paulo  13.  ward 


I  staven  i  Interlagos  i  Sao  Paulo,  blev  der  afholdt  lignende 
aktiviteter  for  over  250  unge  mennesker.  De  skrev  over  400 
kærlighedsbreve  til  mindre  aktive  medlemmer  i  deres  stav 
samt  bagte  og  uddelte  kager  til  ældre  medlemmer.  De  male- 
de og  gjorde  rent  på  den  lokale  skole,  besøgte  forældreløse 
og  gav  eksemplarer  af  Mormons  Bog  til  familiemedlemmer, 
som  ikke  havde  accepteret  evangeliet. 


„Det  var  nogle  af  de  mest  pragtfulde  dage  i  mit  liv. 
Jeg  lærte,  hvordan  man  hjælper  og  tjener  sine  med- 
mennesker. Jeg  er  meget  glad  for  at  være  medlem  af 
Kirken.  Jeg  vil  gerne  på  mission  og  hjælpe  menne- 
sker i  verden  til  at  blive  lige  så  lykkelige,  som  jeg  selv 

Debora,  2.  ward,  Bosque 


er. 


De  unge  medlemmer  i  staven  i  det  vestlige  Sao  Paulo  sam- 
lede også  penge  ind  til  stavens  missionærfond,  de  besøgte  et 
plejehjem,  skrev  breve  til  fuldtidsmissionærer  og  uddelte 
eksemplarer  af  Mormons  Bog. 

Følte  disse  unge  sig  snydt,  fordi  de  ikke  var  ude  at  more 
sig  til  karnevallet?  Overhovedet  ikke.  For  de  lærte,  at  vi 
ikke  kan  dele  evangeliets  lys,  uden  at  dette  lys  bliver  endnu 
klarere  i  os  selv. 

PRÆSIDENT     THOMAS     S.     MONSON 
ANDENRÅDGIVER     I      DET      FØRSTE       PRÆSIDENTSKAB 


For  omkring  24  år  siden  sad  jeg  oppe  på  korets  rækker  i  Assembley 
Hall,  der  ligger  i  det  sydvestlige  hjørne  af  Tempel  Square.  Anlednin- 
gen var  en  stavsko nf er ence.  Ældste  Joseph  Fielding  Smith  og  ældste 
Alma  Sonne  havde  fået  til  opgave  at  omorganisere  vores  stavspræsi- 
dentskab.  Det  Aronske  Præstedømme  -  blandt  andet  medlemmer  af  biskopråde- 
ne, stod  for  musikken  ved  konferencen.  De  af  os,  der  virkede  som  biskopper, 
sang  sammen  med  vores  unge  mænd.  Da  vi  havde  sunget  et  par  musiknumre,  gik 
bror  Smith  til  talerstolen  og  bekendtgjorde  navnene  på  det  nye  stavspræsident- 
skab.  Jeg  er  sikker  på,  at  alle  andre  i  præsidentskabet  var  blevet  informeret  om 
deres  kaldelse,  men  det  var  jeg  ikke.  Da  bror  Smith  havde  læst  mit  navn,  sagde 
han:  „Hvis  bror  Monson  er  villig  til  at  acceptere  denne  kaldelse,  vil  vi  gerne  høre 
fra  ham  nu."  Mens  jeg  stod  på  talerstolen  og  stirrede  ud  på  et  hav  af  ansigter, 
mindedes  jeg  den  sang,  som  vi  netop  havde  sunget.  Den  hed:  „Hav  mod,  min 
dreng,  til  at  sige  nej."  Som  accept  på  min  kaldelse  valgte  jeg  at  tale  over  emnet: 
„Hav  mod,  min  dreng,  til  at  sige  ja." 
Teksten  til  en  bedre  kendt  salme  er  en  beskrivelse  af  jer: 


liHttMi 


Se  her!  En  mægtig  styrke, 
med  banner,  skjold  og  sværd 
går  frem  på  livets  slagmark 
i  modig  krigerfærd. 
Dens  rækker  af  soldater 
straks  ved  signalets  klang 
glad  følger  deres  leder 
og  synger  sejrens  sang. 


Sejren  stor  bliver  vor 

ved  ham,  der  os  har  løst. 

Sejren  stor  bliver  vor 

i  Jesu  Kristi  navn. 

Sejren  stor  er  nu  vor 

er  nu  vor  i  Jesu  Kristi  navn. 

(Sange,  nr.  91). 


Præstedømmet  repræsenterer  en  stor  og  retfærdig  hær  -  en  kongelig  hær.  Vi 
ledes  af  Guds  profet.  Den  øverste  ledelse  har  vor  Herre  og  Frelser,  Jesus  Kristus. 
Vores  marchordrer  er  klare.  De  er  præcise.  Mattæus  beskriver  vores  udfordring 
med  disse  ord,  som  Mesteren  har  udtalt: 

„Gå  derfor  hen  og  gør  alle  folkeslagene  til  mine  disciple, 
idet  I  døber  dem  i  Faderens  og  Sønnens  og  Helligåndens 
navn, 

og  idet  I  lærer  dem  at  holde  alt  det,  som  jeg  har  befalet 
jer.  Og  se,  jeg  er  med  jer  alle  dage  indtil  verdens  ende" 
(Mattæus  28:19-20).  Fulgte  disse  første  disciple  denne  gud- 
dommelige befaling?  Markus  skrev:  „Men  de  gik  ud  og  præ- 
dikede alle  vegne.  Og  Herren  virkede  med  ..."  (Markus 
16:20). 

Befalingen  om  at  gå  ud  er  ikke  blevet  tilbagekaldt.  I  dag 
er  der  tusindvis  af  missionærer,  som  reagerer  på  dette  kald. 
Endnu  flere  tusinder  vil  snart  reagere.  Der  bliver  oprettet 
nye  missioner.  Hvilken  spændende  og  udfordrende  tid  at 
leve  i! 

I,  som  bærer  Det  Aronske  Præstedømme  og  ærer  det,  er 
blevet  tilbageholdt  til  denne  særlige  periode  i  historien.  Hø- 
sten er  i  sandhed  stor.  Det  må  der  ikke  herske  tvivl  om.  I 
har  jeres  livs  største  mulighed.  Evighedens  velsignelser 
venter  jer.  Hvordan  kan  I  så  bedst  reagere?  Må  jeg  foreslå, 
at  I  udvikler  tre  dyder,  nemlig: 

1.  Et  ønske  om  at  tjene 

2.  Tålmodighed  til  at  forberede  jer 

3.  Villighed  til  at  arbejde. 

Gør  I  dette,  vil  I  altid  tilhøre  Herrens  kongelige  hær.  Lad 
os  se  på  disse  tre  dyder,  én  ad  gangen. 
For  det  første,  et  ønske  om  at  tjene.  Glem  ikke  Herrens  ud- 
talelse: „Se,  Herren  fordrer  hjertet  og  et  villigt  sindelag" 
(L&P  64:34).  En  sidste  dages  hellig  præst  har  sagt  følgende: 
„Så  længe  pligtfølelsen  er  større  end  villigheden,  vil  mænd 
kæmpe,  fordi  de  er  tvunget  dertil,  og  ikke  fordi  de  elsker 
deres  land.  Pligten  udføres  ikke  på  rette  måde,  førend  man 
med  glæde  ville  udføre  endnu  mere,  hvis  man  bare  kunne." 

Er  det  ikke  passende,  at  man  ikke  kan  kalde  sig  selv  til  at 
missionere?  Er  der  ikke  visdom  i,  at  jeres  forældre  ikke  kan 
kaldejer,  men  at  I  tværtimod  bliver  kaldet  af  Gud  ved  pro- 
feti og  åbenbaring?  Jeres  kaldelse  skal  være  underskrevet 
af  Kirkens  præsident. 

I  mange  år  havde  jeg  det  privilegium  at  arbejde  sammen 
med  præsident  Spencer  W.  Kimball,  mens  han  var  formand 
for  Kirkens  missionærkomité.  Disse  missionærudnævnel- 
sesmøder,  vil  jeg  aldrig  glemme.  De  var  så  opfyldt  af  inspi- 
ration og  af  og  til  humor.  Jeg  husker  en  anbefalingsformu- 
lar  fra  en  vordende  missionær.  Biskoppen  havde  skrevet  på 
den:  „Denne  unge  mand  er  nært  knyttet  til  sin  mor.  Hun 
spørger,  om  det  er  muligt,  at  han  kan  blive  sendt  til  en  missi- 
on i  nærheden  af  sit  hjem  i  Californien,  så  hun  lejlighedsvis 
kan  besøge  ham  samt  ringe  til  ham  hver  uge."  Da  jeg  læste 
denne  kommentar  højt,  ventede  jeg  på  præsident  Kimballs 


udtalelse  om,  hvor  han  skulle  sendes  hen.  Jeg  bemærkede  et 
glimt  i  hans  øjne  og  et  venligt  smil  spillede  om  hans  læber, 
idet  han  uden  yderligere  kommentarer  sagde:  „Send  ham 
til  Johannesburg  mission  i  Sydafrika." 

Det  vil  føre  for  vidt  at  nævne  de  mange  tilfælde,  hvor  en 
særlig  kaldelse  har  vist  sig  at  være  styret  af  forsynet.  Jeg  ved 
at  det  var  tilfældet  -  for  sådanne  hellige  kaldelser  er  gud- 
dommeligt inspireret.  Vi  og  I  erkender  den  sandhed,  der  er 
formuleret  så  enkelt  i  Lære  &  Pagter:  „Dersom  I  derfor  øn- 
sker at  tjene  Gud,  da  er  I  kaldet  til  arbejdet"  (L&P  4:3). 

For  det  andet  -  tålmodighed  til  atforberede  sig.  Man  kan 
ikke  skynde  sig  at  forberede  sig  til  en  mission.  Forberedel- 
serne begyndte  før  I  kan  huske.  Al  undervisning  i  Primary, 
Søndagsskolen,  seminar  samt  alle  opgaver  i  præstedømmet 
kunne  anvendes  på  et  højere  plan.  Et  liv  bliver  stille  og  ro- 
ligt formet,  næsten  umærkeligt  skabes  der  en  karriere.  Dig- 
teren sagde: 

Den,  som  påvirker  en  dreng  med  Mesterens  plan, 

sætter  kursen  for  en  mand. 

Det  er  noget  af  en  udfordring  at  blive  kaldet  som  vejleder 
for  et  kvorum  af  drenge.  Vejledere,  er  I  helt  klar  over  jeres 
muligheder?  Tænker  I  over  dem?  Beder  I  for  dem?  Forbe- 
reder I  jer?  Forbereder  I  jeres  drenge? 

Da  jeg  var  15  år,  blev  jeg  kaldet  til  at  præsidere  over  et 
kvorum  af  lærere.  Vores  vejleder  interesserede  sig  for  os, 
og  vi  vidste  det.  En  dag  sagde  han  til  mig:  „Tom,  du  kan  godt 
lide  at  opdrætte  duer,  ikke?" 

Jeg  svarede  begejstret:  „Jo!" 

Så  tilbød  han:  „Hvad  ville  du  sige  til,  hvis  jeg  forærede  dig 
et  par  racerene  Birmingham  Roller  duer?" 

Denne  gang  svarede  jeg:  „Ih,  mange  tak!"  Ser  I,  de  duer, 
som  jeg  havde,  var  den  almindelige  slags,  som  jeg  havde  fan- 
get oppe  på  taget  af  Grant  Elementary  School. 

Han  inviterede  mig  hjem  til  sig  den  næste  aften.  Den 
næste  dag  var  den  længste  i  hele  mit  unge  liv.  En  time  i  for- 
vejen stod  jeg  og  ventede  på,  at  min  vejleder  skulle  komme 
hjem  fra  arbejde.  Han  tog  mig  med  op  i  dueslaget  som  var 
placeret  i  en  lille  stald  bagved  gårdspladsen.  Mens  jeg  kigge- 
de på  de  smukkeste  duer,  jeg  endnu  har  set,  sagde  han: 
„Vælg  den  han,  du  kunne  tænke  dig,  og  så  vil  jeg  give  dig  en 
hun,  som  er  anderledes  end  alle  andre  duer  i  verden."  Jeg 
traf  mit  valg.  Så  lagde  han  en  lille  spinkel  hun  i  min  hånd. 
Jeg  spurgte,  hvad  det  var,  der  gjorde  den  så  meget  anderle- 
des. Han  svarede:  „Se  godt  på  den,  så  vil  du  opdage,  at  den 
kun  har  ét  øje."  Ganske  rigtigt,  den  manglede  et  øje.  Det  var 
en  kat,  som  havde  forvoldt  skaden.  „Tag  duerne  med  hjem 
til  dit  dueslag,"  sagde  han.  „Hold  dem  inde  i  cirka  10  dage 
og  slip  dem  så  løs,  så  du  kan  se,  om  de  vil  blive  hos  dig." 

Jeg  fulgte  hans  råd.  Da  jeg  slap  dem  løs,  spankulerede 
hannen  oppe  på  taget  af  dueslaget,  hvorefter  den  vendte  til- 
bage for  at  spise.  Den  enøjede  hun  forsvandt  øjeblikkelig. 
Jeg  ringede  til  min  vejleder,  Harold,  og  spurgte:  „Er  den 
enøjede  due  vendt  tilbage  til  dit  dueslag?" 

„Kom  herover,"  sagde  han,  „så  skal  vi  se  efter." 
Mens  vi  gik  fra  hans  køkkendør  over  til  dueslaget,  sagde 
min  vejleder:  „Tom,  du  er  præsident  for  lærernes  kvorum, 
ikke?"  Det  var  ikke  noget  nyt  for  mig.  Så  tilføjede  han: 
„Hvad  vil  du  gøre  for  at  få  Bob  aktiv?" 


JEG  VAR  VOKSEN,  FØR 

JEG  HELT  KUNNE  SE,  AT  HAROLD, 

LÆRERNES  VEJLEDER,  HAVDE  GIVET 

MIG  EN  SÆRLIG  DUE  -  DEN  ENESTE  FUGL  I 

HANS  DUESLAG  SOM  VILLE  VENDE  TILBAGE, 

HVER  GANG  DEN  BLEV  SLUPPET  LØS.  DET  VAR 

HANS  INSPIREREDE  MÅDE  AT  AFHOLDE  ET 

PRÆSTEDØMMEINTERVIEW  MED  LÆRERNES 

KVORUMSPRÆSIDENT  PÅ  HVER  ANDEN  UGE. 

JEG  STÅR  I  STOR  GÆLD  TIL  DEN  ENØJEDE 

DUE.  MEN  JEG  SKYLDER  DENNE 

KVORUMSVEJLEDER  ENDNU  MERE. 


Jeg  svarede:  „Jeg  vil  sørge  for,  at  han  kommer  til  kvo- 
rumsmødet  i  næste  uge." 

Så  rakte  han  hånden  op  i  en  bestemt  rede  og  gav  mig  den 
enøjede  due.  „Her,  hold  hende  inde  nogle  dage  og  prøv  så 
igen."  Det  gjorde  jeg,  og  endnu  engang  forsvandt  hun.  Igen 
samme  oplevelse:  „Kom  herover,  så  skal  vi  se,  om  hun  er 
vendt  tilbage  hertil."  Mens  vi  gik  over  til  dueslaget  lød  kom- 
mentaren: „Tillykke  med  at  du  fik  Bob  med  til  præstedøm- 
memøde.  Hvad  vil  du  og  Bob  nu  gøre  for  at  aktivisere  Bill?" 

„Vi  vil  sørge  for,  at  han  kommer  i  denne  uge,"  tilbød  jeg 
frivilligt. 

Denne  oplevelse  blev  gentaget  igen  og  igen.  Jeg  var  en 
moden  mand,  før  jeg  helt  blev  klar  over,  at  min  vejleder, 
Harold,  virkelig  havde  givet  mig  en  helt  speciel  due.  Den 
eneste  due  i  hans  dueslag,  som  han  vidste  ville  komme  tilba- 
ge hver  gang,  hun  blev  sluppet  fri.  Det  var  hans  inspirerede 
måde  at  holde  et  personligt  præstedømmeinterview  med  en 
lærernes  kvorumspræsident  på  hveranden  uge.  Jeg  skylder 


den  enøjede  due  meget.  Jeg  skylder  denne  kvorumsvejleder 
endnu  mere.  Han  havde  tålmodighed  til  at  hjælpe  mig  med 
at  forberede  mig  på  de  muligheder,  der  lå  forude. 

For  det  tredje,  villighed  til  at  arbejde.  Det  er  ikke  let  at 
missionere.  Det  kræver  al  din  energi.  Det  belaster  dine 
åndsevner.  Det  kræver,  at  du  gør  dit  bedste  og  tit  yder  en 
ekstra  indsats.  Husk  at  „hurtigløberen  ikke  er  herre  over 
løbet  eller  heltene  over  kampen"  (Prædikerens  Bog  9:11)  - 
men  den  der  holder  ud  til  enden.  Det  afgørende  er  - 

Hold  dig  til  din  opgave,  så  beholder  du  den 
Mange  begynder,  men  kun  få  fuldender 
Ære,  magt,  plads  og  ros  vil  altid  tilfalde  den, 

som  afslutter  sit  arbejde 
Hold  dig  til  din  opgave,  så  beholder  du  den 
Bøj  dig  for  den,  sved  over  den  og  smil  til  den, 
for  ved  at  bøje  dig,  svede  og  smile  vil  livet  efter 

en  stund  sejre. 

I  slutningen  af  anden  verdenskrig  fyldte  jeg  18  år  og  blev 
ordineret  til  ældste  -  en  uge  før  jeg  tog  afsted  for  at  tjene  i 
flåden.  Et  medlem  af  biskoprådet  mødte  op  på  stationen  for 
at  tage  afsked  med  mig.  Lige  før  toget  kørte,  lagde  han  en 
bog  i  min  hånd.  Det  var  Missionærhåndbogen.  Jeg  lo  og 
sagde:  „Jeg  skal  ikke  på  mission."  Han  svarede:  „Tag  den 
alligevel.  Den  kan  være  nyttig  for  dig." 

Det  blev  den.  Under  grunduddannelsen  instruerede 
vores  kompagnichef  os  i,  hvordan  vi  bedst  kunne  pakke 
vores  tøj  i  en  stor  køjesæk.  Han  gav  os  dette  råd:  „Hvis  I  har 
en  hård,  rektangulær  genstand,  kan  I  anbringe  den  i  bun- 
den af  køjesækken,  så  vil  jeres  tøj  ligge  bedre."  Jeg  huskede 
pludselig  den  helt  rigtige,  rektangulære  genstand  -  Missio- 
nærhåndbogen. Således  gjorde  den  tjeneste  i  12  uger. 

Aftenen  før  vores  juleorlov  kredsede  vores  tanker  som 
altid  om  hjemmet.  Der  var  helt  stille  i  barakkerne.  Pludse- 
lig opdagede  jeg,  at  min  kammerat  i  den  tilstødende  køje- 
seng -  en  mormon,  Leland  Merrill  -  stønnede  af  smerte.  Jeg 
spurgte:  „Hvad  er  der  i  vejen,  Merrill?" 

Han  svarede:  „Jeg  er  syg,  jeg  er  virkelig  syg." 

Jeg  rådede  ham  til  at  gå  over  til  basens  apotek,  men  han 
svarede,  at  hvis  han  gjorde  det,  så  ville  han  ikke  komme 
hjem  til  jul. 

Timerne  var  lange.  Hans  stønnen  tog  til.  Så  hviskede  han 
desperat:  „Monson,  Monson,  du  er  ældste,  ikke?"  Jeg  sva- 
rede bekræftende,  hvorpå  han  bad:  „Giv  mig  en  velsignel- 
se." 

Jeg  var  fuldkommen  klar  over,  at  jeg  aldrig  før  havde 
givet  en  velsignelse.  Jeg  havde  aldrig  selv  fået  en  sådan  vel- 

signelse.  Jeg  havde  aldrig  overværet  en  sådan  velsignelse. 
Jeg  bad  indtrængende  Gud  om  hjælp.  Svaret  kom:  „Se  i 
bunden  af  køjesækken."  Det  var  grunden  til,  at  jeg  klokken 
2  om  natten  tømte  indholdet  i  køjesækken  ud  på  dørken. 
Derefter  tog  jeg  den  hårde,  rektangulære  genstand  -  Missio- 
nærhåndbogen -  hen  til  natbelysningen  og  læste,  hvordan 
man  velsigner  de  syge.  Mens  henved  60  nysgerrige  sømænd 
så  til,  gik  jeg  i  gang  med  velsignelsen.  Før  jeg  fik  lagt  al  mit 
grej  på  plads  igen,  sov  Leland  Merrill  som  et  barn. 

Den  næste  morgen  vendte  Merrill  sig  smilende  over  imod 
mig  og  sagde:  „Monson,  jeg  er  glad  for,  at  du  har  præste- 


dømmet." Hans  glæde  blev  kun  overgået  af  min  taknemme- 
lighed. 

I  kommende  missionærer,  må  vor  himmelske  Fader  vel- 
signe jer  med  et  ønske  om  at  tjene,  med  tålmodighed  til  at 
forberede  jer  og  med  villighed  til  at  arbejde,  således  at  I  og 
alle  de,  som  udgør  Herrens  kongelige  hær,  kan  gøre  sig  for- 
tjent til  hans  løfte:  „Jeg  vil  gå  foran  jer.  Jeg  vil  være  på  jeres 
højre  og  venstre  side;  min  Ånd  skal  være  i  jeres  hjerter  og 
mine  engle  rundt  omkring  jer  til  at  styrke  jer"  (L&P  84:88). 

D 

(Fra  en  tale,  som  blev  holdt  ved  aprilkonferencen  1979). 


„1.  VÆR  SØD 
MOD  DAN" 

BARBARA      WORKMAN 


Jeg  sad  en  dag  ude  i  køkkenet  og  tænkte  på  forskel- 
lige områder  i  mit  liv,  hvor  jeg  ønskede  at  forbedre 
mig:  slægtshistorie,  regelmæssig  motion,  mere  tid 
til  børnene,  tilrettelæggelse  i  hjemmet  -  listen  var 
lang.  Jo  mere  jeg  tænkte,  desto  længere  blev  listen.  Hvor 
mon  jeg  burde  begynde?  tænkte  jeg. 

Jeg  bestemte  mig  til  at  inddele  min  liste  i  kategorier:  (1) 
Bede,  læse  i  skrifterne  og  føre  dagbog.  (2)  husholdning, 
vask  og  planlægning  af  måltider;  (3)  motion;  (4)  familieak- 
tiviteter og  tid  sammen  med  børnene  og  (5)  mindebog,  min 
personlige  historie  og  slægtshistorie. 

Jeg  følte  mig  overvældet  og  bad  min  mand,  Dan,  der  stod 
ved  vasken,  om  hans  mening.  Jeg  gav  ham  listen  og  spurgte, 
om  han  ville  opstille  punkterne  efter  det,  som  var  vigtigst. 

Han  behøvede  ikke  at  kigge  ret  længe  på  listen,  før  han 
gav  mig  den  tilbage  med  et  smil.  Han  havde  inddelt  katego- 
rierne i  nummerorden,  men  var  begyndt  med  nummer  2. 
Nederst  på  siden  havde  han  skrevet:  „1.  Vær  sød  mod 
Dan." 

Vi  lo  og  krammede  hinanden,  og  så  brød  solen  atter  frem. 
Dette  første  punkt  kunne  jeg  klare!  Jeg  bekymrede  mig  ikke 
længere  om,  hvorvidt  jeg  kunne  klare  det  hele  på  én  gang. 
Men  listen  blev  mig  en  livslang  påmindelse.  Den  blev  sat  ind 
i  min  mindebog,  så  jeg  kunne  huske  at  give  det,  som  var  vig- 
tigst i  mit  liv,  førsteprioritet.  D 

MORMONOTE 


EVIGHEDEN  ER  LANG . 


•      • 


DEL  DEN  MED  EN  VEN. 

Husk,  at  evangeliet  er  for  alle. 

MIN 

BYRDE  BLEV 

LETTET 


HORST  SCHARFFS, 
SOM  FORTALT  TIL  SANDRA  DAWN  BRIMHALL 


Under  første  verdenskrig  boede  min  familie  i  Hamborg  i 
Tyskland,  mens  fødevarerne  var  rationeret.  Byboerne  for- 
søgte ofte  at  købe  mad  på  gårde,  som  af  og  til  havde  lidt  i 
overskud.  Da  jeg  var  fjorten  år,  gav  min  mor  mig  penge  til 
en  jernbanebillet  og  sendte  mig  ud  på  landet  for  at  købe 
mad. 

Efter  en  2-timers  rejse  ankom  jeg  til  en  landsby,  hvor  jeg 
gik  fra  dør  til  dør.  Skønt  jeg  besøgte  mere  en  fyrre  huse,  var 
der  ingen,  som  ville  sælge  mig  noget. 

Jeg  havde  besluttet  mig  til  ikke  at  komme  tomhændet 
hjem,  så  jeg  bestemte  mig  til  at  spadsere  de  fire  og  en  halv 
kilometer  til  nabolandsbyen,  som  toget  ikke  kørte  igennem. 
Da  jeg  havde  gået  rundt  i  ca.  tre  kvarter  og  besøgt  alle  huse- 
ne på  vejen,  kom  jeg  til  en  landmand,  som  solgte  mig  45  kg 
kartofler.  Jeg  kunne  næsten  ikke  tro,  at  jeg  kunne  være  så 
heldig!  Jeg  havde  højst  håbet  på  at  få  noget  smør  og  et  par 
kilo  bacon. 

Landmanden  lagde  sækken  med  kartofler  op  på  mine 
skuldre,  og  jeg  påbegyndte  tilbagevejen.  Det  varede  ikke 
længe,  før  jeg  blev  klar  over,  hvor  vanskelig  opgaven  var  - 
sækken  med  kartofler  vejede  mindst  lige  så  meget  som  jeg 
selv.  Hvis  jeg  lagde  den  ved  vejkanten  for  at  hvile  mig,  var 
jeg  bange  for,  at  jeg  ikke  selv  kunne  løfte  den  op  på  mine 
skuldre  igen. 


Midt  i  trængslerne,  kom  jeg  til  at  tænke  på  min  mor,  som 
havde  lært  mig  om  skrifterne  og  om  bønnens  magt.  Jeg  hu- 
skede en  episode  i  Mormons  Bog,  hvor  nephiterne,  som  var 
i  fangenskab  hos  lamaniterne,  bad  Herren  om  at  lette  deres 
byrder.  Herren  havde  besvaret  deres  bønner,  og  derfor 
mente  jeg,  at  Herren  også  måtte  kunne  lette  min  byrde.  (Se 
Mosiah  24:15). 

Jeg  begyndte  at  bede.  Lige  med  ét  følte  jeg  det  som  om,  at 
byrden  blev  taget  fra  mine  skuldre.  Jeg  kunne  let  gå  hele 
vejen  til  stationen  uden  at  hvile. 

På  stationen  skete  der  et  andet  mirakel.  Landbetjenten 
havde  fået  myndighed  til  at  konfiskere  alt,  hvad  han  fandt 
af  mad  hos  passagererne.  Mange  forsøgte  at  skjule  deres 
madvarer,  men  jeg  havde  ingen  mulighed  for  at  skjule  45  kg 
kartofler.  Men  da  jeg  steg  på  toget  var  der  ingen,  der  sagde 
noget,  og  jeg  fik  lov  at  tage  kartoflerne  med  hjem  til  min 
mor. 

Min  søgen  efter  mad  gav  min  familie  den  næring,  som  vi 
behøvede  i  en  vanskelig  tid,  og  den  gav  mig  et  urokkeligt 
vidnesbyrd  om,  at  Herren  hører  og  besvarer  bønner.  □ 


Horst  Scharffs  bor  i  Grants  8.  ward  i  Grant  stav,  Salt  Lake  City. 
Sandra  Dawn  Brimhall  er  også  medlem  af  Grants  8.  ward. 

VELKOMMEN  I 
TILBAGE! 


MARVIN     K.GARDNER 


Frafaldne  hellige 

i  Mexico  og  Mellemamerika  kommer 

tilbage  til  Kirken. 


SAN  SALVADOR:  En  biskop  og  et  jordskælv  fik 
dem  til  at  ændre  kurs. 
MEXICO  CITY:  Det  var  ikke  noget  almindeligt 
besøg  hos  mindre  aktive  medlemmer  -  et  bånd 
med  tabernakelkoret  spillede  og  Mormons  Bog  lå  på  bor- 
det. Var  vi  gået  forkert? 

PUEBLA,  MEXICO:  Han  havde  ikke  været  i  Kirken  i  flere 
år.  Så  blev  han  inviteret  med  til  en  stavskonference  af  en 
gammel  ven,  som  var  hans  nye  hjemmelærer. 

HEREDIA,  COSTA  RICA:  Han  var  beruset  og  brækkede 
ryggen  under  en  bilulykke.  Han  tryglede  Herren  om  at  få 
endnu  en  chance  i  livet. 

SAN  JOSÉ,  COSTA  RICA:  „Jeg  vil  så  gerne  tilbage  til  Kir- 
ken," sagde  han  til  en  ven,  „du  må  sende  mig  én  eller 
anden." 

Det  er  sådanne  ting,  der  sker  overalt  i  Mexico  og  Mellem- 
amerika under  arbejdet  med  at  gøre  passive  medlemmer 
aktive.  „Det  er  et  historisk  øjeblik  for  Kirken  her,"  siger 
Jorge  Uboldi,  der  er  præsident  for  grenen  i  Palma  i  Mexico 
City.  Han  har  set  en  lang  række  mennesker  blive  aktive 


ET  JORDSKÆLV  BETØD,  AT  NOGLE 
WARDSMEDLEMMER  UDVISTE  KÆRLIGHED, 
OG  DERVED  BLEV  FAMILIEN  SALINA  1  SAN 
SALVADOR  PÅNY  OMVENDT. 

påny.  Ud  af  139  medlemmer  i  hans  gren,  er  130  aktive.  „Vi 
oplever  mirakler,"  siger  han. 

SAN  SALVADOR:  Biskoppen  og  jordskælvet 

Terremoto!  Jordskælv!  „Jeg  så  væggene  i  vores  hus  falde 
sammen!"  siger  søster  Salinas.  „Døren  var  spærret  af 
murbrokker,  så  vi  kunne  ikke  komme  ud,  før  det  værste  af 
jordskælvet  var  overstået.  Så  kravlede  vi  over  murbrokker- 
ne og  løb  ud  på  gaden."  Senere  styrtede  hele  taget  ned. 

På  sit  kontor  i  nærheden  blev  bror  Salinas  ramt  i  hovedet 
af  murbrokker,  som  fløj  gennem  luften.  „Jeg  tænkte  slet 
ikke  på  smerterne,  for  jeg  var  så  bekymret  for  min  familie," 
siger  han.  „Jeg  løb  hjem,  alt  imens  jeg  bad:  Fader,  hjælp  os! 
Vi  er  dine  børn.  Hjælp  os!" 

Selv  om  hans  hustru  og  alle  seks  børn  befandt  sig  i  huset, 
blev  de  på  mirakuløs  vis  ikke  dræbt.  Familien  flygtede  ræd- 
selsslagne. „Men  vi  vidste,  at  vores  søskende  i  wardet  ville 
lede  efter  os,"  siger  de,  „så  vi  vendte  tilbage." 

Kirkens  medlemmer  ledte  ganske  rigtigt  efter  dem.  Et 
byggeprojekt  på  kirkebygningen,  som  var  i  gang,  blev 
standset,  for  at  medlemmerne  kunne  hjælpe  jordskælvsof- 
rene. Kirkebygningen  blev  omdannet  til  et  katastrofecenter 
-  et  sted,  hvor  folk  kunne  finde  husly,  få  mad,  tøj,  rent 
vand,  medicin  og  andre  nødvendigheder.  Familien  Salinas 
bestemte  sig  til  at  blive  på  deres  egen  grund  og  bo  i  et  telt, 
som  biskoppen  skaffede  dem.  Medlemmerne  hjalp  dem 
med  at  rydde  op  og  sørgede  for  byggematerialer  til  et  nyt 
hus.  „De  var  hele  tiden  hos  os,"  siger  bror  Salinas.  „De 
hjalp  os  materielt,  følelsesmæssigt  og  åndeligt.  Men  det  vig- 
tigste var  måske,  at  vi  opdagede,  hvor  meget  Herren  elsker 
os.  Han  var  med  os  hele  tiden  og  beskyttede  os.  Der  findes 
ingen  måde,  hvorpå  jeg  kan  betale  ham  tilbage,  undtagen 
ved  at  være  lydig  og  ydmyg." 

Selvom  familien  ikke  havde  været  aktiv  i  Kirken,  siden  de 
blev  døbt  seks  år  før,  havde  en  ven  -  biskop  Rafael  Luna  - 
sørget  for  at  Kirken  forblev  en  del  af  deres  tilværelse.  „Han 
mistede  ikke  troen  på,  at  vi  ville  komme  tilbage,"  siger  bror 
Salinas. 

Hans  hustru  nikker.  „Biskoppen  kom  tit  og  besøgte  os,  og 
det  samme  gjorde  hans  hustru  og  børn.  Han  sendte  altid 
medlemmer  ud  for  at  besøge  os,  og  der  kom  hjemmelærere 
og  besøgslærerinder,"  siger  hun  og  smiler.  „De  ville  ikke 
lade  os  være." 

I  juni  1986  kom  biskop  Luna  og  nogle  wardsledere  og  be- 
søgte familien  Salinas,  for  atter  at  opfordre  dem  til  at 
komme  tilbage  til  Kirken.  Biskoppen  følte  sig  inspireret  til 
at  sende  missionærer  til  dem,  så  de  kunne  få  lektierne  igen. 
Så  begyndte  familien  at  komme  i  Kirken  engang  imellem,  og 


„Vi  arbejder 
sammen" 

Rafael  Luna  har  været  biskop  i  elleve  af  sine 
tretten  år  i  Kirken.  „Til  vores  wardsråds- 
møder  taler  vi  om  de  mindre  aktive  fami- 
lier, som  vi  bør  besøge  i  den  kommende 
uge,"  siger  han.  Efter  at  have  besluttet  sig  for  en  fa- 
milie, besøger  biskoprådet  dem  sammen  med  præsi- 
denterne for  henholdsvis  ældsternes  kvorum,  Prima- 
ry, Hjælpeforeningen,  Unge  Mænd,  Unge  Piger  og 
Søndagsskolen,  alt  efter  familiemedlemmernes 
alder. 

„Første  gang  følges  vi  ad  hele  gruppen,  for  at  gøre 
indtryk  på  dem  -  så  de  kan  vide,  at  disse  mange  men- 
nesker er  interesseret  i  dem,"  siger  han.  „Når  vi  har 
bedt  en  bøn  og  talt  et  øjeblik  med  hele  familien,  deler 
vi  os  op,  hver  leder  taler  med  det  familiemedlem, 
som  hører  under  hans  eller  hendes  ansvarsområde. 
Primarypræsidentinden  taler  for  eksempel  med  bør- 
nene og  fortæller  dem,  hvad  Primary  er,  hvem  deres 
lærer  er,  hvad  de  laver  i  klassen,  og  inviterer  dem  til 
at  være  med. 

Familierne  er  som  regel  glade  for  vores  besøg,  selv 
dem  der  ikke  kommer  i  kirke  efter  besøget,"  siger 
biskop  Luna.  „På  den  måde  har  vi  fået  genaktiveret 
flere  familier  i  det  sidste  år." 


fire  måneder  efter,  den  10.  oktober  1986,  blev  de  ramt  af 
jordskælvet.  Den  kærlighed,  som  medlemmerne  derefter 
viste,  var  så  overvældende  og  blev  årsag  til  deres  omvendel- 
se påny. 

„Vores  hus  var  ødelagt,"  siger  søster  Salinas,  „men  vi 
havde  alt,  hvad  vi  behøvede:  Medlemmernes  kærlighed  og 
Herrens  beskyttelse."  Nu  er  hun  førsterådgiver  i  Hjælpe- 
foreningens præsidentskab  og  hendes  mand  går  fremad  i 
præstedømmet.  Børnene  er  travlt  beskæftiget  og  aktive  i 
Kirken.  „Vi  får  det  stadig  bedre,"  siger  hun. 

„Vi  har  sat  os  et  mål  sammen  med  Herren  og  biskoppen, 
om  at  komme  i  templet  og  blive  beseglet,"  siger  hendes 
mand.  „Det  er  en  forunderlig  følelse  at  komme  tilbage  til 
den  sande  kirke.  Vi  er  meget  glade  for  at  være  her."  (Se:  „Vi 
arbejder  sammen"). 

MEXICO  CITY: 

„Vi  hørte  tabernakelkoret,  da  vi  kom  ind" 

Roberto  Wilson  og  hans  hustru,  Maria  Teresa,  havde  ikke 
været  i  kirke  i  måneder.  Men  da  de  fik  en  telefonopringning 
med  besked  om,  at  en  generalautoritet  (en  regionalrepræ- 
sentant) og  et  medlem  af  stavspræsidentskabet  (deres  hjem- 

melærer)  ville  besøge  dem,  blev  de  slået  af  rædsel  og  fik  dår- 
lig samvittighed.  „Men  vi  var  beæret  over,  at  de  ville  besøge 
os,"  siger  Maria. 

Spillede  hun  nu  tabernakelkor  musik  for  at  imponere 
dem?  „Nej,  jeg  spiller  altid  mine  korbånd.  Musik  virker  af- 
slappende på  mig." 

Efter  en  bøn  talte  lederne  med  Roberto  om  hans  arbejde 
i  banken  og  spurgte,  hvad  familien  følte  for  Kirken.  Maria 
nævnte  nogle  problemer,  de  havde  haft.  Lederne  gav  ud- 
tryk for  deres  forståelse  og  inviterede  dem  tilbage  til  Kir- 
ken. „De  bad  mig  se  at  komme  videre,"  siger  Roberto,  „og 
udfordrede  mig  til  at  modtage  præstedømmet  og  gå  i  temp- 
let med  min  hustru  og  mine  børn." 

Hvordan  reagerede  familien  Wilson  på  det?  „Det  var 
godt,  at  de  besøgte  os,"  siger  Roberto.  „Det  var  deres  klare 
hensigt  at  samle  os  ind  som  fisk  i  deres  net,  fordi  vi  var  kom- 
met bort." 

„Min  mand  sagde  til  mig,  at  vores  hjem  var  beæret  ved  at 
vi  fik  sådanne  besøgende,"  siger  Maria.  „Nu  synes  vi,  at  det 
var  vores  pligt  at  komme  i  kirke.  Jeg  tænkte  på  de  kaldelser, 
jeg  før  havde,  og  jeg  følte  mig  ikke  godt  tilpas  ved,  at  jeg  ikke 
havde  nogen  nu." 

De  blev  straks  inviteret  med  til  stavskonference  den 
næste  dag.  Familien  Wilson  kom,  og  siden  er  de  kommet  i 
Kirken.  Selv  om  Roberto  havde  været  medlem  i  fire  år, 
havde  han  aldrig  fået  overdraget  præstedømmet.  En  måned 
efter  besøget,  modtog  han  Det  Aronske  Præstedømme.  I 


løbet  af  halvanden  måned  blev  han  ordineret  til  ældste.  „Vi 
har  planer  om  at  tage  til  templet,"  siger  han,  „og  jeg  kunne 
godt  tænke  mig,  at  min  søn  og  datter  en  dag  tog  på  mission." 
De  taler  om  missionærerne,  hjemmelærerne  og  venner, 
som  har  opmuntret  dem  gennem  årene.  Så  kommer  de  i 
tanke  om  et  særligt  besøg:  „Jeg  var  lykkelig,  når  jeg  talte 
med  disse  brødre  -  de  har  stor  kærlighed."  (Se  „Vi  kommer 
i  kærlighed"). 

PUABLA  MEXICO: 

„Bror  Toriz  har  altid  været  min  bror" 

Velino  Camela  blev  døbt  i  1964  og  var  ikke  kommet  i  Kir- 
ken i  flere  år,  selv  om  hans  hustru  og  seks  børn  var  aktive. 
Så  blev  Abel  Toriz,  hans  ven  gennem  mere  end  tyve  år,  hans 
hjemmelærer. 

Under  det  første  besøg  så  bror  Toriz  og  hans  søn,  Enok,  at 
der  på  bordet  stod  en  øl,  som  var  åbnet,  men  de  sagde  ikke 
noget.  De  besøgte  ham  hver  uge  fremfor  blot  en  gang  om 
måneden. 

„Vi  håber  at  se  dig  i  kirke,  for  vi  savner  dig,"  sagde  bror 
Toriz  så. 

„Naja,  min  familie  kommer,  men  det  gør  jeg  ikke,"  svare- 
de han. 

„Men  hermano  (bror),  du  er  familiens  overhoved!" 

„Ja,  men  jeg  vil  ikke  gå  i  kirke." 

Bror  Toriz  og  hans  søn  blev  ved  med  at  besøge  ham  hver 
uge.  Så  en  aften,  hvor  de  atter  inviterede  bror  Camela  til 

Besøget  hos  familien  Wilson  var  som  mange  af 
dem,  der  finder  sted  i  Mexico  og  Mellemame- 
rika. Dagen  før  stavskonferencen  mødes 
stavspræsidentskabet  og  biskopperne  med  de 
besøgende  generalautoriteter.  Efter  bøn  og  faste,  frem- 
lægger biskoppen  en  liste  over  mindre  aktive  familier, 
som  han  mener  er  modtagelige,  dersom  de  bliver  besøgt 
af  deres  ledere.  Så  opdeler  lederne  sig  i  par  og  går  på 
besøg.  Bagefter  samles  de  igen,  denne  gang  for  at  ud- 
veksle erfaringer. 

Regionalrepræsentanten  i  Mexico  City,  Isaias  Lozana, 
siger,  at  „de  under  hvert  af  disse  besøg  i  hjemmene  siger 
til  folk:  ,Vi  kommer  i  kærlighed,  for  at  bede  jer  komme 
tilbage  til  Kristus.  I  morgen  er  der  konference,  og  vi  vil 
meget  gerne  hilse  på  jer  dér.  Vi  ønsker  ikke  kun,  at  I 
kommer  til  mødet,  men  også  at  I  arbejder  på  at  få  Det 
Melkisedekske  Præstedømme,  og  at  I  forbereder  famili- 
en på  at  komme  i  templet.'  Vi  efterlader  som  regel  en 
velsignelse  i  hjemmet,  somme  tider  synger  vi  en  salme 


med  dem.  De  fleste  reagerer  positivt  på  disse  besøg." 
Stavspræsidentskaber  og  biskopråd  følger  også  selv 
dette  mønster  med  de  samme  resultater.  „Biskoppper- 
ne  giver  os  lister  over  de  familier,  de  mener  er  mest 
parate,"  siger  præsident  Evaristo  de  Leon  fra  staven  i 
Netzahualcoyotl,  „og  så  besøger  vi  dem  sammen  med 
wards-  og  stavsledere.  Vi  har  set  mange  familier  vende 
tilbage  til  Kirken." 

De  uformelle,  venskabelige  besøg  er  naturligvis  ofte 
de  mest  effektive.  „For  tre  søndage  siden,  besøgte 
min  hustru  og  jeg  en  familie,"  siger  Milton  F.  Marin, 
der  er  præsident  for  staven  i  Costa  Rica  i  San  José. 
„Jeg  sagde:  ,Jeg  har  kendt  jer  i  flere  år.  I  betyder 
noget  særligt  for  mig.  Jeg  ønsker,  at  I  kommer  tilba- 
ge, og  Herren  ønsker,  at  I  kommer  tilbage.  Han  elsker 
jer.'  Jeg  gav  dem  en  udfordring  til  at  komme  næste 
søndag.  Det  gjorde  de,  og  de  er  kommet  lige  siden.  De 
kommer  snart  og  besøger  os  til  en  hyggelig  sammen- 
komst." 

kirke,  sagde  han:  „Ja  tak,  jeg  kommer  i  kirke  i  morgen."  Og 
det  gjorde  han. 

„Og  han  blev  ved  med  at  komme!"  siger  bror  Toriz.  „Og 
hør  så  her,"  tilføjer  han  og  ler,  „hans  og  min  familie  kom- 
mer altid  før  mødet  begynder.  Det  giver  en  indre  glæde." 

„Naja,  jeg  kommer  for  at  nyde  nadveren.  Det  er  hoved- 
formålet," siger  bror  Camela. 

Hvorfor  besluttede  han  sig  omsider  til  at  komme  tilbage 
til  Kirken,  efter  så  lang  tid  og  så  mange  indbydelser?  „Jeg 
var  ikke  glad  for  den  måde,  hvorpå  jeg  levede  mit  liv,"  sva- 
rer han.  „Og  da  min  ven,  Toriz,  blev  ved  med  at  komme 
hver  uge  og  invitere  mig  i  kirke,  så  kom  jeg!  Jeg  havde  bare 
brug  for  én,  der  puffede  til  mig. 


Nu  ønsker  jeg  bare  at  blive  beseglet  til  min  kone  og  mine 
børn.  Som  bror  Toriz  siger  -jeg  må  benytte  mig  af  mulighe- 
den nu,  mens  vores  børn  endnu  bor  hjemme.  Vores  ældste 
søn  og  datter  har  planer  om  at  tage  på  mission." 

Han  ser  på  sin  hjemmelærer.  „Bror  Toriz  har  altid  været 
min  bror."  (Se  „Lidt  opmuntring"). 

HEREDIA,  COSTA  RICA:  Han  tryglede  Herren 

Da  Carlos  Barrera  gik  fra  sin  vens  bryllup,  var  han  beru- 
set. Men  han  kørte  alligevel  -  og  endte  med  en  ødelagt  bil  og 
en  rygrad  der  var  brækket  tre  steder.  „Hele  mit  liv  passere- 
de revy  for  mig,"  siger  han.  „'Giv  mig  endnu  en  chance,' 
tryglede  jeg  Herren."  Nu  ved  Carlos,  at  hans  bøn  blev  efter 


Lidt  opmuntring 


Hjemmelærere  og  ledere  finder  personer,  der, 
som  bror  Camela,  blot  trænger  til  lidt  op- 
muntring. Somme  tider  tager  det  tyve  år. 
Andre  gange  sker  det  fra  den  ene  dag  til  den 
næste. 

„Jeg  bad  en  bror  om  at  komme  hen  på  mit  kontor  og 
tale  med  mig,"  siger  præsident  Marin.  „Da  han  kom, 
sludrede  vi  et  øjeblik,  og  så  spurgte  jeg  ham,  hvorfor  han 
ikke  havde  været  i  kirke  et  stykke  tid.  Hans  undskyld- 
ninger bestod  blot  af  bagateller  -  det  var  svært  at  komme 
så  tidligt  op  om  morgenen,  somme  tider  var  talerne  ke- 
delige, det  var  bare  blevet  en  vane  for  ham  ikke  at 
komme.  Jeg  spurgte,  om  han  betalte  tiende.  Ja,  det  gjor- 
de han.  Om  han  holdt  visdomsordet,  ja,  det  gjorde  han 
også.  Om  han  opretholdt  sine  ledere  -ja,  han  gjorde,  og 
så  videre.  , Kom  tilbage  til  Kristus,'  sagde  jeg.  ,Kom  og 
hjælp  os  med  at  få  andre  tilbage.'"  Manden  reagerede 


positivt,  og  eftersom  han  var  værdig  til  det,  „opretholdt 
vi  ham  som  ældste  næste  dag,  hvor  vi  havde  stavskonfe- 
rence,  og  ordinerede  ham  bagefter.  Han  har  været  tro- 
fast lige  siden." 

Et  af  de  vigtigste  spørgsmål,  som  præstedømmeledere 
under  samtaler  kan  stille,  er:  „Hvad  afholder  dig  fra  at 
modtage  Det  Melkisedekske  Præstedømme  og  få  en 
tempelanbefaling?"  Og  derpå  følger  udfordringen: 
„Kan  du  være  parat  til  dette  i  løbet  af  en  måned  eller  to, 
eller  et  halvt  år?" 

Præsident  Marin  og  hans  rådgivere  besøger  alle  min- 
dre aktive  ældster  og  vordende  ældster  i  deres  stav  hver 
6.  måned  og  før  deres  stavskonference.  Biskoprådene 
og  ældsternes  kvorumspræsidentskaber  inviterer  og 
henter  medlemmerne  til  disse  samtaler.  „Vi  har  set  1 50 
mennesker  blive  genaktiveret  i  vores  stav  i  del  sidste 
år,"  siger  han.  „Nogle  af  dem  er  bele  familier." 

ABEL  TORIZ 
(LÆNGST  TIL  HØJRE) 
MED  VEL1NO  OG  SARA 
FRA  PUEBLA,  MEXICO, 
SAMMEN  MED  TO 
AF  DERES  BØRN, 
CÉSAR  OG  SARA. 


kommet.  Carlos  var  blevet  døbt  som  17-årig,  men  han  tog 
ikke  på  mission,  som  hans  sidste  dages  hellige  venner  gjor- 
de. Da  de  var  taget  afsted,  fik  han  nye  venner  -  venner  med 
dårlige  vaner.  „Jeg  begyndte  at  ryge  og  drikke.  Jeg  var  el- 
lers aktiv  lige  til  da  -jeg  var  endda  ældste  -  og  jeg  fik  kvaler 
med  min  samvittighed.  Lige  fra  dengang  har  jeg  haft  en 
rædsom  tilværelse." 

Han  giftede  sig  med  et  ikke-medlem,  Haydée.  „Vi  savne- 
de hele  tiden  et  eller  andet  i  vores  liv,"  siger  han.  Så  mistede 
han  sit  job.  Problemerne  tårnede  sig  op.  „Jeg  begyndte  at 
komme  sammen  med  mennesker,  der  var  endnu  værre. 
Mennesker,  der  brugte  narkotika  og  fyldte  deres  liv  med 
denne  verdens  ting." 

„I  stedet  for  at  få  stærkere  sammenhold  under  vores 
prøvelser,  blev  vi  mere  adskilt  rent  følelsesmæssigt,"  siger 
Haydée. 

Missionærerne  og  Kirkens  medlemmer  kom  ofte  og  op- 
muntrede ham,  og  han  kom  endda  i  Kirken  en  gang.  „Men 
jeg  kunne  ikke  klare  det  på  grund  af  min  dårlige  samvittig- 
hed," siger  han. 

Til  sidst  fik  han  et  godt  job  som  radiooperatør  hos  politiet. 
Men  han  kunne  stadig  ikke  finde  fred.  „Jeg  gik  i  min  kones 
kirke  sammen  med  hende  og  pigerne  og  ledte  efter  det,  som 
jeg  savnede,  men  jeg  fandt  det  aldrig.  Jeg  talte  med  præster- 
ne og  tryglede  dem  med  tårer  i  øjnene  om  at  hjælpe  mig, 
men  de  vidste  ikke,  hvordan  de  skulle  gøre  det."  Haydée  fik 
missionærlektierne,  men  hun  ønskede  ikke  at  blive  døbt. 

Så  i  november  1986  skete  ulykken,  hvor  Carlos  brækkede 
ryggen.  Heldigvis  lykkedes  operationen  -  han  blev  ikke 
lammet.  „Da  jeg  kunne  gå  igen,  blev  jeg  klar  over,  at  min 
himmelske  Fader  havde  hørt  min  bøn,  selv  om  jeg  var  beru- 
set. Hvordan  var  det  muligt?  Jeg  vidste,  at  der  var  et  formål 


De  kom  ikke 
tilfældigt 

Det  var  ikke  tilfældigt,  at  disse  søstre  besøg- 
te familien  Barrera.  Missionærerne  i 
Costa  Rica  har  til  opgave  at  besøge  alle 
medlemmer  -  aktive  såvel  som  inaktive, 
og  give  dem  en  række  lektier  for  medlemsmissionæ- 
rer  samt  bede  om  henvisninger  til  venner,  som  ikke 
er  medlemmer. 

„Det  var  én  af  nøglerne  til  vores  succes  med  at  få 
medlemmerne  involveret  i  missioneringen,"  siger 
Mervyn  Arnold,  som  siden  da  har  færdiggjort  sin  op- 
gave som  missionspræsident.  „Vores  missionærer 
behøver  ikke  at  banke  på  døre,  for  de  får  henvisnin- 
gerne fra  medlemmerne.  Og  de  mindre  aktive  giver 
lige  så  mange  henvisninger  som  de  aktive  -  somme 
tider  flere." 

Her  er  en  af  de  største  fordele:  „Vi  har  haft  stor  suc- 
ces med  at  lade  missionærer  genaktivere  folk,  samti- 
dig med  at  de  fik  henvisninger  af  dem.  Hvis  I  spørger 
folk  i  wardene,  hvordan  de  er  blevet  aktive,  så  vil  en 
hel  del  af  dem  sige,  at  missionærerne,  besøgte  dem 
regelmæssigt  og  gav  dem  missionærlektierne. w 


med  mit  liv.  Jeg  bad  Gud  om  hjælp."  Fra  det  øjeblik  drak 
Carlos  aldrig  mere  alkohol. 

To  søstermissioærer  besøgte  i  februar  denne  mindre  ak- 
tive familie,  som  de  havde  stående  på  deres  liste.  „De  kom 
lige  på  det  rette  tidspunkt!"  siger  Carlos.  „Hvis  de  var  kom- 
met før  eller  efter  dette  tidspunkt,  så  var  mit  hjerte  ikke 
parat,  og  jeg  var  atter  gået  glip  af  muligheden.  Jeg  gjorde 
mig  hård  og  sagde,  at  jeg  ikke  havde  tænkt  mig  at  komme  til- 
bage til  Kirken.  Men  indvendig  råbte  jeg  om  hjælp." 

Søstrene  blev  ved  med  at  komme,  og  de  gav  Carlos  og  Hay- 
dée lektierne  igen.  Haydée  fik  et  vidnesbyrd  og  blev  døbt  i 
marts  -  nøjagtigt  fire  måneder  efter  Carlos'  ulykke.  Carlos 
holdt  op  med  at  ryge  og  begyndte  at  gå  i  kirke  sammen  med 
Haydée  og  deres  to  døtre.  Nu  underviser  han  i  ældsternes 
kvorum  og  hun  underviser  i  Primary. 

„Der  er  sket  en  total  forandring,"  siger  Haydée.  „Vi  tak- 
ker vor  Fader  i  Himlen  for,  at  hele  familien  samlet  i  Kirken! 
Hvis  det  ikke  var  for  Kirken,  ville  vi  måske  ikke  være  sam- 
men mere.  Hvem  ved,  hvad  der  så  var  sket  os?"  (Se  „De 
kom  ikke  tilfældigt"). 

SAN  JOSÉ,  COSTA  RICA:  „Jeg  vil  så  gerne  tilbage" 

Daniel  Frankson  havde  fået  missionærlektierne  hjemme 
i  Canada  sammen  med  sin  mor,  da  han  var  14  år.  Da  han  var 

ET  INDRE  ØNSKE  OM 
AT  KOMME  TILBAGE 
TIL  KIRKEN,  FØRTE  TIL 
EN  NY  OMVENDELSE 
FOR  DANIEL 
FRANKSON  -  OG  TIL 
AT  HANS  KONE 
BLEV  DØBT. 


sytten  år,  inviterede  hans  søster,  der  bor  i  Costa  Rica,  ham 
ned  for  at  bo  hos  sig  og  sin  familie,  så  han  kunne  studere  i 
San  José.  Den  første  dag  han  var  der,  så  han  missionærerne 
gå  forbi,  da  han  kiggede  ud  af  vinduet.  Han  fik  lektierne 
endnu  engang  og  blev  døbt. 

Men  tanken  om  at  få  præstedømmet  skræmte  ham.  Hans 
veninde  og  senere  hustru  i  Costa  Rica  var  stærkt  engageret 
i  sin  egen  kirke.  Hun  gjorde  ham  klart,  at  hun  ikke  var  inte- 
resseret i  hans  religion.  Han  var  ikke  aktiv  i  de  næste  fem 
ar. 

En  dag  mødte  Daniel  en  ven,  og  nogle  følelser,  som  havde 
samlet  sig  i  hans  hjerte,  kom  pludselig  op  i  ham:  „Jeg  vil  så 
gerne  tilbage  til  Kirken.  Du  må  sende  mig  én  eller  anden." 
Han  vidste  ikke,  at  vennen  nu  var  grenspræsident  -  og 
havde  rig  mulighed  for  at  sende  én  eller  anden!  „Jeg  syntes, 
at  mit  liv  trængte  til  at  blive  bragt  i  orden.  Noget  i  mig  sagde: 
,Nu  har  du  brug  for  præstedømmet!'  Da  jeg  mødte  min  ven, 
følte  jeg,  at  der  var  en  grund  til,  at  han  befandt  sig  netop 
der." 

Det  varede  ikke  længe,  før  hans  hjemmelærere  stod  uden 
for  døren.  „De  sagde,  at  de  ville  komme  hver  søndag,  og  det 
gjorde  de."  Det  ville  jeg  ikke  undvære!  Det  var  pragtfuldt. 
Der  kom  nogen,  og  de  sagde  bare:  „Vi  er  på  din  side!" 

Daniel  fik  overdraget  Det  Aronske  Præstedømme,  og  så 
tog  han  missionærerne  med  hjem,  så  de  kunne  undervise 

åk  rbejdet  med  at  genaktivere  medlemmer  i  Me- 
^^k  xico  og  Mellemamerika  er  lig  det,  der  udfø- 
/.J^  re-,  andre  steder  i  Kirken.  Det  gøres  i  den 
■dk  JHLhensigt  at  hjælpe  folk  med  at  komme  tilba- 
ge til  Kristus.  „Jeg  er  hyrde,"  siger  grenspræsident 
Jorge  Uboldi,  ligesom  også  andre  ledere  siger.  „Jeg 
kan  ikke  bare  sidde  på  mit  kontor  og  lade  fårene  fare 
vild!  Jeg  må  ud  og  opsøge  dem." 


hans  hustru,  Ana.  „Hun  gjorde  det  virkelig  svært  for  dem," 
siger  han  smilende.  „Den  ene  ældste  sad  og  ledte  i  sine  bøger 
for  at  finde  svar,  mens  den  anden  bar  vidnesbyrd."  Hun  fik 
lektierne  af  mange  forskellige  missionærer.  Til  sidst  sagde 
hun  bare:  „Jeg  tror,  at  det  er  sandt!" 

Daniel  døbte  hende,  og  året  efter  blev  deres  to  små  piger 
beseglet  til  dem  i  templet  i  Guatemala  City.  Da  de  kom  hjem 


Før  optegnelser 

aniel  Frankson  ved  af  erfaring,  at  det  er 
vigtigt  at  holde  nær  kontakt  med  nydøbte 
medlemmer.  Formålet  er  at  holde  de  ny- 
omvendte  aktive.  Et  middel,  som  han  og 
andre  stavs-  og  missionsledere  over  hele  Mexico  og 
Mellemamerika  bruger,  har  vist  sig  at  være  meget  ef- 
fektivt. 

I  de  tre  måneder,  efter  folk  er  døbt,  følge  missio- 
nærerne med  i  de  nyomvendtes  fremgang  ved  at  ud- 
fylde et  grønt  kort  (i  Danmark  „Checkliste  over  ny- 
døbte"), hvor  de  noterer  begivenheder,  som  f.eks. 
når  de  nyomvendte  har  fået  „Lektier  for  nye  med- 
lemmer", holdt  tale  eller  bedt  i  Kirken  og  taget  imod 
en  kaldelse.  Her  skal  også  stå,  når  mandlige  medlem- 
mer får  overdraget  præstedømmet  og  bliver  hjem- 
melærere. 

Udover  det  nævnte  grønne  kort  følger  wardets  mis- 
sionsleder  også  med  i  en  notatbog.  Han  samler  oplys- 
ninger om  alle  nyomvendte  i  wardet  og  samordner 
missionærernes  og  wardsledernes  indsats  for  de  nye 
medlemmer,  for  at  hjælpe  dem  til  at  blive  indlemmet 
i  Kirkens  fællesskab. 

„Jeg  synes,  at  det  lykkes  os  langt  bedre  at  holde 
folk  aktive  på  grund  af  dette,"  siger  en  leder.  „Missi- 
onærerne udfylder  kortene  og  wardsmissionsleder- 
ne  følger  op,  og  flere  mennesker  forbliver  aktive." 


til  Costa  Rica,  viste  Anas  afdøde  bedstefar  sig  for  dem  en 
aften,  mens  de  sad  og  studerede  Mormons  Bog.  Han  sagde 
udtrykkeligt  til  dem  tre  gange:  „Ana,  jeg  har  brug  for  evan- 
geliet!" 

„Det  styrkede  hende  virkeligt,"  siger  Daniel.  „Vi  skal 
snart  til  templet  igen  og  udføre  hans  ordinanser." 

Ana  underviser  en  primary  klasse,  og  Daniel  er  medlem  af 
høj  rådet.  Når  han  taler  om  sin  opgave  i  missioneringen, 
bliver  han  ivrig.  „Hver  uge  inviterer  vi  folk,  der  ikke  er 
medlemmer  hjem,  og  præsenterer  dem  for  missionærerne 
eller  taler  med  dem.  Og  der  er  blevet  nogle  døbte  på  grund 
af  det.  Man  kan  ikke  forkynde  noget,  man  ikke  selv  efterle- 
(Se  „Hold  kontakten  ved  lige").  □ 


ver. 

ARBEJDET  HØRER  ALDRIG  OP 


ET     BLIK     PA     EN     PROFETS     LIV 


A  pril  er  generalkonferencemåned.  I  to  dage,  ved  fire  møder  og  et  præstedømmemø- 
/^L    de.  vil  Kirkens  medlemmer  modtage  inspireret  vejledning  fra  generalautorite- 

^m^A  terne  vedrørende  deres  liv  i  dagligdagen.  Herrens  profet,  præsident  Ezra  Taft 
~Lm>  ^M-Benson,  vil  præsidere  ved  konferencemøderne.  1  år  liar  præsident  Benson 
været  Kirkens  præsident  i  fem  år.  Han  blev  ordineret  og  indsat  i  1985,  ved  præsident  Spen- 
cer W.  Kimballs  død. 

Præsident  Benson,  der  nu  er  90  år,  er  ikke  så  fysisk  aktiv,  som  han  godt  kunne  tænke  sig, 
men  han  kan  stadig  udføre  sine  ansvarsopgaver  i  Kirken.  Han  mødes  dagligt  med  sine  råd- 
givere og  generalautoriteterne.  Han  præsiderer  ved  de  regelmæssige  møder  med  Brødrene 
og  går  i  templet  hver  uge  sammen  med  søster  Benson. 

Præsident  Bensons  liv  har  hovedsagligt  været  optaget  af  arbejde.  Han  var  kun  fire  år,  da 
han  begyndte  at  hjælpe  til  på  familiens  gård  i  Idaho.  Da  han  var  fjorten,  blev  hans  far  kaldet 
bort  fra  familien  på  en  3-års  mission,  hvorpå  Ezra  fik  endnu  flere  pligter.  Siden  da  har  hans 
liv  bestået  af  arbejde  og  af  at  betjene  sin  familie,  Kirken,  samfundet  og  nationen. 

Her  følger  nogle  billeder  fra  præsident  Bensons  travle  liv  -  et  stadigt  eksempel  på  trofast- 
hed og  tjenesteydelser.  □ 

PRÆSIDENT  OG 
SØSTER  BENSON  BLEV 
GIFT  FOR  NÆSTEN 
64  ÅR  SIDEN  I 
SEPTEMBER  1926. 

PRÆSIDENT  OG 
SØSTER  BENSON 
SAMMEN  MED  DERES 
BØRN,  DA  PRÆSIDENT 
BENSON  BLEV  KALDET 
TIL  DE  TOLVS  KVORUM 
I  1943:  BONNIE  (PÅ  SIN 
FARS  SKØD),  MARK, 
BARBARA, BEVERLY 
OG  REED  (STÅENDE). 

ØVERST:    PA  DETTE 
BILLEDE  FRA  1943  ER 
ÆLDSTE  SPENCER 
W.  KIMBALL  (TIL 
VENSTRE)  OG  ÆLDSTE 
BENSON  DE  NYESTE 
MEDLEMMER  AF  DE 
TOLVS  KVORUM. 

NEDERST:    PÅ  DETTE 
BILLEDE,  SOM  ER 
TAGET  I  STAVANGER 
I  NORGE,  I  MARTS 
1  946,  SES  ÆLDSTE 
BENSON  TIL  VENSTRE 
SAMMEN  MED 
DEN  NORSKE 
MISSIONSPRÆSIDENT, 
PRÆSIDENT  A. 
RICHARD  PETERSON, 
I  MIDTEN,  OG 
DEN  NORSKE 
OVERSÆTTER, 
ERLING  MAGNESEN. 

I  1952  BLEV  ÆLDSTE 
BENSON  UDNÆVNT  TIL 
DEN  AMERIKANSKE 
REGERING  SAMMEN 
MED  PRÆSIDENT 
DWIGHT  D. 

EISENHOWER  (ØVERST 
I  MIDTEN),  OG  PÅ  DEN 
MÅDE  KOM  HAN  I 
OFFENTLIGHEDENS 
SØGELYS.  HAN 
SPILLEDE  EN 
EFFEKTIV  ROLLE 
SOM  NATIONENS 
LANDBRUGSMINISTER, 
HVAD  ENTEN  HAN 
ARBEJDEDE  GENNEM 
MEDIERNE  (ØVERST) 
ELLER  BESØG 
ET  LANDBRUG 
DER  VAR  RAM 
AF  TØRKE 
(TIL  VENSTRE) 


ÆLDSTE  BENSON 
VIRKEDE  SOM 
PRÆSIDENT  FOR  DEN 
EUROPÆISKE  MISSION 
I  MIDTEN  AF  60-ERNE  - 
EN  TID  SOM  BRAGTE 
BÅDE  FADEREN, 
MODEREN  OG  DEN 
YNGSTE  DATTER, 
BETH,  STOR  GLÆDE. 

NEDERST:  PÅ  „EZRA 
TAFT  BENSON-DAGEN" 
I  JULI  1976,  VAR 
PRÆSIDENT  BENSON 
ÆRESGÆST  VED  EN 
PARADE  TIL  HANS 
ÆRE  I  PRESTON, 
IDAHO. 

FAMILIEN  BENSON 
PÅ  BESØG  HOS 
PRÆSIDENT 
EISENHOWER 
(I  MIDTEN)  I  DET 
HVIDE  HUS  I 
WASHINGTON  D.C. 


ÆLDSTE  BENSON 
HILSER  PÅ  PRÆSIDENT 
DAVID  O.  MCKAY 
(TIL  HØJRE) 
VED  EN  GENERAL- 
KONFERENCE I   1960. 


TIL  HØJRE: 
SIDEN  1943  HAR 
PRÆSIDENT  BENSON 
TILBRAGT  EN  STOR 
DEL  AF  SIN  TID 
SAMMEN  MED  SINE 
BRØDRE  I  DE  TOLVS 
KVORUM.  I  DAG 
NYDER  HAN  STØTTE 
AF  MÆND  SOM  HANS 
TO  RÅDGIVERE  - 
PRÆSIDENT  GORDON 
B.  HINCKLEY,  TIL 
VENSTRE,  OG 
PRÆSIDENT  THOMAS 
B.  MONSON. 

TIL  VENSTRE: 
PRÆSIDENT  BENSON 
GLÆDER  SIG  OVER  ET 
BESØG  PÅ  SIT  KONTOR 
AF  BØRN  I  PRIMARY- 
ALDEREN: 


APRIL     1  9  9  O 

PRÆSIDENT  BENSON, 
TIL  HØJRE,  SAMMEN 
MED  DAVÆRENDE 
VICEPRÆSIDENT  FOR 
USA,  GEORGE  BUSH, 
DER  BESØGTE  SALT 
LAKE  CITY. 


I  1989  MODTOG  PRÆSIDENT  BENSON  DEN 
HØJESTE  MEDALJE  SOM  NATIONENS  BEDSTE 
BORGER,  FORDI  HAN  „HAR  VIET  SIT  LIV  TIL 
TJENESTEN  AF  FÆDRELAND,  SAMFUND, 
KIRKE  OG  FAMILIE." 

PRÆSIDENT  BENSON 
HAR  GIVET  ET 
SÆRLIGT  BUDSKAB 
TIL  DE  HELLIGE  OM 
AT  STUDERE  OG 
ANVENDE  MORMONS 
BOG  OG  LADE 
BOGENS  BUDSKAB 
STRØMME  UD  OVER 
HELE  JORDEN. 

OG  MENS  DE  SPISTE,  SAGDE  FRELSEREN:  „SANDELIG  SIGER  JEG  EDER;  EN  AF  JER  VIL  FORRADE  MIG."  DA  BLEV 

DE  MEGET  BEDRØVEDE  OG  BEGYNDTE  HVER  ISÆR  AT  SPØRGE  HAM:  „DET  ER  VEL  DOG  IKKE  MIG,  HERRE?"  MEN 

JUDAS,  SOM  FORRÅDTE  HAM.  TOG  TIL  ORDE  OG  SPURGTE:  „DET  ER  DOG  VEL  IKKE  MIG?"  FRELSEREN  SAGDE  TIL 

HAM:  „DU  HAR  SELV  SAGT  DET."  JUDAS  GIK  STRAKS  UD.  (SE  MATTÆUS  26:21-25;  JOHANNES   13:30). 


I  år  har  præsident  Ezra  Taft  Benson 
været  præsident  for  Kirken  i  fem  år. 
Han  er  90  år,  kan  stadig  udføre  sine 
ansvarsopgaver,  og  han  lever  et 
eksemplarisk  liv  i  trofast  tjeneste  for 
Kirken.  Se  „arbejdet  hører  aldrig 
op",  side  42. 

